Five life lessons that Sachin Tendulkar has given the world - Malayalam MyKhel\n» സച്ചിന് ലോകത്തിന് നല്‍കിയ അഞ്ച് പാഠങ്ങള്\nസച്ചിന് ലോകത്തിന് നല്‍കിയ അഞ്ച് പാഠങ്ങള്\nPublished: Friday, October 11, 2013, 12:34 [IST]\nഇന്ത്യന് ക്രിക്കറ്റിനെ ലോകത്തിന്റെ നെറുകയിലെത്തിച്ച ബാറ്റിങ് പ്രതിഭാസമോ, മാന്യന്‍മാരുടെ കളിയില് മാന്യതയുടെ അപോസ്തലനായ മാന്യനോ, ബാറ്റും ബോളും ഒരുപോലെ വഴങ്ങുമെന്ന് തെളിയച്ച പ്രതിഭയോ...\nചോദ്യങ്ങള് എത്ര നീണ്ടാലും ഉത്തരം ഇത്രമാത്രം. 'ക്രിക്കറ്റിന്റെ ദൈവം'. ക്രിക്കറ്റിന്റെ ദൈവം പാഡ് അഴിക്കുന്നു എന്ന രീതിയിലാണ് മിക്ക മാധ്യമങ്ങളം സച്ചിന് ടെണ്ടുല്‍ക്കര് എന്ന പ്രതിഭയുടെ വിരമിക്കല് തീരുമാനത്തെ ജനങ്ങളിലേക്കെത്തിച്ചത്.\nകാലം മായ്ക്കാത്ത മുറിവുകളില്ല, തൂര്‍ക്കാത്ത വിടവുകളും ഇല്ല. അലന് ബോര്‍ഡറും, വിവ് റിച്ചാര്‍ഡ്‌സും, സുനില് ഗവാസ്‌കറും ഒക്കെ വിരമിക്കുമ്പോഴും ലോകം ഇതുപോലെ തന്നെ പരിതപിക്കുകയും വിതുമ്പുകയും ഒക്കെ ചെയ്തിട്ടുണ്ടാകും. പക്ഷേ അവരില് നിന്നൊക്കെ സച്ചിന് വ്യത്യസ്തനാകുന്നതെങ്ങനെയാണ്.\nസച്ചിന് തന്റെ ക്രിക്കറ്റ് ജീവിതം കൊണ്ട് ലോകത്തിന് മുന്നില് ഒരു പാഠപുസ്തകം തന്നെ തീര്‍ത്തിട്ടുണ്ട്. സച്ചിന് ലോകത്തിന് നല്‍കിയ അഞ്ച് പാഠങ്ങള്\nജീവിത വിജയത്തിന് അക്കദമിക് പഠനം വേണമെന്നില്ല\nപ്ലസ് ടുവിന് പഠിക്കുമ്പോള് സ്‌കൂളിന്റെ പടിയിറങ്ങിയ ആളാണ് സച്ചിന് പിന്നെ പഠനത്തിലേക്ക് തിരിഞ്ഞ് നോക്കാന് പറ്റിയിട്ടില്ല. പക്ഷേ ബിരുദങ്ങളും ബിരുദാനന്തര ബിരുദങ്ങളും നേടിയവരേക്കാള് സച്ചിന് ജീവിത വിജയം നേടി. നിങ്ങള്‍ക്ക് എന്തെങ്കിലും കഴിവുണ്ടോ... അതിന് പുറകേ മാത്രം പോകൂ. ജീവിതം വിജയിക്കും എന്ന സന്ദേശമാണ് സച്ചിന്റെ ജീവിതം ലോകത്തിന് നല്‍കുന്നത്.\nഅതിമാനുഷികത്വവും ഗാംഭീര്യമുള്ള ശബ്ദവും ഒന്നുമല്ല ഒരാളെ ആളുകള് വിലവക്കാനുള്ള കാരണങ്ങള്. അഞ്ചടി രണ്ടിഞ്ച് ഉയരവും പതിഞ്ഞ, സ്ത്രീ സമാനമായ ശബ്ദമുള്ള സച്ചിന് ജീവിതം കൊണ്ട് നമുക്ക് കാണിച്ചു തന്നതാണ് ഇത്.\nപ്രതിഭയും നേതാവും വേറെയാണ്\nഒരാള് നല്ല കഴിവുള്ള ആളായിരിക്കും. പക്ഷേ അയാള്‍ക്ക് ഒരു കൂട്ടത്തെ മികച്ച രീതിയില് നയിക്കാന് കഴിഞ്ഞുകൊള്ളണം എന്നില്ല. സച്ചിന് ഇതിന് ഒരു ഉദാഹരണമാണ്. മികച്ച കളിക്കാരനായിട്ടും ടീമിനെ നയിക്കുന്നതില് സച്ചിന് പരാജയപ്പെട്ടു. അത് തുറന്ന് സമ്മതിക്കാനും അദ്ദേഹത്തിന് വിഷമം ഉണ്ടായിരുന്നില്ല.\nസ്വരം നന്നാകുമ്പോള് തന്നെ പാട്ട് നിര്‍ത്തണം\nഎത്ര പ്രായമായാലും തങ്ങളുടെ സ്ഥാനങ്ങള് വിട്ടുകൊടുക്കാന് ചിലര്‍ക്ക് മനസ്സുണ്ടാകില്ല. എന്ത്‌കൊണ്ട് വിരമിക്കുന്നില്ല എന്ന ചോദ്യത്തിനേക്കാള് സച്ചിന് ഇഷ്ടപ്പെടുന്നത് എന്ത്‌കൊണ്ട് ഇപ്പോള് വിരമിക്കുന്നു എന്ന ചോദ്യത്തെയാണ്. ഇതും ലോകത്തിന് ഒരു പാഠമാണ്.\nഒരുപാട് ഗ്ലാമര് ഉണ്ടായതുകൊണ്ട് മാത്രം ഒന്നുമാകില്ല. കഴിവുകൂടി വേണം. ഇനി ഗ്ലാമര് അല്‍പം കുറവാണെങ്കിലും കഴിവ് മാത്രം വച്ച് പിടിച്ച് നില്‍ക്കാം. സിക്‌സ് പാക്കോ, ശബ്ദ സൗകുമാര്യോ ഇല്ലാത്ത സച്ചിന് തന്റെ കഴിവ് കൊണ്ട് മാത്രമാണ് ലോകത്തിന്റെ നെറുകയില് എത്തിയത്.\n19 min ago ടെസ്റ്റിലെ ഓപ്പണിങ് വെടിക്കെട്ട്... കൈയടിക്കേണ്ടത് സെവാഗിനല്ല! തുടക്കമിട്ടത് പാക് താരമെന്നു അക്രം\nRead more about: sachin cricket team batsman retirement സച്ചിന് ക്രിക്കറ്റ് ഇന്ത്യ ടീം വിരമിക്കല്\nStory first published: Friday, October 11, 2013, 12:34 [IST]


'അവന്റെ ബിസിനസില് എനിക്ക് പങ്കില്ല; ഡയരക്ടറോ ഷെയര് ഹോള്‍ഡറോ അല്ല'; അനന്തരവന്റെ കോടികളുടെ വായ്പാ തട്ടിപ്പില് കമല്‍നാഥ് | DoolNews\n'അവന്റെ ബിസിനസില് എനിക്ക് പങ്കില്ല; ഡയരക്ടറോ ഷെയര് ഹോള്‍ഡറോ അല്ല'; അനന്തരവന്റെ കോടികളുടെ വായ്പാ തട്ടിപ്പില് കമല്‍നാഥ്\nTuesday, 20th August 2019, 3:47 pm\nന്യൂദല്‍ഹി: 354 കോടി രൂപയുടെ വായ്പാ തട്ടിപ്പ് നടത്തിയ കേസില് അനന്തരവന് രതുല് പുരിയെ എന്‍ഫോഴ്‌സ്‌മെന്റ് അറസ്റ്റ് ചെയ്ത സംഭവത്തില് പ്രതികരണവുമായി മധ്യപ്രദേശ് മുഖ്യമന്ത്രി കമല്‍നാഥ്.\nഅനന്തരവന്റെ ബിസിനസുമായി തനിക്ക് ഒരു വിധത്തിലുള്ള പങ്കും ഇല്ലെന്നും ആ കേസുമായി തന്നെ കൂട്ടിക്കെട്ടേണ്ടുമെന്നായിരുന്നു കമല് നാഥ് പ്രതികരിച്ചത്.\n” ആദ്യമേ പറയട്ടെ. അവര് ചെയ്യുന്ന ഒരു ബിസിനസിലും എനിക്ക് പങ്കില്ല. ഞാന് ഷെയര്‍ഹോള്‍ഡറോ ഡയരക്ടറോ അല്ല”- ഭോപ്പാലില് മാധ്യമപ്രവര്‍ത്തകരോട് സംസാരിക്കവേ കമല്‍നാഥ് പറഞ്ഞു.\nതന്നെ സംബന്ധിച്ച് ഇത് തീര്‍ത്തും അപകീര്‍ത്തികരമായ കാര്യമാണ്. കോടതിയില് പൂര്‍ണ വിശ്വാസമുണ്ട്. കോടതി കൃത്യമായ നടപടി കൈക്കൊള്ളുമെന്നാണ് വിശ്വസിക്കുന്നത്. – ചിദംബരം പറഞ്ഞു.\nരതുല് പുരിക്കെതിരെ സി.ബി.ഐ കഴിഞ്ഞ ദിവസം എഫ്.ഐ.ആര് രജിസ്റ്റര് ചെയ്യുകയും അദ്ദേഹവുമായി ബന്ധപ്പെട്ട കേന്ദ്രങ്ങള് റെയ്ഡ് നടത്തുകയും ചെയ്തിരുന്നു.\nരതുല്‍പുരിക്കു പുറമെ അദ്ദേഹത്തിന്റെ പിതാവും കമ്പനിയുടെ മാനേജിങ് ഡയരക്ടറുമായ ദീപക് പുരി, ഡയറക്ടര്‍മാരായ നിതാ പുരി (രതുലിന്റെ അമ്മയും കമല്‍നാഥിന്റെ സഹോദരിയും) സഞ്ജയ് ജെയ്ന്, വിനീത് ശര്‍മ എന്നിവര്‍ക്കെതിരേയും സി.ബി.ഐ. കേസെടുത്തിരുന്നു.\nക്രിമിനല് ഗൂഢാലോചന, വഞ്ചന, വ്യാജരേഖയുണ്ടാക്കല്, അഴിമതി എന്നീ കുറ്റങ്ങള് ചുമത്തിയാണ് കേസ്. 2012-ല് രതുല് എക്സിക്യുട്ടിവ് ഡയറക്ടര് പദവി ഒഴിഞ്ഞെങ്കിലും അദ്ദേഹത്തിന്റെ മാതാപിതാക്കള് പദവികളില് തുടരുകയായിരുന്നു.\nഅഗസ്റ്റ വെസ്റ്റ് ലാന്‍ഡ് കേസില് രതുല്‍പുരിക്കെതിരെ ദല്‍ഹി ഹൈക്കോടതി ജാമ്യമില്ലാ അറസ്റ്റ് വാറണ്ട് പുറപ്പെടുവിച്ചിരുന്നു. ഇതേ കേസിലും എന്‍ഫോഴ്‌സ്‌മെന്റ് അന്വേഷണം നടക്കുന്നുണ്ട്.\nഓഗസ്റ്റ് ആറിനാണ് സെന്‍ട്രല് ബാങ്ക് ഓഫ് ഇന്ത്യ രതുല്‍പുരിക്കും കമ്പനി ഡയരക്ടര്‍ക്കുമെതിരെ 354.51 കോടിയുടെ വായ്പാ തട്ടിപ്പ് പരാതി നല്‍കുന്നത്.\nബാങ്കുകള് അനുവദിച്ച പണം കമ്പനിയും അതിന്റെ ഡയറക്ടര്‍മാരും തങ്ങളുടെ വ്യക്തിഗത ആവശ്യത്തിനായി ദുര്‍വിനിയോഗം ചെയ്തെന്നും അപഹരിച്ചെന്നും ഫണ്ടുകള് ലഭ്യമാക്കുന്നതിന് വ്യാജരേഖകള് നല്‍കിയെന്നുമാണ് സെന്‍ട്രല് ബാങ്ക് ഓഫ് ഇന്ത്യ പരാതിയില് പറയുന്നത്.


Malayalam News (മലയാളം വാർത്ത): Latest Malayalam News, Breaking News | Thekeralapost കഥകളുറങ്ങാത്ത വേദനിലയം; വീട്ടുസാധനങ്ങളുടെ വിവരം അമ്പരിപ്പിക്കുന്നത് | The Kerala Post Malayalam News (മലയാളം വാർത്ത): Latest Malayalam News, Breaking News\nജീവിതത്തില് തന്നെ ഏറ്റവും അധികം സ്വാധീനിച്ചത് അമ്മ വേദവല്ലിയാണെന്ന് ജയലളിത പറഞ്ഞിട്ടുണ്ട്. അമ്മയുടെ പേരാണ് തന്റെ വീടിന് ജയ ഇട്ടത്, വേദനിലയം. പിന്നീട് ഈ ഭവനം ദക്ഷിണേന്ത്യയിലെ തന്നെ ഏറ്റവും അറിയപ്പെടുന്ന പേരായി. ജയയുടെ ജീവിതം പോലെ തന്നെ നിഗൂഢമായിരുന്നു വേദനിലയവും.\nജയലളിതയുടെ മരണ ശേഷം തമിഴ്‌നാട് സര്‍ക്കാര് വേദനിലയം ഏറ്റെടുത്തു. സഹോദരന്റെ മക്കളായ ദീപയ്ക്കും ദീപകിനും 67 കോടി രൂപ നഷ്ടപരിഹാരം നല്‍കിയായിരുന്നു ഈ ഏറ്റെടുക്കല്. തുടര്‍ന്ന് അവിടുത്തെ സാധനങ്ങളുടെ കണക്കെടുത്ത് ഗസ്റ്റില് പ്രസിദ്ധീകരിച്ചിരിച്ചു. ആ കണക്ക് ഇങ്ങിനെ...\nസ്വര്‍ണം- 4.5 കിലോ\nവെള്ളി- 600 കിലോ\nസൗന്ദര്യവര്‍ധക വസ്തുക്കള്- 100\nപുസ്തക ശേഖരം- 9000\nകോടനാട് എസ്‌റ്റേറ്റിലും സിരുവത്തൂര് റിസോര്‍ട്ടിലും ഇതേ പുസ്തകങ്ങളുടെ ശേഖരം കണ്ടെത്തിയിട്ടുണ്ട്. ഇഷ്ടപ്പെട്ട പുസ്തകം മൂന്ന് കോപ്പികള് വാങ്ങുന്ന ശീലം ജയലളിതയ്ക്കുണ്ടായിരുന്നു.\nരണ്ട് പതിറ്റാണ്ടോളം ജയലളിതയുടെ നിഴലായിരുന്ന ശശികല ഇതേ വീട്ടില് നിന്നാണ് ബെംഗളൂരു ജയിലിലേക്ക് പോയത്. ശിക്ഷാ കാലാവധി കഴിഞ്ഞ് ഉടന് പുറത്തിറങ്ങാനിരിക്കെയാണ് ഇവര്. വേദനിലയം നിത്യസ്മാരകമാക്കണമെന്ന ആവശ്യം അണ്ണാ ഡിഎംകെയ്ക്കുള്ളില് ശക്തമാകുന്നുണ്ട്. അതേസമയം വേദനിലയത്തെ മുഖ്യമന്ത്രിയുടെ ഔദ്യോഗിക വസതിയാക്കാനുള്ള ചര്‍ച്ച സജീവമാണ്. എന്തായാലും കഥകളുറങ്ങാത്ത വേദനിലയം വേദനിലയത്തെ ചുറ്റിയാണ് ഇപ്പോള് തമിഴ് രാഷ്ട്രീയത്തിന്റെ കരുനീക്കങ്ങള് സജീവമാവുന്നത്.


Reason Why Rakesh Jhunjhunwala Won't Invest In Bitcoin - Malayalam Goodreturns\n» ബിറ്റ്‌കോയിനില് നയാ പൈസയിടില്ല; കാരണം വെളിപ്പെടുത്തി ഇന്ത്യയുടെ 'വാരന് ബഫെറ്റ്'\nബിറ്റ്‌കോയിനില് നയാ പൈസയിടില്ല; കാരണം വെളിപ്പെടുത്തി ഇന്ത്യയുടെ 'വാരന് ബഫെറ്റ്'\nPublished: Thursday, February 25, 2021, 15:17 [IST]\nആഗോള വിപണിയില് ബിറ്റ്‌കോയിന് തരംഗം അലയടിക്കുകയാണ്. സ്വര്‍ണത്തില് നിന്നും ഓഹരി വിപണികളില് നിന്നും നിക്ഷേപകരുടെ ശ്രദ്ധ പതിയെ പിന്‍വാങ്ങുന്നു. പകരം നോക്കി നില്‍ക്കെ ലാഭം കൊയ്യുന്ന ക്രിപ്‌റ്റോകറന്‍സികളിലേക്കാണ് നോട്ടം മുഴുവന്. എന്നാല് പുതിയ ക്രിപ്‌റ്റോകറന്‍സിയില് ഒരു കൈ നോക്കാന് ഓഹരി നിക്ഷേപത്തിലൂടെ കോടീശ്വരനായി മാറിയ സുപ്രസിദ്ധ വ്യവസായി രാകേഷ് ജുന്‍ജുന്‍വാലയ്ക്ക് താത്പര്യമില്ല.\nബിറ്റ്‌കോയിന് അടക്കമുള്ള ക്രിപ്‌റ്റോകറന്‍സികള് ഇന്ത്യയില് എത്രയും വേഗം നിരോധിക്കണമെന്നാണ് ജുന്‍ജുന്‍വാലയുടെ പക്ഷം. ഈ വര്‍ഷം മാത്രം 90 ശതമാനത്തോളമാണ് ബിറ്റ്‌കോയിന്റെ മൂല്യം കുതിച്ചുയര്‍ന്നിരിക്കുന്നത്. എന്നാല് ബിറ്റ്‌കോയിന് വാങ്ങാനായി അഞ്ച് പൈസ മുടക്കില്ലെന്ന് ഇന്ത്യയുടെ വാരന് ബഫെറ്റായ രാകേഷ് ജുന്‍ജുന്‍വാല പറയുന്നു.\nഓരോ ദിവസവും5മുതല് 10 ശതമാനം വരെ ചാഞ്ചാടുന്ന ഒന്നിനെ കറന്‍സിയായി പരിഗണിക്കാന് കഴിയില്ലെന്ന് സിഎന്‍ബിസിക്ക് നല്‍കിയ അഭിമുഖത്തില് ജുന്‍ജുന്‍വാല അറിയിച്ചു.\nകേന്ദ്ര ബാങ്കുകള്‍ക്ക് മാത്രമാണ് ലോകത്ത് കറന്‍സി സൃഷ്ടിക്കാന് അധികാരം. നാളെ ആളുകള്5ലക്ഷം ബിറ്റ്‌കോയിനുകള് സൃഷ്ടിക്കുമെന്ന് കരുതുക. അങ്ങനെയെങ്കില് ഏതു കറന്‍സി പുറത്തുപോകും? ദിവസത്തില്5മുതല് 10 ശതമാനം വരെ മൂല്യം ചാഞ്ചാടുന്ന ഒന്നിനെ കറന്‍സിയായി പരിഗണിക്കാനാകുമോ? ജുന്‍ജുന്‍വാല ചോദിക്കുന്നു.\nഅമേരിക്കന് ഡോളര് 1 മുതല്2ശതമാനം വരെ ചാഞ്ചാടുമ്പോള് വലിയ വാര്‍ത്തയാകാറുണ്ട്. എന്നാല് ബിറ്റ്‌കോയിന്റെ കാര്യമെടുത്താല് ദിവസവും ക്രിപ്‌റ്റോകറന്‍സി 10 ശതമാനം വരെ ചാഞ്ചാടുകയാണ്. അതുകൊണ്ട് ക്രിപ്‌റ്റോകറന്‍സികള് നിരോധിക്കാന് കേന്ദ്രം എത്രയും വേഗം നടപടിയെടുക്കണം. ബിറ്റ്‌കോയിന് നിരോധിച്ച് പുതിയ ഡിജിറ്റല് രൂപ അവതരിപ്പിക്കാനായിരിക്കണം സര്‍ക്കാര് ശ്രമിക്കേണ്ടതെന്നും ജുന്‍ജുന്‍വാല അഭിപ്രായപ്പെട്ടു.\nനിലവില് ലോകം കണ്ടതില് വെച്ചേറ്റവും ചാഞ്ചാട്ടമുള്ള ഡിജിറ്റല് കറന്‍സിയായി മാറുകയാണ് ബിറ്റ്‌കോയിന്. കഴിഞ്ഞവര്‍ഷം ആദ്യ പകുതി വരെ ബിറ്റ്‌കോയിന്റെ ഉയര്‍ച്ച സാവധാനമായിരുന്നു. എന്നാല് ഡിസംബറില് ചിത്രം പാടെ മാറി. 19,417 ഡോളറുണ്ടായിരുന്ന ബിറ്റ്‌കോയിന് കണ്ണടച്ചു തുറക്കും മുന്‍പേ 50,416 ഡോളറിലേക്ക് എത്തി. ഫെബ്രുവരിയില് 1 ലക്ഷം കോടി ഡോളര് വിപണി മൂല്യമെന്ന നാഴികക്കല്ലും ബിറ്റ്‌കോയിന് പിന്നിട്ടത് കാണാം. ബിറ്റ്‌കോയിന്റെ അസാധാരണ വളര്‍ച്ച കണ്ടുകൊണ്ട് നിരവധി ബഹുരാഷ്ട്ര കമ്പനികള് ക്രിപ്‌റ്റോകറന്‍സിയില് പണമിറക്കിയിട്ടുണ്ട്.\nടെസ്‌ല, മാസ്റ്റര്‍കാര്‍ഡ്, ബാങ്ക് ഓഫ് ന്യൂയോര്‍ക്ക് മെലണ് എന്നിവടങ്ങളില് നിന്നെത്തിയ വമ്പന് നിക്ഷേപം ബിറ്റ്‌കോയിന്റെ വളര്‍ച്ചയ്ക്ക് കൂടുതല് ഊര്‍ജ്ജവും പകര്‍ന്നു. കഴിഞ്ഞ വെള്ളിയാഴ്ച്ച 58,000 ഡോളര് വരെ എത്താന് ബിറ്റ്‌കോയിന് സാധിച്ചിരുന്നു. എന്നാല് ടെസ്‌ല മേധാവി ഇലോണ് മസ്‌കിന്റെ ട്വീറ്റ് ക്രിപ്‌റ്റോകറന്‍സിയുടെ കുതിപ്പിന് അപ്രതീക്ഷിത കടിഞ്ഞാണിട്ടു. ഇന്റര്‍നെറ്റ് ലോകത്ത് ബിറ്റ്‌കോയിനും മറ്റൊരു ക്രിപ്‌റ്റോകറന്‍സിയായ ഈഥറിനും വില കൂടുതലെന്നാണ് മസ്‌ക് അഭിപ്രായപ്പെട്ടത്.\nപിന്നാലെ ബിറ്റ്‌കോയിന്റെ മൂല്യം 50,000 ഡോളറിലേക്ക് നിലംപതിച്ചു. ഏകദേശം 16 ശതമാനത്തോളമാണ് മസ്‌കിന്റെ ട്വീറ്റില് ബിറ്റ്‌കോയിന് സംഭവിച്ച തകര്‍ച്ച. ഇന്ന് ബിറ്റ്‌കോയിന് യൂണിറ്റിന് 49,000 ഡോളറാണ് വിലനിലവാരം. അതായത് ഇന്ത്യന് രൂപ കൊടുത്ത് ബിറ്റ്‌കോയിന് വാങ്ങണമെങ്കില് യൂണിറ്റൊന്നിന് 35.49 ലക്ഷം രൂപ മുടക്കണം.\nReason Why Rakesh Jhunjhunwala Won't Invest In Bitcoin\nReason Why Rakesh Jhunjhunwala Won't Invest In Bitcoin. Read in Malayalam.\nStory first published: Thursday, February 25, 2021, 15:17 [IST]


ഇനി ആലത്തൂരിനൊപ്പം; രമ്യ ഹരിദാസ് ബ്ലോക്ക് പഞ്ചായത്ത് പ്രസിഡന്റ് സ്ഥാനം രാജിവെച്ചു | Ramya Haridas| Loksabha Election 2019\nഇനി ആലത്തൂരിനൊപ്പം; രമ്യ ഹരിദാസ് ബ്ലോക്ക് പഞ്ചായത്ത് പ്രസിഡന്റ് സ്ഥാനം രാജിവെച്ചു\nApr 29, 2019, 05:39 PM IST\nആലത്തൂരിലെത്തിയ തന്നെ ഇരുകൈയ്യും നീട്ടിയാണ് അവിടുത്തുകാര് സ്വീകരിച്ചത്.\nകോഴിക്കോട്: ഇനി ആലത്തൂരിനൊപ്പം ഓരോ ശ്വാസത്തിലും ഉണ്ടാവുമെന്ന് വ്യക്തമാക്കിക്കൊണ്ട് മണ്ഡലത്തിലെ യു.ഡി.എഫ് സ്ഥാനാര്‍ഥി രമ്യ ഹരിദാസ് കുന്ദമംഗലം ബ്ലോക്ക് പഞ്ചായത്ത് പ്രസിഡന്റ് സ്ഥാനം രാജിവെച്ചു. തിങ്കളാഴ്ച വൈകീട്ടോടെയാണ് രാജി സമര്‍പ്പിച്ചത്. പാര്‍ട്ടി വലിയ അവസരമാണ് നല്‍കിയത്. അത് പൂര്‍ണ ഉത്തരവാദിത്വത്തോടെ പൂര്‍ത്തിയാക്കേണ്ടതിനാല് ഒരു ധാര്‍മിക തീരുമാനത്തിന്റെ ഭാഗമായിക്കൂടിയാണ് രാജിയെന്ന് രാമ്യ പറഞ്ഞു.\nബ്ലോക്ക് പഞ്ചായത്ത് പ്രസിഡന്റെന്ന നിലയില് മികച്ച പ്രവര്‍ത്തനം കാഴ്ചവെക്കാനായി എന്ന ചാരിതാര്‍ഥ്യത്തോടെയാണ് പടിയിറങ്ങുന്നത്. ആലത്തൂരിലെ സ്ഥാനാര്‍ഥിയെന്ന നിലയില് തന്നെ പാര്‍ട്ടി ഏല്‍പ്പിച്ച ഉത്തരവാദിത്വം തികഞ്ഞ ആത്മവിശ്വാസത്തോടെ നിറവേറ്റിയെന്നാണ കരുതുന്നതെന്നും രാജിക്ക് ശേഷം രമ്യ മാധ്യമങ്ങളോട് പറഞ്ഞു. സ്ഥാനാര്‍ഥിയായി തീരുമാനിച്ച സമയത്ത് തന്നെ രാജിക്കാര്യം പാര്‍ട്ടിയോട് ആവശ്യപ്പെട്ടിരുന്നു. എന്നാല് ഇപ്പോഴാണ് അതിന് അനുവാദം ലഭിച്ചതെന്നും രമ്യ പറഞ്ഞു.\nആലത്തൂരിലെത്തിയ തന്നെ ഇരുകൈയ്യും നീട്ടിയാണ് അവിടുത്തുകാര് സ്വീകരിച്ചത്. വിജയം സുനിശ്ചിതമാണ്. പാര്‍ട്ടി അധ്യക്ഷന് രാഹുല്‍ഗാന്ധി തന്നെ മത്സരിക്കാനെത്തിയ ഒരു തിരഞ്ഞെടുപ്പിന്റെ ഭാഗമാവാന് കഴിഞ്ഞത് വലിയ ഭാഗ്യമായി കരുതുന്നുവെന്നും രമ്യ പറഞ്ഞു. നാളെ മുതല് തനിക്ക് തിരഞ്ഞെടുപ്പ് വേളയില് പിന്തുണ നല്‍കിയ പ്രവര്‍ത്തകരെ ഓരോ നിയോജക മണ്ഡലങ്ങളിലുമെത്തി കാണും. ചിറ്റൂര് മണ്ഡലത്തില് നിന്നും നാളെ സന്ദര്‍ശനം ആരംഭിക്കുമെന്നും രമ്യ പറഞ്ഞു.\nഒരംഗത്തിന്റെ ഭൂരിപക്ഷത്തിലാണ് കുന്ദമംഗലം ബ്ലോക്കിലെ യു.ഡി.എഫിന്റെ ഭരണം. ആലത്തൂരില് വിജയിക്കുകയാണങ്കില് രമ്യ രാജി വയ്ക്കുന്നതോടെ യു.ഡി.എഫിന്റെ ഭൂരിപക്ഷം നഷ്ടപ്പെടും. ഇതൊഴിവാക്കാനാണ് രാജി.\nContent Highlights:Ramya Haridas Resigned From Kunnamangalam Block President\nതൃശൂര്: പിറകിലെ ഭാഗം ഉയര്‍ത്തി ഓടിച്ച് കുതിരാന് തുരങ്കത്തിലെ ലൈറ്റുകളും ..\nലോക്ഡൗണ് ലംഘനത്തിന് രമ്യ ഹരിദാസും ബല്‍റാമും ഉള്‍പ്പടെ ആറു പേര്‍ക്കെതിരേ കേസ്\nഎംപി രമ്യ ഹരിദാസിന് വീണ് പരിക്കേറ്റു; ഞായറാഴ്ച ശസ്ത്രക്രിയ\nഇന്ദിരയാകാൻ സ്വപ്നം കണ്ടു - രമ്യാഹരിദാസ്


Sunday7January 2018 11:17 pm IST\nകൊല്ലം: പാര്‍ട്ടി സമ്മേളനങ്ങളില് ആഭ്യന്തരവകുപ്പിനെതിരെ രൂക്ഷമായ വിമര്‍ശനങ്ങളുയര്‍ന്നതിന്റെ ദേഷ്യം പോലീസിനോടു തീര്‍ത്ത് മുഖ്യമന്ത്രി പിണറായി വിജയന്.\nപോലീസ് സ്റ്റേഷനുകളില് തെറിയും മര്‍ദ്ദനവും വേണ്ടെന്നും അങ്ങനെയുള്ളവര് അച്ചടക്ക നടപടി നേരിടേണ്ടിവരുമെന്നുമാണ് മുഖ്യമന്ത്രിയുടെ മുന്നറിയിപ്പ്. കൊല്ലം സിറ്റി പോലീസിന് ഐഎസ്ഒ അംഗീകാരം നല്‍കിയ ചടങ്ങിലാണ് മുഖ്യമന്ത്രിയുടെ പ്രസ്താവന.\nഎന്തും ചെയ്യാന് അധികാരമുള്ളവരല്ല പോലീസ്. ഇക്കാര്യം പോലീസിന് ഓര്‍മ്മവേണം. അത്തരക്കാര്‍ക്ക് സര്‍വ്വീസില് തുടരാനും ബുദ്ധിമുട്ടാകും. ദുഷ്‌പേര് കേള്‍പ്പിക്കുന്നവരെ സംരക്ഷിക്കില്ല. കൊല്ലത്ത് ഇന്നലെ നടന്ന പോലീസ് അതിക്രമത്തെപ്പറ്റി കൂടുതല് ഒന്നും പറയുന്നില്ലെന്നും മുഖ്യമന്ത്രി പറഞ്ഞു.\nകാലം മാറിയിട്ടും സ്വയം മാറില്ല എന്ന ചിന്തയുള്ള ചിലര് പോലിസിലുണ്ട്. തെറ്റായ പ്രവര്‍ത്തനരീതി സേനയ്ക്കാകെ ദുഷ്‌പേരുണ്ടാക്കും. കുറ്റകൃത്യത്തെ കുറ്റകൃത്യമായി കണ്ട്— നടപടിയെടുക്കണം. സംസ്ഥാനത്തെ എല്ലാ സ്റ്റേഷനുകളും ജനമൈത്രി സംവിധാനത്തിലേക്ക്— മാറുകയാണെന്നും മുഖ്യമന്ത്രി പറഞ്ഞു. സിപിഎം കൊല്ലം ജില്ലാ സമ്മേളനത്തില് ആഭ്യന്തരവകുപ്പിനെതിരെ രണ്ട് ദിവസവും രൂക്ഷമായ വിമര്‍ശമാണ് ഉണ്ടായത്. ഇതിന്റെ കൂടി പശ്ചാത്തലത്തിലാണ് മുഖ്യമന്ത്രിയുടെ പരസ്യമായ പ്രതികരണം പോലീസിന് നേരെ ഉണ്ടായത്.\nസിപിഎം സമ്മേളന വേദിക്ക് സമീപം ശനിയാഴ്ച പാര്‍ട്ടി നേതാവിനെ പോലീസ് മര്‍ദ്ദിച്ചതും സമ്മേളനത്തില് വിമര്‍ശനത്തിന് കാരണമായി. കിളികൊല്ലൂര് വില്ലേജ് സെക്രട്ടറി നന്ദുവിനാണ് ഈസ്റ്റ് സ്റ്റേഷനിലെ ജൂനിയര് എസ്‌ഐയില് നിന്നും മര്‍ദ്ദനമേറ്റത്.\nഡിവൈഎസ്പി ഹരികുമാറിനെക്കുറിച്ച് ആരോപണവുമായി യുവാവ്\nകോണ്‍ഗ്രസ് സമ്മേളനത്തില് ഒഴിഞ്ഞ കസേരകള്: ചിത്രമെടുത്ത മാധ്യമപ്രവര്‍ത്തകന് മര്‍ദനം


പ്രസിദ്ധീകരണം കണ്ടെത്താവുന്ന വിധം | JW.ORG സഹായം\nഡിജിറ്റലിലുള്ള നൂറുകണക്കിനു ഓഡിയോകളും വീഡിയോകളും jw.org-ലെ ‘പ്രസിദ്ധീകരണങ്ങൾ’ എന്ന വിഭാഗത്തിൽനിന്ന് ലഭ്യമാണ്. നിങ്ങൾക്ക് ആവശ്യമുള്ള പ്രസിദ്ധീകരണങ്ങൾ കണ്ടെത്താൻ ചില എളുപ്പവഴികൾ ഇതാ.\nഒരു പ്രസിദ്ധീകരണം കണ്ടെത്താൻ\nമാസികയുടെ ഒരു ലക്കം കണ്ടെത്താൻ\nഏതെല്ലാം ഫോർമറ്റിൽ പ്രസിദ്ധീകരണം ലഭ്യമാണെന്ന് കാണാൻ\nപ്രത്യേക വിവരങ്ങളുള്ള പ്രസിദ്ധീകരണം കണ്ടെത്താൻ\nഒരു പ്രസിദ്ധീകരണത്തിന്‍റെ തലക്കെട്ട് മുഴുവനായോ ഭാഗികമായോ അറിയാമെങ്കിൽ താഴെ കൊടുത്തിരിക്കുന്ന മാർഗം ഉപയോഗിച്ചുകൊണ്ട് പ്രസിദ്ധീകരണം എളുപ്പം കണ്ടെത്താം.\nആദ്യം, ‘പ്രസിദ്ധീകരണങ്ങൾ’ > ‘പുസ്‌തകങ്ങളും പത്രികകളും’ എന്നതിലേക്കു പോകുക\nഅവിടെ, എല്ലാ ഇനങ്ങളും എന്ന ചതുരത്തിൽ നിങ്ങൾക്കുവേണ്ട പ്രസിദ്ധീകരണത്തിന്‍റെ തലക്കെട്ടിലെ ഏതെങ്കിലും ഒരു വാക്ക് ടൈപ്പു ചെയ്യുക. ഉദാഹരണത്തിന്, നിങ്ങൾ ‘ബൈബിൾ പഠിപ്പിക്കുന്നു’ പുസ്‌തകമാണ് അന്വേഷിക്കുന്നതെങ്കിൽ “പഠിപ്പിക്കുന്നു” എന്ന് ടൈപ്പു ചെയ്യുക. തലക്കെട്ടിൽ “പഠിപ്പിക്കുന്നു” എന്ന വാക്ക് ഉള്ള പ്രസിദ്ധീകരണങ്ങൾ മാത്രം തെളിഞ്ഞുവരും. അതിൽനിന്ന് നിങ്ങൾക്ക് ആവശ്യമുള്ള പുസ്‌തകം തിരഞ്ഞെടുക്കുക.\n‘തിരയുക’ എന്ന ബട്ടണിൽ ക്ലിക്ക് ചെയ്യുക.\n‘പ്രസിദ്ധീകരണങ്ങൾ’ > ‘മാസികകൾ’ എന്നതിലേക്കു പോകുക.\nഉണരുക!-യുടെയും, വീക്ഷാഗോപുരത്തിന്‍റെയും പൊതുപതിപ്പുകളുടെ ഏറ്റവും പുതിയ നാല് ലക്കങ്ങളായിരിക്കും നിങ്ങൾ ഈ പേജിൽ കാണുന്നത്. കൂടാതെ, അടുത്തിടെ പുറത്തിറങ്ങിയ വീക്ഷാഗോപുരത്തിന്‍റെ അധ്യയനപ്പതിപ്പിന്‍റെയും അതിന്‍റെ ലളിതമായ പതിപ്പിന്‍റെയും എട്ട് ലക്കങ്ങളും നിങ്ങൾക്ക് കാണാം. (ചില ഭാഷകളിൽ ലളിതമായ പതിപ്പ് ഇല്ല.) നിങ്ങൾക്ക് ആവശ്യമുള്ള ലക്കം കണ്ടെത്തുന്നതിനുള്ള പടികൾ ഇതാ:\nനിങ്ങൾക്ക് ആവശ്യമുള്ള മാസികയുടെ പതിപ്പും അത് പ്രസിദ്ധീകരിച്ച വർഷവും ‘കാണിക്കുക’ എന്നതിനു കീഴിലുള്ള പട്ടികകളിൽനിന്ന് തിരഞ്ഞെടുക്കുക.\nഏതെല്ലാം ഫോർമറ്റുകളിൽ പ്രസിദ്ധീകരണങ്ങൾ ലഭ്യമാണെന്നു കാണാൻ\nപ്രസിദ്ധീകരണങ്ങൾ സ്‌ക്രീനിൽ രണ്ടു വിധങ്ങളിലാണ് നിരത്തിവെച്ചിരിക്കുന്നത്. ലിസ്റ്റ് വ്യൂവിലും ഗ്രിഡ് വ്യൂവിലും.\nപ്രസിദ്ധീകരണങ്ങളുടെ ചുരുക്കപ്പട്ടിക അറിയുന്നതിന് ‘കാണേണ്ട വിധം’ എന്നിടത്തെ ‘ഗ്രിഡ് വ്യൂ’ ബട്ടണിൽ ക്ലിക്ക് ചെയ്യുക. ആദ്യമായി പേജ് തുറക്കുമ്പോൾ നിങ്ങൾ ‘ഗ്രിഡ് വ്യൂ’വിലായിരിക്കും കാണുന്നത്.\n‘ഗ്രിഡ് വ്യൂ’വിൽ നിങ്ങൾ കാണുന്നത് പ്രസിദ്ധീകരണത്തിന്‍റെ പുറംചട്ടയും, ഡൗൺലോഡ് ബട്ടണുകളും, ഓരോ പ്രസിദ്ധീകരണത്തിന്‍റെ തലക്കെട്ടുകളും ആണ്. ഡൗൺലോഡ് ബട്ടണിനു മുകളിലായി മൗസ്‌പോയിന്‍റർ വെച്ചാൽ (മൊബൈൽ ഉപകരണത്തിലാണെങ്കിൽ ഒന്നു തൊട്ടുകൊണ്ട്) വായിക്കാനാകുന്ന വിധത്തിലും കേൾക്കാനാകുന്ന വിധത്തിലും (ഡിജിറ്റലിലും ഓഡിയോയിലും) പ്രസിദ്ധീകരണത്തിന്‍റെ ഏതൊക്കെ ഫോർമറ്റുകൾ ലഭ്യമാണെന്ന് അറിയാൻ കഴിയും. ‘വ്യൂ’ (നിരത്തിവെച്ചിരിക്കുന്ന രീതി) മാറ്റാൻ ‘ലിസ്റ്റ് വ്യൂ’ ബട്ടണിൽ ക്ലിക്ക് ചെയ്യുക.\nഓരോ പ്രസിദ്ധീകരണവും ഏതെല്ലാം ഫയൽ ഫോർമറ്റുകളിൽ ലഭിക്കുമെന്ന് ‘ലിസ്റ്റ് വ്യൂ’ കാണിച്ചുതരുന്നു.\nചില പ്രസിദ്ധീകരണങ്ങൾ കൂടുതലായ പതിപ്പുകളിൽ ലഭ്യമാണ്. ഉദാ: വലിയ അക്ഷരത്തിൽ. ഏതെങ്കിലും ഒരു ഫയൽ ഫോർമറ്റിൽ (ഉദാ: പിഡിഎഫ്) ക്ലിക്ക് ചെയ്യുക. ഏതെല്ലാം പതിപ്പുകൾ ആ ഫോർമറ്റിൽ ലഭിക്കുമെന്ന് കാണിക്കുന്ന ഒരു ചതുരം പ്രത്യക്ഷപ്പെടും. അവിടെ നിങ്ങൾ ആഗ്രഹിക്കുന്ന പതിപ്പിന്‍റെ ലിങ്കിൽ ക്ലിക്ക് ചെയ്‌തുകൊണ്ട് ഡൗൺലോഡ് ചെയ്യുക.\nവെബ്‌പേജുകൾപോലെ ഓൺലൈനിൽ വായിക്കാൻ ഏതെങ്കിലും പ്രസിദ്ധീകരണം ലഭിക്കുകയാണെങ്കിൽ പേജിന്‍റെ മുകൾഭാഗത്ത് കൊടുത്തിരിക്കുന്ന ‘സൈറ്റിൽ തിരയുക’ (“Site Search”) സൗകര്യം ഉപയോഗിച്ച് പ്രത്യേക വാക്കുകളോ പദസമൂഹങ്ങളോ ഉള്ള ലേഖനമോ അധ്യായമോ കണ്ടെത്തുക. ആദ്യം ‘തിരയുക’ എന്ന ബട്ടൺ ക്ലിക്ക് ചെയ്യുക. തുടർന്ന്, അവിടെ കാണുന്ന ചതുരത്തിൽ നിങ്ങൾക്ക് ആവശ്യമുള്ള വാക്കുകളോ പദസമൂഹങ്ങളോ ടൈപ്പു ചെയ്യുക. എന്നിട്ട് ‘തിരയുക’ ബട്ടൺ ക്ലിക്ക് ചെയ്യുക. ആ പ്രസിദ്ധീകരണത്തിൽ വരുന്ന പല വാക്കുകളും പദസമൂഹങ്ങളും നിങ്ങൾക്ക് അറിയാമെങ്കിൽ നിങ്ങൾക്ക് അതെല്ലാം ചതുരത്തിൽ ടൈപ്പു ചെയ്യാവുന്നതാണ്. അതിലൂടെ, നിങ്ങൾ തിരയുന്ന ലേഖനം എളുപ്പത്തിൽ കണ്ടെത്താനാകും.\nപ്രസിദ്ധീകരണങ്ങളിൽ മാത്രമായി തിരച്ചിൽ പരിമിതപ്പെടുത്താൻ പിൻവരുന്ന കാര്യങ്ങൾ ചെയ്യുക:\n‘തിരയുക’ എന്ന ബട്ടണിൽ ക്ലിക്ക് ചെയ്യുമ്പോൾ വരുന്ന ചതുരത്തിലെ ‘ഇഷ്ടാനുസരണം തിരയുക’ (“Advanced Search”) എന്ന ലിങ്കിൽ ക്ലിക്ക് ചെയ്യുക. തുടർന്ന് ‘താത്‌പര്യമുള്ളവ’ (“Advanced Options”) എന്നതിനു കീഴിലേക്കുവരിക.\nഅവിടെ ‘വിഭാഗങ്ങൾ’ (“Category”) എന്ന തലക്കെട്ടിൻകീഴിലെ ‘പ്രസിദ്ധീകരണങ്ങൾ’ (“Publications”) എന്നതിനുനേരെ ക്ലിക്ക് ചെയ്യുക.\n‘തിരയുക’ ബട്ടൺ ക്ലിക്ക് ചെയ്യുക.


‘ഫിറ്റ്‌നെസ് വിട്ടൊരു കളിയില്ല!! ഹെവി ഡെഡ് ലിഫ്റ്റ് വർക്ക് ഔട്ടുമായി ഇഷാനി കൃഷ്ണ..’ – വീഡിയോ വൈറൽ – POCKET CREATIONS\n‘ഫിറ്റ്‌നെസ് വിട്ടൊരു കളിയില്ല!! ഹെവി ഡെഡ് ലിഫ്റ്റ് വർക്ക് ഔട്ടുമായി ഇഷാനി കൃഷ്ണ..’ – വീഡിയോ വൈറൽ\nSwathyApril 13, 2022 12:26 pm\nസിനിമ രംഗത്ത് ഇപ്പോൾ അഭിനയത്തോടൊപ്പം തന്നെ പ്രാധാന്യമുള്ള ഒന്നാണ് ഫിറ്റ്‌നെസ്. ഒരു സമയം വരെ ബോളിവുഡിൽ അതും നടന്മാർക്ക് ഇടയിൽ മാത്രം കണ്ടുവന്നിരുന്ന ഒന്ന് ഇപ്പോൾ മോളിവുഡിലും സ്ഥിരമായി കാണാറുണ്ട്. കൃത്യമായ ഡയറ്റ് പ്ലാനും വർക്ക് ഔട്ട് സെക്ഷനുകളും ഒക്കെ ഒട്ടുമിക്ക താരങ്ങളും ചെയ്യാറുണ്ട്. ഇപ്പോൾ നടൻമാർ മാത്രമല്ല നടിമാരും തങ്ങളുടെ ഫിറ്റ്‌നെസ് ശ്രദ്ധിക്കാറുണ്ടെന്നതാണ് സത്യം.\nസോഷ്യൽ മീഡിയയിൽ ഒരുപാട് ആരാധകരുള്ള ഒരു താരകുടുംബമാണ് നടൻ കൃഷ്ണകുമാറിന്റേത്. കൃഷ്ണകുമാറും കുടുംബത്തിലെ മറ്റു അംഗങ്ങളും ഇൻഫ്ലുവെൻസേഴ്സ് എന്നറിയപ്പെടുന്നവരാണ്. മൂത്തമകൾ അഹാന സിനിമയിലൂടെ കഴിവ് തെളിയിച്ചു മുന്നേറുമ്പോൾ മറ്റൊരു മകളായ ഇഷാനിയും ഒരു സിനിമയിൽ അഭിനയിച്ചു കഴിഞ്ഞിട്ടുണ്ട്. താരകുടുംബം ഫിറ്റ്‌നെസിന് ഏറെ പ്രാധാന്യം നൽകുന്ന കുടുംബമാണ്.\nആ കൂട്ടത്തിൽ ഏറ്റവും കൂടുതൽ കൈയടികൾ നേടിയ ഒരാൾ ഇഷാനിയാണ്. തടി തീരെയില്ലാതിരുന്ന ഇഷാനി തന്റെ ശരീരഭാരം ലോക്ക് ഡൗൺ നാളിൽ കൂട്ടിയിരുന്നു. വളരെ കൃത്യമായ ഡയറ്റും വീട്ടിൽ തന്നെ വർക്ക് ഔട്ടും ചെയ്തു കൊണ്ടാണ് ഇഷാനി ശരീരഭാരം കൂട്ടിയിരുന്നത്. പിന്നീട് ജിമ്മിൽ വർക്ക് ഔട്ട് ചെയ്യാൻ ആരംഭിക്കുകയും അതിന്റെ വീഡിയോ സോഷ്യൽ മീഡിയയിൽ വൈറലാവുകയും ചെയ്തിരുന്നു.\nയൂട്യൂബിൽ ഇഷാനിയും മറ്റ് മൂന്ന് പേരെ പോലെ വീഡിയോസ് പങ്കുവെക്കാറുണ്ട്.2വർഷം മുമ്പുണ്ടായിരുന്ന ഇഷാനിയല്ല ഇപ്പോഴുള്ളത്. ഇപ്പോഴിതാ ഹെവി വെയിറ്റ് ലിഫ്റ്റിംഗ് ഉൾപ്പടെയുള്ള വർക്ക് ഔട്ടുകൾ ഇഷാനി സിംപിളായി ചെയ്യുന്നുണ്ട്. അതിന്റെ വീഡിയോ ഇഷാനിയുടെ ട്രെയിനർ പോസ്റ്റ് ചെയ്തിരുന്നു. എന്തായാലും ഇഷാനിയെ സമ്മതിച്ച് തന്നിരിക്കുന്നു എന്നാണ് ആരാധകരുടെ അഭിപ്രായം.\nTAGS FeaturedFilmIshaani KrishnaNewsViral VideoWorkout\nNEWER POST‘ഏത് വേഷവും മംതയ്ക്ക് ചേരും!! ഷോർട്സിൽ സ്റ്റൈലിഷ് ലുക്കിൽ തിളങ്ങി താരം..’ – ചിത്രങ്ങൾ വൈറൽ\nOLDER POST‘വിജയ് ആരാധകരെ കോരിത്തരിപ്പിച്ച് ബീസ്റ്റിൽ പാട്ടിന് ചുവടുവച്ച് വൈഗയും സാധികയും..’ – വീഡിയോ വൈറൽ


ഇരുവറിന്റെ 25 വർഷങ്ങൾ: ഓർമ്മകൾ പങ്കുവച്ച് മോഹൻലാൽ - Cinema - Malayalam News\nമണി രത്നം(Mani Ratnam) സിനിമാ പ്രേമികൾക്ക് സമ്മാനിച്ച എക്കാലത്തെയും മികച്ച ക്ലാസിക്കുകളിൽ ഒന്നാണ് 'ഇരുവർ'(Iruvar). തമിഴ്നാട് കണ്ട മൂന്ന് രാഷ്ട്രീയ ഇതിഹാസങ്ങളായിരുന്ന കരുണാനിധിയെയും എം.ജി.ആറിനെയും ജയലളിതയെയും അവരുടെ രാഷ്ട്രീയ വ്യക്തി ജീവിതത്തിന്റെ അംശങ്ങളുമാണ് സാങ്കല്‍പിക കഥാപാത്രങ്ങളിലൂടെ മണിരത്നം വരച്ചു കാണിച്ചത്.\nആനന്ദന്, തമിഴ് സെല്‍വന് എന്നീ കഥാപാത്രങ്ങളിലൂടെ അവരുടെ സൗഹൃദത്തിലൂടെ പിന്നീട് രാഷ്ട്രീയ വൈരത്തിലൂടെ സംവിധായകന് സഞ്ചരിച്ചപ്പോള് ഇരുവര് കാലത്തെ അതിജീവിച്ച ഒരു കലാസൃഷ്ടിയായി.\nഐശ്വര്യ റായ്, തബു, രേവതി തുടങ്ങിയവരും ചിത്രത്തിൽ ശ്രദ്ധേയ റോളുകളില് തിളങ്ങി. ഇപ്പോഴിതാ, ചിത്രത്തിന്റെ ഇരുപത്തിയഞ്ചാം വാർഷികത്തിൽ, ഇരുവറിലെ തന്റെ ചില സ്റ്റില്ലുകള് പോസ്റ്റ് ചെയ്ത് സന്തോഷക്കുറിപ്പ് പങ്കുവച്ചിരിക്കുകയാണ് മോഹൻലാൽ.\n‘Iruvar, One of the most enchanting experiences in my cinematic journey!’ എന്നാണ് ചിത്രങ്ങൾക്കൊപ്പം മോഹൻലാൽ കുറിച്ചിരിക്കുന്നത്.\nമോഹന്‍ലാലിന്റെ കരിയറിലെ ഏറ്റവും മികച്ച വേഷങ്ങളിലൊന്നാണ് ആനന്ദന്. ലാലിന്റെ അഭിനയ പാടവം തന്നെയാണ് സിനിമയെ മറ്റൊരു തലത്തില് എത്തിച്ചത്.\nമോഹൻ ലാൽ. പ്രകാശ് രാജ് എന്നീ അഭിനയ പ്രതിഭകളുടെ മറക്കാനാവാത്ത പ്രകടനം, സന്തോഷ് ശിവന്റെ ഛായാഗ്രഹണം എന്നിങ്ങനെ ഒട്ടനവധി സവിശേഷതകൾ ഉൾക്കൊള്ളുന്ന ഈ ചിത്രം ഇന്ത്യയ്ക്കകത്തും പുറത്തുമായി ധാരാളം വേദികളിൽ പ്രദർശിപ്പിക്കപ്പെടുകയും, പുരസ്കാരങ്ങൾ നേടുകയും ചെയ്തു.\nതമിഴിൽ കൂടാതെമലയാളം, തെലുങ്ക് എന്നീ ഭാഷകളിലും ഈ ചിത്രം പ്രദർശനത്തിനെത്തി.\nചിത്രം പുറത്തിറങ്ങി 25 വർഷം പിന്നിടുമ്പോഴും സിനിമ പ്രേമികളുടെ മനസ്സിൽ ഇരുവർ ഇന്നും ഒരു ക്ലാസിക്കൽ ഓർമയാണ്.


നിലാവിന്‍റെ സങ്കീര്‍ത്തനം:The Psalm of Moonlight: May 2016\nPosted by Joy Daniel at 6:01 AM No comments:\nഒത്തിരി വേദന ഉണ്ടാക്കിയ ദിവസങ്ങൾ ആണ് കടന്നു പോയത്. കേരളത്തിൽ സ്ത്രീകൾക്ക് നേരെ ഉണ്ടായ ആക്രമണങ്ങൾ അന്താരാഷ്ട്ര മാധ്യമങ്ങളിൽ പോലും ചർച്ചാവിഷയം ആകുന്നു എന്നത് ഏറെ ഖേദകരംമാണ്. ദൈവത്തിന്റെ സ്വന്തം നാട് ചെകുത്താന്റെ നാടായി മാറിയോ എന്നൊരു സംശയം.\n'ക്ഷീരമുള്ളോരകിടിൻചുവട്ടിലും ചോര തന്നെ കൊതുകിന്നു കൌതുകം' എന്ന വരികൾ അന്വർതമാക്കുന്ന മാതിരി രാഷ്ട്രീയ പാർട്ടികൾ ഇതൊരു പ്രജരണ ആയുധമാക്കുന്ന നെറികെട്ട ഒരു കാഴ്ചയും പിന്നീട് കണ്ടു.. ഒരു പട്ടിപോലും തിരിഞ്ഞുനോക്കാതിരുന്ന ജിഷയുടെ വീട്ടിലേക്ക് വി.വി.ഐ.പികളുടെ ക്യൂ കാണുമ്പോൾ ലജ്ജ തോന്നുന്നു. പത്തു വോട്ടു കിട്ടാൻ ഏതു തീട്ടവും വാരാൻ തയ്യാറായി നില്ക്കുന്ന നേതാക്കൾ. എല്ലാവനുംകൂടെ ആദ്യം ഈ കേസ് ഒതുക്കാൻ നോക്ക. , ഓൺ ലൈൻ പത്രങ്ങളും, സോഷ്യൽ മീഡിയയും ഒന്നുണർന്നപ്പോൾ ഈ ന്യൂസ് കവർ ചെയ്യാൻ എല്ലാവരെ ക്കാളും മുമ്പിൽ അച്ചടിദൃശ്യ മാധ്യമങ്ങൾ തിരക്കു കൂട്ടുന്നു, മുഖ്യമന്ത്രി യുടെയും, പ്രതിപക്ഷ നേതാവിന്റെയും വരവിൽ തിക്കുംതിരക്കും അടിയുമുണ്ടാക്കുന്നു. കൊള്ളാം... നടക്കട്ടെ. ഇലക്ഷൻ കഴിയുമ്പോളും ഇവിടൊക്കെ തന്നെ ഉണ്ടാകണം.\nവളരെ വേദനാ ജനകമായ കഥയാണ് ജിഷയുടെ. വണ്ടിക്കൂലി ലാഭിക്കാനായി നടന്നു പോയി പഠിക്കുന്ന കുട്ടി. ഭക്ഷണം കഴിക്കാൻ വകയില്ലാതെ ക്ലാസ്സിൽ പട്ടിണിയിരിക്കുന്നവൾ. ഒട്ടും സുരക്ഷിതമല്ലത്ത്ത ഷെഡ്ഡിൽ അക്രമത്തിന്റെ ഭീഷണിയിൽ പ്രായമായ അമ്മയുമൊത്ത് ഉറങ്ങുന്നവൾ. ഓർക്കുമ്പോൾ തന്നെ പേടി തോന്നുന്ന ജീവിതം.\nഇവിടെ ഒരു സാധാരണ മനുഷ്യന് തോന്നുന്ന ചില സംശയങ്ങൾ ഉണ്ട്. 20 വർഷത്തിൽപരം ഇതുപോലെ ഒരവസ്ഥയിൽ ആ കുടുംബം എങ്ങിനെ അവിടെ താമസിച്ചു? ആ പരിസരത്തെങ്ങും ആരും ഇവരെ ശ്രദ്ധിച്ചിരുനുന്നില്ലേ?\nഇതിന്റെ ആദ്യ ഉത്തരവാദിത്വം ജിഷയുടെ അയൽപക്കത്തുള്ളവർക്ക് തന്നെയാണ്. ആ കുടുംബത്തിന്റെ അവസ്ഥ അവർ അറിഞ്ഞശേഷമേ മറ്റുള്ളവർ അറിയുള്ളല്ലോ. എങ്ങിനെ ആ കുട്ടി ഇത്രയും വർഷം ആ ഷെഡ്ഡിൽ കഴിഞ്ഞു കൂടി എന്ന് ആരെങ്കിലും നാട്ടുകാർ അന്വേഷിച്ചോ? അവർക്ക് ഭീഷണി ഉണ്ടായിട്ടും എന്തുകൊണ്ട് എല്ലാവരും മൌനം പാലിച്ചു? ഇപ്പോൾ എന്തിനാണ് എല്ലാവരും മുതലകണ്ണീർ പൊഴിക്കുന്നത്. ചെറ്റത്തരം എന്നല്ലാതെ ഇതിന് വേറെ ഒന്നും പറയാനില്ല.\nഎല്ലാ പ്രദേശത്തും ഉണ്ട് ഇതുപോലെ ജിഷമാർ. അവരുടെ രക്ഷകരാകാൻ ജില്ലതലത്തിലോ സംസ്ഥാന തലത്തിലോ കേന്ദ്ര തലത്തിലോ പോകേണ്ട കാര്യം ഇല്ല. പഞ്ചായത്ത് തലത്തിൽ ഇത്തരക്കാരുടെ വിവരങ്ങൾ ശേഖരിച്ച് ആ നാട്ടുകാർക്ക് തന്നെ പ്രശ്നം പരിഹരിക്കാൻ കഴിയും. അവിടം കൊണ്ട് കഴിഞ്ഞില്ലേൽ പിന്നെ മതിയല്ലോ മറ്റുള്ളവരുടെ കാലുപിടിക്കുന്നത്.\nനമ്മുടെ നാട്ടിൽ എല്ലായിടത്തും പള്ളിക്കും അമ്പലത്തിനും വാരി കോരി കൊടുത്ത് പേരെടുക്കാൻ ഇഷ്ടം പോലെ ആൾക്കാർ ഉണ്ടല്ലോ. പെരുമ്പാവൂരും അതിൽ നിന്ന് വിഭിന്ന മായിരിക്കില്ല. എന്തുകൊണ്ട് ഇത്തരം കാര്യങ്ങളിൽ ഇവരാരും ഇടപെടുന്നില്ല? വെണ്ടയ്ക്ക അക്ഷരത്തിൽ അച്ചടിച്ചും, വലിയ ശബ്ദത്തിൽ വിളിച്ചു കൂവിയും കിട്ടാത്ത പ്രശസ്തികാരണം അല്ലേ? ഗ്രാമ പഞ്ചായത്ത് തലത്തിൽ ഒരു കൂട്ടായ്മ ഉണ്ടാക്കി ജിഷയുടെ കുടുംബം പോലെയുള്ള പാവപെട്ടവരുടെ പുനരധിവാസം നാം ചിന്തിക്കേണ്ടതാണ്. വേണ്ട മുൻകരുതൽ എടുക്കുന്നതല്ലേ അസുഖം വന്നിട്ട് ചികിത്സിക്കുന്നതിലും ഭേദം? കതിരിൽ കൊണ്ട് വളം വച്ചിട്ട് എന്ത് കാര്യം? ആരും വേണ്ട. നമുക്ക് ചുറ്റുംഉള്ളവരെ നമുക്ക് നോക്കാൻ പറ്റിയില്ലെങ്കിൽ പിന്നെ പുറത്ത് നിന്ന് ആര് വന്ന് നോക്കാനാണ്? സ്വന്തം കണ്ണിലെ തടിക്കഷണം എടുത്തു മാറ്റൂ... എന്നിട്ട് മറ്റുള്ളവന്റെ കണ്ണിലെ കരട് എടുക്കാൻ പോ..\nഒന്നിനൊന്നായി സ്ത്രീകൾക്കെതിരായി അക്രമങ്ങൾ പെരുകുന്നു. ശക്തമായ നിയമത്തിന്റെ കുറവ് ഒന്നുമല്ല. ഉള്ള നിയമം നടപ്പിലാക്കാനുള്ള ഇച്ചാശക്തി ഇല്ലാത്തത് കൊണ്ട് തന്നെയാണ്. നിയമം ശക്തമായി നടപ്പിലാക്കണം. ചെറ്റത്തരവും ക്രൂരതയും സ്ത്രീകളോട് കാണിക്കുന്നവന്മാരെ വെറുതെ വിടരുത്. അല്ലെങ്കിൽ ചപ്പാത്തിയും, ചിക്കനും ഒക്കെ കഴിച്ച് കൊഴുത്തുരുണ്ട് ഗോവിന്ദ ചാമി മാർ നമ്മുടെ മുന്നിൽ ചിരിച്ചുകൊണ്ട് നടക്കും. അത് കണ്ട് നാം നാല് ചുമരുകൾക്കുള്ളിലും ഫേസ്ബുക്കിലും വിപ്ലവം നടത്തി സായൂജ്യം അടയും. മാധമങ്ങൾക്ക് നല്ല സ്കൂപ്പ് കിട്ടും, റേറ്റിംഗ് കേറി വരും, പത്രക്കാർക്ക് വരി സംഖ്യയിൽ ഉണ്ടായ വർദ്ധന കാട്ടി സായൂജ്യം അടയാം.\nഅതുപോലെ നാടൊട്ടുക്കും അന്യ സംസ്ഥാന തൊഴിലാളികളെ കൊണ്ട് നിറയുകയാണ്. ഇതിൽ നല്ല ഒരു ശതമാനം ആൾകാരും ക്രിമിനൽസ് ആണ് എന്ന് നമ്മൾ അറിയുന്നില്ല. പല കേസുകളിലുംപെട്ട് നമ്മുടെ നാട്ടിലേക്ക് ഒളിച്ചോടി വരുന്നവർ. ഇതൊക്കെ നാം കാണണം. ഇവരുടെ ഒക്കെ വിവരങ്ങൾ ശേഖരിക്കാൻ നമുക്ക് സംവിധാനം വേണം. വരുന്നിടത്ത് വച്ച് കാണാം എന്നൊരു അലംഭാവം നമുക്കുണ്ട്. അത് മാറണം.\nഈ ഗ്രാമ താലൂക് ജില്ലാ പഞ്ചായത്തുകൾ ഒക്കെ എന്തിനാണ്? സർട്ടിഫിക്കറ്റുകൾ കൊടുക്കാനും, കക്കൂസ് കെട്ടാനും, തൊഴിലുറപ്പ് പദ്ധതിയുടെ ഭാഗമായി റോഡുവൃത്തിയാക്കാനും മാത്രമല്ല ഇത്തരം കാര്യങ്ങളിൽ കൂടി ഒന്ന് ശ്രദ്ദിക്കു ന്നത് നല്ലതാണ്. അല്ലെങ്കിൽ പാമ്പിന്റെ യും മനുഷ്യന്റെയും അക്രമം പേടിച്ച് ഉറങ്ങാതെയിരിക്കുന്ന സഹോദരിമാർ നമുക്ക് ചുറ്റും കൂടി വരും.\nപ്രിയപ്പെട്ട രാഷ്ട്രീയക്കാരെ, മതം, ജാതി, വർഗ്ഗം, രാഷ്ട്രീയം ഇതൊന്നും നോക്കാതെ ജിഷയുടെ കുടുംബത്തെ ഒന്ന് നോക്കാമോ? എങ്കിൽ ജനങ്ങൾ നിങ്ങളെ ഇഷ്ടപ്പെടും. നിങ്ങൾക്ക് വോട്ടു തരും. അല്ലാതെ പോളി-ട്രിക്സ് കളിക്കു വാണേൽ .... നമസ്ക്കാരം. പാക്കലാം.\nPosted by Joy Daniel at 2:00 AM No comments:


മൃതദേഹം നാട്ടിലെത്തിക്കാന് നിരക്ക് ഇരട്ടിയാക്കിയ തീരുമാനം എയര്‍ഇന്ത്യ പിന്‍വലിച്ചു - themediasyndicate\nദുബായ്: വിദേശത്ത് മരിക്കുന്നവരുടെ മൃതദേഹം നാട്ടിലെത്തിക്കാന് നിരക്ക് ഇരട്ടിയാക്കിയ തീരുമാനം എയര് ഇന്ത്യ പിന്‍വലിച്ചു. പ്രവാസികളുടെ പ്രതിഷേധം വ്യാപകമായ സാഹചര്യത്തിലാണ് തീരുമാനം. നിരക്ക് വര്‍ധന പിന്‍വലിച്ചെന്നും പഴയ നിരക്ക് തുടരുമെന്നും എയര് ഇന്ത്യ അറിയിച്ചു.\nഇന്ത്യന് കോണ്‍സുലേറ്റ് ആവശ്യപ്പെടുന്ന മൃതദേഹങ്ങള് നേരത്തെ സൗജന്യമായി നാട്ടിലെത്തിക്കുമായിരുന്നു. എന്നാല് കോണ്‍സുലേറ്റ് ആവശ്യപ്പെട്ടാലും മൃതദേഹം സൗജന്യമായി എത്തിക്കാനാവില്ലെന്ന് നിരക്ക് മാറ്റത്തോടൊപ്പം എയര് ഇന്ത്യ അറിയിച്ചിരുന്നു. പുതിയ തീരുമാനം പൂര്‍ണമായും മരവിപ്പിച്ച് പഴയ നിരക്ക് തുടരുമെന്നതിനാല് ഇക്കാര്യത്തിലും പഴയ സ്ഥിതി തുടരും.\nബംഗ്ലാദേശ് പാകിസ്താന് എന്നീ രാജ്യങ്ങള് സൗജന്യമായാണ് വിദേശ രാജ്യങ്ങളില് നിന്ന് മരിക്കുന്നവരുടെ മൃതദേഹങ്ങള് എത്തിക്കുന്നത് എന്നിരിക്കെയായിരുന്നു എയര് ഇന്ത്യയുടെ തീവെട്ടിക്കൊള്ള. നേരത്തെ നഷ്ടക്കണക്കുകള് ചൂണ്ടിക്കാട്ടിയായിരുന്നു മൃതദേഹം കൊണ്ടുവരാനുള്ള നിരക്ക് എയര് ഇന്ത്യ വര്‍ധിപ്പിച്ചത്. ഇന്ത്യന് കോണ്‍സുലേറ്റ് ആവശ്യപ്പെട്ടാലും സൗജന്യമായി മൃതദേഹം നാട്ടിലേക്ക് അയക്കില്ലെന്ന് എയര് ഇന്ത്യ അറിയിക്കുകയായിരുന്നു. ഫ്രീഓഫ് കോസ്റ്റ് സംവിധാനം ഒഴിവാക്കിയത് മലയാളികൾ അടക്കമുള്ള പ്രവാസികള്‍ക്ക് കനത്ത തിരിച്ചടിയായിരുന്നു.\nമരിച്ച വ്യക്തിയുടെ സാമ്പത്തിക സാഹചര്യം മോശമാണെന്ന് ബോധ്യമായാല് സാധാരണയായി ഇന്ത്യന് കോണ്‍സുലേറ്റ് ഫ്രീ ഓഫ് കോസ്റ്റ് അഥവാ സൗജന്യമായി മൃതദേഹം കയറ്റി വിടണമെന്നാവശ്യപ്പെട്ടുകൊണ്ട് എയര് ഇന്ത്യയ്ക്ക് അപേക്ഷ കൈമാറും. ഇതിന്‍റെ സൗജന്യമായി മൃതദേഹം നാട്ടിലെത്തിക്കുകയായിരുന്നു പതിവ്. ഇതായിരുന്നു എയര് ഇന്ത്യ തിരുത്തിയത്.\nപുതുക്കിയ നിരക്ക് പ്രകാരം ഒരു മൃതദേഹം നാട്ടിലെത്തിക്കാന് ചെലവ് ഒന്നര ലക്ഷം രൂപവരെയാകുമായിരുന്നു. ശവപ്പെട്ടിക്ക് 1800 ദിര്‍ഹം, എംബാമിംഗിന് 1100, ആംബുലന്‍സ് വാടക 220, ഡെത്ത് സര്‍ട്ടിഫിക്കേറ്റിന് 65, കാര്‍ഗോയ്ക്ക് 4000 ദിര്‍ഹം. ആകെ കൂടി 7,185 ദിര്‍ഹം മൃതദേഹത്തെ അനുമഗിക്കുന്ന വ്യക്തിയ്ക്കു വേണ്ട വിമാന ടിക്കറ്റ് നീരക്കും ഇതില് ഉള്‍പ്പടുമായിരുന്നു.\nTags: എയര് ഇന്ത്യമൃതദേഹം നാട്ടിലെത്തിക്കാനുള്ള നിരക്ക്


ന്യൂഡല്‍ഹി: ഇറാഖില് തുടക്കം കുറിച്ച ഇസ്ലാമിക് സ്‌റ്റേറ്റ് ഭീകര സംഘടനയെ ഇന്ത്യയില് നിരോധിക്കണമെന്നു ഇന്റലിജന്‍സ് ബ്യൂറോ. ഐ.എസ് ഇന്ത്യയില് വ്യാപക ആക്രമണങ്ങള് നടത്താന് പദ്ധതിയിടുന്നതായും ഇന്ത്യയില് നിന്ന് കൂടുതല് യുവാക്കളെ റിക്രൂട്ട് ചെയ്യാന് പദ്ധതിയിടുന്നതായം റിപ്പോര്‍ട്ടുണ്ട്. ഇതിന്റെ പശ്ചാത്തലത്തിലാണ് ഐബിയുടെ നിര്‍ദ്ദേശം. ഇറാഖിലേക്കും സിറിയയിലേക്കുമാണ് ഇന്ത്യന് യുവാക്കളെ ഐഎസ് നിയമിക്കുന്നത്. നേരത്തെ മുംബൈയില് നിന്ന് ഐഎസില് യുവാക്കള് ചേര്‍ന്നതായി റിപ്പോര്‍ട്ടുണ്ടായിരുന്നു.


പൈപ്പ് പൊട്ടി കുടിവെള്ളം പാഴാവുന്നു; കുലുക്കമില്ലാതെ വാട്ടര് അതോറിറ്റി\nTue Feb 19 2019 10:07:15 GMT+0530 (IST)\nതലയോലപ്പറമ്പ്: വാട്ടര് അതോറിട്ടിയുടെ പൈപ്പ് പൊട്ടി വെള്ളം പാഴായിട്ടും അധികൃതര്‍ക്കു കുലുക്കമില്ല. തലയോലപ്പറമ്പ് പഞ്ചായത്ത് 15ാം വാര്‍ഡില്‍പ്പെടുന്ന ഇളംകാവ് മുട്ടുങ്കല് റോഡില് ചക്കുങ്കല് ഭാഗത്താണ് പൈപ്പ് പൊട്ടി കുടിവെളളം പാഴാവുന്നത്.\nവെള്ളമൊഴുകി സമീപ പുരയിടങ്ങളില് വെള്ളപ്പൊക്കത്തിന്റെ പ്രതീതി ജനിപ്പിച്ചിട്ടും നടപടികളൊന്നും ആയിട്ടില്ല. വടയാര് പ്രദേശത്തെ നൂറുകണക്കിന് കുടുംബങ്ങള്‍ക്ക് കുടിവെളളമെത്തിക്കുന്ന പൈപ്പാണ് പൊട്ടിക്കിടക്കുന്നത്. കുടിവെള്ളം പാഴാവുന്നതോടെ ഈ പ്രദേശത്തെ ജനങ്ങള്‍ക്കു പൈപ്പ് വെള്ളം കിട്ടാക്കനിയാവുന്ന അവസ്ഥയാണ്. രണ്ടു മാസം മുമ്പാണ് റോഡ് ടാറിങ് നടത്തി സഞ്ചാര യോഗ്യമാക്കിയത്. കോട്ടയം മെഡിക്കല് കോളജ് ആശുപത്രിയിലേക്ക് എളുപ്പത്തില് സഞ്ചരിക്കാവുന്ന റോഡ് കൂടിയാണിത്.\nആരാധനാലയം, ആശുപത്രി എന്നിവിടങ്ങളിലേക്കുള്ള വഴിയും ഈ റോഡിനു സമീപമാണ്. പൈപ്പ് പൊട്ടി വെള്ളം നിറഞ്ഞു കവിയുന്നത് മൂലം റോഡും സഞ്ചാര യോഗ്യമല്ലാത്ത അവസ്ഥയിലേക്കു മാറിക്കൊണ്ടിരിക്കുകയാണ്. കാര്‍ഷിക വിളകള് വെള്ളക്കെട്ടുമൂലം നശിക്കുമെന്ന ഭീതിയിലാണു ജനങ്ങള്. വാട്ടര് അതോറിറ്റി ഉദ്യോഗസ്ഥര് യുദ്ധകാലാടിസ്ഥാനത്തില് നടപടി സ്വീകരിച്ചില്ലെങ്കില് ഒട്ടേറെ വീട്ടുകാരുടെ കുടിവെള്ളമാണ് ഇല്ലാതാവുന്നത്. കടുത്ത വേനല്‍ച്ചൂടില് കുടിവെള്ളത്തിനായി ജനം നെട്ടോട്ടമോടുമ്പോഴാണു ലക്ഷക്കണക്കിനു ലിറ്റര് ജലം പാഴാവുന്നത്.\nകിണറുകളും കുളങ്ങളും വറ്റിവരണ്ട അവസ്ഥയില് ഏക ആശ്രയം പൈപ്പ് വെള്ളം മാത്രമാണ്. രൂക്ഷമായ കുടിവെള്ള ക്ഷാമം നേരിടുമ്പോള് അധികാരികള് യഥാസമയങ്ങളില് അറ്റകുറ്റപ്പണി നടത്താത്തതാണ് പൈപ്പ് പൊട്ടലിനു കാരണമാവുന്നതെന്നു നാട്ടുകാര് പരാതിപ്പെടുന്നു.


17 വകുപ്പുകള് മുഖ്യമന്ത്രിയ്ക്ക്; മന്ത്രിമാരുടെ വകുപ്പുകൾ നിശ്ചയിച്ച് ഗസറ്റ് വിജ്ഞാപനം പുറത്തിറങ്ങി - 17 departments to the Chief Minister; Gazette notification was issued appointing the portfolios of the ministers - AajTak\n17 വകുപ്പുകള് മുഖ്യമന്ത്രിയ്ക്ക്; മന്ത്രിമാരുടെ വകുപ്പുകൾ നിശ്ചയിച്ച് ഗസറ്റ് വിജ്ഞാപനം പുറത്തിറങ്ങി\nപൊതുഭരണം, ആഭ്യന്തരം എന്നിവയടക്കം 17 വകുപ്പുകളാണ് മുഖ്യമന്ത്രി പിണറായി വിജയനുള്ളത്.\n17 departments to the Chief Minister; Gazette notification was issued appointing the portfolios of the ministers\n(Updated 21 May 2021, 12:46 PM IST)\n21 മന്ത്രിമാരാണ് മുഖ്യമന്ത്രി പിണറായി വിജയനോടൊപ്പം സത്യപ്രതിജ്ഞ ചെയ്ത് അധികാരമേറ്റത്.\nരണ്ടാ പിണറായി മന്ത്രിസഭ സത്യപ്രതിജ്ഞ ചെയ്ത് അധികാരമേറ്റെടുത്തതിന് പിന്നാലെ മന്ത്രിമാരുടെ വകുപ്പുകള് നിശ്ചയിച്ചുള്ള ഗസറ്റ് വിജ്ഞാപനം പുറത്തിറങ്ങി. പൊതുഭരണം, ആഭ്യന്തരം എന്നിവയടക്കം 17 വകുപ്പുകളാണ് മുഖ്യമന്ത്രി പിണറായി വിജയനുള്ളത്. വീണ ജോര്‍ജിന് ആരോഗ്യത്തോടൊപ്പം വനിതാ ശിശുക്ഷേമവകുപ്പിന്റെയും ചുമതലയുണ്ട്.\nമന്ത്രിമാരും വകുപ്പുകളും ഇങ്ങനെ;\nപിണറായി വിജയന്- പൊതുഭരണം, ആഭ്യന്തരം, ആസൂത്രണം, ശാസ്ത്ര–സാങ്കേതിക–പരിസ്ഥിതി, മലിനീകരണ നിയന്ത്രണം, ഐടി, മെട്രോ റെയിൽ, വിമാനത്താവളങ്ങൾ, വിജിലൻസ്, ഫയർ ഫോഴ്സ്, ജയിൽ, സൈനിക ക്ഷേമം, അന്തർ നദീജല, ഇൻലന്റ് നാവിഗേഷൻ, ന്യൂനപക്ഷ ക്ഷേമം, നോർക്ക, ഇലക്ഷൻ, മറ്റ് മന്ത്രിമാർക്ക് ഇല്ലാത്ത എല്ലാ വകുപ്പുകളും.\nകെ രാജന് – റവന്യു, സർവേ, ലാന്റ് റെക്കോർഡ്സ്, ഭൂപരിഷ്കരണം, ഭവന നിർമാണം.\nറോഷി അഗസ്റ്റിന് – ജലവിതരണ വകുപ്പ്, ജലസേചനം, ഭൂഗ ജല വകുപ്പ്, കമാൻഡ് ഏരിയ ഡവലപ്മെന്റ്.\nകെ കൃഷ്ണന്‍കുട്ടി – വൈദ്യുതി, അനർട്ട്.\nഎകെ ശശീന്ദ്രന് – വനം, വന്യജീവി സംരക്ഷണം.\nഅഹമ്മദ് ദേവര്‍കോവില് – തുറമുഖം, മ്യൂസിയം, പുരാവസ്തു വകുപ്പുകള്.\nഅഡ്വ ആന്റണി രാജു – റോഡ് ഗതാഗതം, മോട്ടോര് വെഹിക്കിള്, ജലഗതാഗതം\nവി അബ്ദുറഹിമാന് – കായികം, വഖഫ്, ഹജ്ജ് തീർത്ഥാടനം, റയിൽവെ, പോസ്റ്റ് ആൻഡ് ടെലിഗ്രാഫ്.\nജിആര് അനില് – ഭക്ഷ്യ സിവില് സപ്ലൈസ്, ഉപഭോക്തൃകാര്യം, ലീഗല് മെട്രോളജി.\nകെഎന് ബാലഗോപാല് – ധനകാര്യം, ട്രഷറി, ഓഡിറ്റ്, കെഎഫ്സി, ദേശീയ സമ്പാദ്യം, വാണിജ്യ നികുതി, കാർഷികാദായ നികുതി, ലോട്ടറി, സംസ്ഥാന ഓഡിറ്റ്, സംസ്ഥാന ഇൻഷുറൻസ്, സ്റ്റാംപ്, സ്റ്റാംപ് ഡ്യൂട്ടി.\nപ്രൊഫ ആര് ബിന്ദു – ഉന്നത വിദ്യാഭ്യാസം, സാങ്കേതിക വിദ്യാഭ്യാസം, സര്‍വകലാശാലകള് (കൃഷി, മൃഗസംരക്ഷണം, മെഡിക്കല്, ഡിജിറ്റല് സര്‍വകലാശാലകള് ഒഴികെ), എന്‍ട്രസ് എക്‌സാം, എന്‍സിസി, എഎസ്എപി, സാമൂഹ്യനീതി.\nചിഞ്ചുറാണി – ക്ഷീരവികസനം, മൃഗസംരക്ഷണം, ക്ഷീര സഹകരണ സംഘങ്ങൾ, മൃശാല, കേരള വെറ്റററിനറി ആൻഡ് ആനമൽ സയൻസസ് സർവകലാശാല.\nഎംവി ഗോവിന്ദന് മാസ്റ്റര് – എക്സൈസ്, തദ്ദേശ സ്വയംഭരണം(പഞ്ചായത്ത്, മുനിസിപ്പാലിറ്റി, കോർപറേഷൻ), ഗ്രാമ വികസനം, നഗരാസൂത്രണം, കില, ഗ്രാമീണ വികസനം.\nഅഡ്വ പിഎ മുഹമ്മദ് റിയാസ് – പൊതുമരാമത്ത്, ടൂറിസം.\nപി പ്രസാദ് – കൃഷി, മണ്ണ് സംരക്ഷണം, കാർഷിക സർവകലാശാല, വെയർ ഹൗസിങ് കോർപറേഷൻ\nകെ രാധാകൃഷ്ണന് – പിന്നോക്ക ക്ഷേമം, ദേവസ്വം, പാര്‍ലമെന്ററികാര്യം.\nപി രാജീവ് – നിയമം, വ്യവസായം, വാണിജ്യം, മൈനിങ് ആന്റ് ജിയോളജി, ഹാന്റ്ലൂം ആന്റ് ടെക്സ്റ്റൈൽ, ഖാദി ആന്റ് വില്ലേജ് ഇന്റസ്ട്രീസ്, കയർ, കശുവണ്ടി, പ്ലാന്റേഷൻ ഡയറക്ടറേറ്റ്.\nസജി ചെറിയാന് –ഫിഷറീസ്, തുറമുഖ എൻജിനീയറിങ്, ഫിഷറീസ് സർവകലാശാല, സാംസ്കാരികം, ചലച്ചിത്ര അക്കാദമി, ചലച്ചിത്ര വികസന കോർപറേഷൻ, യുവജനകാര്യം.\nവി ശിവന്‍കുട്ടി – പൊതുവിദ്യാഭ്യാസം, തൊഴിൽ, ഫാക്ടറീസ് ആന്റ് ബോയ്‌ലേഴ്സ്, ഇന്റസ്ട്രിയൽ ട്രൈബ്യൂണൽ, സാക്ഷരത, ഇൻഷുറൻസ് മെഡിക്കൽ സർവീസ്, ഇൻഡസ്ട്രിയൽ ട്രൈബ്യൂണൽ, ലേബർ കോടതികൾ.\nവിഎന് വാസവന് – സഹകരണം, രജിസ്‌ട്രേഷന്\nവീണ ജോര്‍ജ് – ആരോഗ്യം, കുടുംബ ക്ഷേമം, മെഡിക്കൽ വിദ്യാഭ്യാസം, മെഡിക്കൽ സർവകലാശാല, ആയുഷ്, ഡ്രഗ്സ് കൺട്രോൾ, വനിതാ ശിശു ക്ഷേമം.\nMore Read: Photos | അറിയാം നമ്മുടെ മന്ത്രിമാരെ; രണ്ടാം പിണറായി സർക്കാരിലെ മന്ത്രിമാരും വകുപ്പുകളും\nവ്യാഴാഴ്ച 21 മന്ത്രിമാരാണ് മുഖ്യമന്ത്രി പിണറായി വിജയനോടൊപ്പം സത്യപ്രതിജ്ഞ ചെയ്ത് അധികാരമേറ്റത്. തിരുവനന്തപുരം സെന്‍ട്രല് സ്റ്റേഡിയത്തിലായിരുന്നു ചടങ്ങുകള് അരങ്ങേറിയത്. ഗവര്‍ണര് ആരിഫ് മുഹമ്മദ് ഖാന്റെ മുമ്പാകെയാണ് സത്യപ്രതിജ്ഞ ചെയ്ത് അധികാരമറ്റത്.\nമുഖ്യമന്ത്രിക്കു ശേഷം രണ്ടാമതായി ഘടകകക്ഷിയായ സിപിഐയുടെ പ്രതിനിധി കെ രാജന് സത്യപ്രതിജ്ഞ ചെയ്തു. മൂന്നാമതായി കേരള കോണ്‍ഗ്രസ് എം പ്രതിനിധി റോഷി അഗസ്റ്റിന് സത്യപ്രതിജ്ഞ ചെയ്ത് അധികാരമേറ്റു. നാലാമതായി ജനതാദള് എസ് പ്രതിനിധി കെ കൃഷ്ണന്‍കുട്ടിയും അഞ്ചാമതായി എന്‍സിപിയുടെ എ കെ ശശീന്ദ്രന്‍നും സത്യപ്രതിജ്ഞ ചെയ്തു.\nതുടര്‍ന്ന് ഐ എന് എല് പ്രതിനിധി അഹമ്മദ് ദേവര്‍കോവില് സത്യപ്രതിജ്ഞ ചെയ്തു. ഏഴാമനായി ആന്റണി രാജു. ജനാധിപത്യ കേരള കോണ്‍ഗ്രസ് പ്രതിനിധി ആന്റണി രാജു സത്യപ്രതിജ്ഞ ചെയ്ത് മന്ത്രിയായി അധികാരമേറ്റു ഇടതു സ്വതന്ത്രനായി വിജയിച്ച വി അബ്ദു റഹ്‌മാന് സത്യപ്രതിജ്ഞ ചെയ്ത് അധികാരമേറ്റു\nസത്യപ്രതിജ്ഞയ്ക്ക് മുന്നോടിയായി സംഗീതാവിഷ്‌കാരം അരങ്ങേറി. പിണറായിയുടെ രണ്ടാമൂഴം പ്രമേയമാക്കി 54 ഗായകരും സംഗീതജ്ഞരും അണിചേര്‍ന്ന നവകേരള ഗീതാഞ്ജലി സെന്‍ട്രല് സ്റ്റേഡിയത്തിലെ സ്‌ക്രീനില് വെര്‍ച്വലായി അവതരിപ്പിച്ചു.\nഡോ. കെ.ജെ. യേശുദാസ്, എ.ആര്. റഹ്‌മാന്, ഹരിഹരന്, പി.ജയചന്ദ്രന്, കെ.എസ്. ചിത്ര, സുജാത, എം.ജി ശ്രീകുമാര്, ശങ്കര് മഹാദേവന്, അംജത് അലിഖാന്, ഉമയാള്‍പുരം ശിവരാമന്, ശിവമണി, മോഹന്‍ലാല്, ജയറാം, കരുണാമൂര്‍ത്തി, സ്റ്റീഫന് ദേവസ്യ, ഉണ്ണിമേനോന്, ശ്രീനിവാസ്, ഉണ്ണികൃഷ്ണന്, വിജയ് യേശുദാസ്, മധുബാലകൃഷ്ണന്, ശ്വേതാമോഹന്, ഔസേപ്പച്ചന്, എം. ജയചന്ദ്രന്, ശരത്, ബിജിബാല്, രമ്യാനമ്പീശന്, മഞ്ജരി, സുധീപ്കുമാര്, നജിം അര്‍ഷാദ്, ഹരിചരന്, മധുശ്രീ, രാജശ്രീ, കല്ലറ ഗോപന്, അപര്‍ണ രാജീവ്, വൈക്കം വിജയലക്ഷ്മി, സിതാര, ഹരികൃഷ്ണന്, രഞ്ജിനി ജോസ് ,പി കെ മേദിനി ,മുരുകന് കാട്ടാക്കട എന്നിവരടക്കം ചലച്ചിത്രരംഗത്തെ പ്രമുഖരാണ് തുടര്‍ഭരണത്തിന് സംഗീതത്തിലൂടെ ഭാവുകമേകിയത്. അവതരണം നടത്തിയത് മമ്മൂട്ടിയാണ്.\nഇ.എം.എസ് മുതല് പിണറായിവരെയുള്ളവര് നയിച്ച സര്‍ക്കാരുകള് എങ്ങനെ കേരളത്തെ മാറ്റുകയും വളര്‍ത്തുകയും ചെയ്തു എന്ന് വിളംബരം ചെയ്യുന്നതായിരുന്നു ഈ സംഗീത ആല്‍ബം. ഇത്രയധികം ഗായകരും സംഗീതജ്ഞരും പങ്കാളികളാകുന്ന ഒരു സംഗീത ആല്‍ബം മലയാളത്തില് ആദ്യത്തേതാണ്. പ്രസിദ്ധ ചലച്ചിത്ര സംവിധായകന് ടി.കെ. രാജീവ്കുമാറാണ് ആശയാവിഷ്‌കാരം നിര്‍വഹിച്ചത്. രമേശ് നാരായണന് സംഗീതം ചിട്ടപ്പെടുത്തി. ആര് എസ് ബാബു ആണ് പ്രോജക്ട് കോഡിനേറ്റര്. മണ്‍മറഞ്ഞ കവികളുടേതിന് പുറമെ പ്രഭാവര്‍മ്മ, റഫീഖ് അഹമ്മദ് എന്നിവരുടെ വരികളും ഉപയോഗിച്ചു.\nഅതേസമയം രണ്ടാം പിണറായി സർക്കാരിന്റെ ആദ്യ മന്ത്രിസഭായോഗം സുപ്രധാനമായ ഒട്ടേറെ തീരുമാനങ്ങൾ കൈകൊണ്ടു.\nഅതി ദാരിദ്ര്യ ലഘൂകരണം എന്ന ലക്ഷ്യം കൈവരിക്കാന് പര്യാപ്തമായ സുപ്രധാനമായ ഒരു തീരുമാനം ആദ്യ മന്ത്രിസഭാ യോഗം കൈക്കൊണ്ടു. ഇതുസംബന്ധിച്ച് വിശദമായ സര്‍വെ നടത്താനും ക്ലേശഘടകങ്ങള് നിര്‍ണയിക്കാനും അത് ലഘൂകരിക്കുന്നതിനുള്ള നിര്‍ദേശങ്ങള് സമര്‍പ്പിക്കാനും തദ്ദേശഭരണ വകുപ്പിനെ (സെക്രട്ടറിമാരെ) ചുമതലപ്പെടുത്തി.\nപാര്‍പ്പിടമെന്നത് മനുഷ്യന്റെ അവകാശമായി അംഗീകരിച്ച സര്‍ക്കാരാണിത്. എല്ലാവര്‍ക്കും ഭവനം എന്ന വിശാലമായ ലക്ഷ്യം കൈവരിക്കാന് വിവിധങ്ങളായ പദ്ധതികള് നടപ്പിലാക്കാന് ഈ സര്‍ക്കാര് പ്രതിജ്ഞാബദ്ധമാണ്. അതേസമയം മറുഭാഗത്ത് ജപ്തി നടപടികളിലൂടെയും മറ്റും ആളുകള്‍ക്ക് കിടപ്പാടം നഷ്ടപ്പെടുന്ന സാഹചര്യവുമുണ്ട്.\nസര്‍ക്കാരിന്റെ എല്ലാ സേവനങ്ങളും ജനങ്ങളുടെ അവകാശമാണെന്ന കാഴ്ചപ്പാടാണ് സര്‍ക്കാരിനെ നയിക്കുന്നത്. ഓരോ തീരുമാനവും ജനങ്ങള്‍ക്കുവേണ്ടിയുള്ളതാണ്. അത് ജനങ്ങള്‍ക്ക് ലഭ്യമാകുന്നതില് തടസ്സമുണ്ടാകാന് പാടില്ല. സര്‍ക്കാര് സേവനങ്ങള് ഓണ്‍ലൈനായി വീട്ടുപടിക്കലെത്തുന്ന ബൃഹത്തായ ഒരു പദ്ധതിക്ക് തുടക്കം കുറിക്കുകയാണ്. ഒക്ടോബര് രണ്ടിന് ഗാന്ധിജയന്തി ദിനത്തില് ഈ പദ്ധതി നിലവില് വരും. ഐടി സെക്രട്ടറി, ഐടി വിദഗ്ധര് എന്നിവരടങ്ങിയ സമിതി പദ്ധതിക്ക് അന്തിമരൂപം നല്‍കും.\nവ്യവസായമേഖലയില് ഈസ് ഓഫ് ഡൂയിങ് ബിസിനസ് നടപ്പാക്കിയ സംസ്ഥാനമാണ് കേരളം. വ്യവസായങ്ങളെ ആകര്‍ഷിക്കാനും തൊഴിലവസരങ്ങള് സൃഷ്ടിക്കാനും സര്‍ക്കാരിന് സാധിച്ചിട്ടുണ്ട്. വ്യവസായം തുടങ്ങുന്നതുമായി ബന്ധപ്പെട്ടുള്ള പരാതികള് അറിയിക്കാന് വ്യത്യസ്തങ്ങളായ ഓഫീസുകള് കയറിയിറങ്ങേണ്ട സാഹചര്യം നിലവിലുണ്ട്. അത് ഒഴിവാക്കാന് പരാതി പരിഹാരത്തിനുള്ള ഏകജാലക സംവിധാനം കൊണ്ടുവരാന് മന്ത്രിസഭായോഗം തീരുമാനിച്ചു. ഗ്രീവന്‍സ് റിഡ്രസ്സല് കമ്മിറ്റി നിയമപരമായി പ്രാബല്യത്തില് കൊണ്ടുവരാനാണ് ഉദ്ദേശിക്കുന്നത്. ഒരു ഉന്നത ഐഎഎസ് ഉദ്യോഗസ്ഥനായിരിക്കും ഈ കമ്മിറ്റിയുടെ ചുമതല. ഇതിനായി പ്രത്യേക നിയമനിര്‍മാണം നടത്തും. ഈ നിയമത്തിന്‍റെ കരട് പരിശോധിക്കാന് ഉദ്യോഗസ്ഥത തല സമിതിയെ ചുമതലപ്പെടുത്തി.\nportfolios of the ministers


പി.മോഹനന് മാസ്റ്ററുടെ മകനും മരുമകള്‍ക്കും ഹര്‍ത്താല് അനുകൂലികളുടെ മര്‍ദ്ദനം • Suprabhaatham\nപി.മോഹനന് മാസ്റ്ററുടെ മകനും മരുമകള്‍ക്കും ഹര്‍ത്താല് അനുകൂലികളുടെ മര്‍ദ്ദനം\nNovember 17, 2018 | 1:15 pm IST\nകോഴിക്കോട്: ഹര്‍ത്താല് അനുകൂലികളുടെ ആക്രമണത്തില് സി.പി.എം കോഴിക്കോട് ജില്ലാ സെക്രട്ടറി പി.മോഹനന് മാസ്റ്ററുടെ മകന് ജൂലിയസ് നികിതാസിനും മരുമകള്‍ക്കും സാനിയോ മനോമിക്കും പരുക്ക്. കുറ്റ്യാടിക്കടുത്ത് അമ്പലകുളങ്ങരയില് വെച്ചായിരുന്നു ഇവരെ മര്‍ദ്ദിച്ചത്.\nകുറ്റ്യാടി സര്‍ക്കാര് ആശുപത്രയില് നിന്ന് പ്രാഥമിക ചികിത്സ തേടിയ ഇവരെ മെഡിക്കല് കോളജിലേക്കു മാറ്റി. പത്തിലധികം വരുന്ന സംഘമാണ് മര്‍ദ്ദിച്ചതെന്ന് സാനിയോ പറഞ്ഞു. കണ്ടാലറിയാവുന്നവരാണ് സംഘത്തിലുണ്ടായിരുന്നതെന്നും അവര് കൂട്ടിച്ചേര്‍ത്തു.


വ്യാപനം തടയാം; ജനതാ കര്‍ഫ്യൂവിനെ പിന്തുണച്ച് മമ്മൂട്ടിയും മോഹന്‍ലാലും: വിഡിയോ | Janatha Curfew | Manorama News\nവ്യാപനം തടയാം; ജനതാ കര്‍ഫ്യൂവിനെ പിന്തുണച്ച് മമ്മൂട്ടിയും മോഹന്‍ലാലും: വിഡിയോ\nസ്വന്തം ലേഖകൻ March 21, 2020 08:29 PM IST\nകോവിഡ് 19 വ്യാപനത്തിന്റെ പശ്ചാത്തലത്തിൽ പ്രധാനമന്ത്രി നരേന്ദ്ര മോദി ആഹ്വാനം ചെയ്ത്, സംസ്ഥാനം പൂര്‍ണ പിന്തുണ വാഗ്ദാനം ചെയ്ത ജനതാ കർഫ്യൂവിന് പിന്തുണയുമായി മലയാളത്തിലെ സൂപ്പർ താരങ്ങളും. മമ്മൂട്ടിയും മോഹൻലാലും കർഫ്യുവിനെ പിന്തുണച്ച് വിഡിയോ ഫെയ്സ്ബുക്കിൽ പങ്കുവച്ചു.\nനമ്മൾ ആരും സുരക്ഷിതരല്ലെന്നും എന്നാൽ ഇപ്പോൾ ശ്രമിച്ചാൽ വൈറസ് വ്യാപനത്തെ തടയാൻ സാധിക്കുമെന്നുമാണ് മമ്മൂട്ടി പറയുന്നത്. മറ്റെല്ലാം മാറ്റിവച്ച് മാർച്ച് 22–ന് നമുക്കെല്ലാവർക്കും വീട്ടിലൊതുങ്ങാമെന്നും അതുവഴി ഒരു വലിയ വിപത്തിന്റെ വ്യാപനം തടയാമെന്നാണ് മോഹൻലാല് പറയുന്നത്. ജനങ്ങളെ ഇരുവരും ജനതാ കർഫ്യൂവിലേക്ക് ക്ഷണിക്കുകയാണ് വിഡിയോയിലൂടെ.\n'വകതിരിവില്ലാതെ കടന്നുവരും കൊറോണ. മരുന്നൊന്നും ഇതുവരെ കണ്ടുപിടിച്ചിട്ടില്ല. നമ്മളാരും സുരക്ഷിതരുമല്ല. പക്ഷേ ഇപ്പോള് നമുക്ക് തടയാന് സാധിക്കും. ഈ വൈറസിന്റെ വ്യാപനത്തെ. പ്രധാനമന്ത്രിയും മുഖ്യമന്ത്രിയും ആഹ്വാനം ചെയ്ത ജനതാ കര്‍ഫ്യൂവില് ഞാനുമുണ്ട്. നിങ്ങളുടെ കൂടെ. നമുക്ക് ഒന്നിച്ചു നില്‍ക്കാം. ഇതൊരു കരുതലാണ്, സുരക്ഷക്ക് വേണ്ടിയുള്ള കരുതല്'. മമ്മൂട്ടി പറഞ്ഞു. വിഡിയോ കാണാം:\nലോകത്തെ സ്തംഭിപ്പിച്ച കോവിഡ് 19 ഇന്ത്യയിൽ അതിന്റെ അടുത്ത ഘട്ടത്തിന്റെ പടിവാതിൽക്കലാണ്. സമൂഹ വ്യാപനം എന്ന മാരക ഘട്ടം നമുക്ക് ഒറ്റക്കെട്ടായി മറികടന്നേ പറ്റൂ. ഇതിനായി ജനങ്ങളെ സ്വയം സജ്ജരാക്കാൻ മാർച്ച് 22–ന് കർഫ്യൂ ആചരിക്കാൻ പ്രധാനമന്ത്രി ആവശ്യപ്പെട്ടിരിക്കുന്നു. നമ്മുടെ മുഖ്യമന്ത്രിയും അതിന് പിന്തുണ നൽകി കഴിഞ്ഞു. രാവിലെ7മണി മുതൽ രാത്രി9വരെ വീടിന് പുറത്തിറങ്ങാതെ നമുക്കും ഈ ജനജാഗ്രതാ കർഫ്യൂവിൽ പങ്കു ചേരാം. പ്രധാനമന്ത്രിയുടെയും മുഖ്യമന്ത്രിയുടെയും വാക്കുകള് അനുസരിച്ച് നമുക്കെല്ലാവർക്കും വീട്ടിലൊതുങ്ങാമെന്നും അതുവഴി ഒരു വലിയ വിപത്തിന്റെ വ്യാപനം തടയാന്നും കർഫ്യൂവിലേക്ക് ക്ഷണിക്കുന്നുവെന്നും മോഹൻലാൽ പറഞ്ഞു. വിഡിയോ കാണാം:\nജനതാ കർഫ്യൂവിനെ പിന്തുണച്ച് നടി മഞ്ജു വാര്യരും ഫെയ്സ്ബുക്ക് വിഡിയോ പങ്കുവച്ചു. സർക്കാരുകൾ പറയുന്ന എല്ലാ മുൻ കരുതലുകളും അനു‌സരിക്കാമെന്നും ഒരേ മനസ്സോടെ ഒന്നിച്ചു നിൽക്കാമെന്നും മഞ്ജു പറയുന്നു.


Kottayam Pradeep| മകനെ അഭിനയിപ്പിക്കാൻ എത്തി നടനായി; സംഭാഷണം കൊണ്ട് ശ്രദ്ധേയനായി; കോട്ടയം പ്രദീപ് താരമായതിങ്ങനെ| How Kottayam Pradeep become an actor made Impression with his dialogue presentation – News18 Malayalam\nKottayam Pradeep| മകനെ അഭിനയിപ്പിക്കാൻ എത്തി നടനായി; സംഭാഷണം കൊണ്ട് ശ്രദ്ധേയനായി; കോട്ടയം പ്രദീപ് താരമായതിങ്ങനെ\nഅവസ്ഥാന്തരങ്ങൾ എന്ന ടെലി സീരിയലിനു ബാലതാരങ്ങളെ ആവശ്യമുണ്ട് എന്ന് കണ്ട് മകനെയും കൂട്ടി സെറ്റിലെത്തിയപ്പോഴാണ് മകന് പകരം സീനിയർ ആയ ഒരു റോളിൽ അച്ഛനായ കോട്ടയം പ്രദീപിന് ടെലിവിഷനിൽ ആദ്യ അവസരം ലഭിക്കുന്നത്.\nLast Updated : February 17, 2022, 17:28 IST\nകോട്ടയം: നാടകത്തെയും സിനിമയെയും ഒരുപാട് സ്നേഹിച്ചു ഒടുവിൽ ജീവിതത്തിൽനിന്ന് മടങ്ങിയ കോട്ടയം പ്രദീപിന്റെ (Kottayam Pradeep) ക്യാമറയ്ക്ക് മുന്നിലേക്കുള്ള വരവ് അപ്രതീക്ഷിതമായിരുന്നു. സ്കൂൾ പഠനകാലത്ത് തന്നെ അഭിനയരംഗത്ത് സജീവമായിരുന്നു പ്രദീപ്. നാടകത്തിൽ തുടക്കം മുതൽ കൈവെച്ചു. ടെലി സീരിയലിൽ അഭിനയിച്ചു കൊണ്ടാണ് പ്രദീപ് തുടക്കമിട്ടത്. അതായിരുന്നു ഏറെ അവിചാരിതം. അവസ്ഥാന്തരങ്ങൾ എന്ന ടെലി സീരിയലിനു ബാലതാരങ്ങളെ ആവശ്യമുണ്ട് എന്ന് കണ്ട് മകനെയും കൂട്ടി സെറ്റിലെത്തിയപ്പോഴാണ് മകന് പകരം സീനിയർ ആയ ഒരു റോളിൽ അച്ഛനായ കോട്ടയം പ്രദീപിന് ടെലിവിഷനിൽ ആദ്യ അവസരം ലഭിക്കുന്നത്. നിര്‍മാതാവ് പ്രേം പ്രകാശാണ് അദ്ദേഹത്തിന് അവസരം നൽകിയത്. തുടർന്ന് ചെറിയ വേഷങ്ങളിൽ പോലും പ്രദീപ് മുഖം കാണിച്ചു.\nഐവി ശശി സംവിധാനം ചെയ്ത ഈ നാട് ഇന്നലെ വരെ എന്ന സിനിമയിൽ അഭിനയിച്ചുകൊണ്ടാണ് കോട്ടയം പ്രദീപ് സിനിമാജീവിതം ആരംഭിച്ചത്. 1999 ലായിരുന്നു സിനിമയുടെ ചിത്രീകരണം ആരംഭിച്ചത്. നരേന്ദ്രപ്രസാദിനൊപ്പം ഒരു ചെറു വേഷമാണ് ആന്ന് അഭിനയിച്ചത്. തുടർന്ന് നിരവധി ചിത്രങ്ങളിൽ ചെറു വേഷങ്ങളിൽ അഭിനയിച്ചു. 2009 ൽ ഗൗതം മേനോന്റെ “വിണ്ണൈത്താണ്ടി വരുവായ” എന്ന ചിത്രത്തിൽ നായികയായ തൃഷയുടെ മലയാളി അമ്മാവനായി ഒരു ചെറു വേഷം ചെയ്തു. യാതൊരു പ്രതീക്ഷയുമില്ലാതെ, ഗൗതം മേനോനെ കാണുക എന്ന ആഗ്രഹവുമായി നന്ദു പൊതുവാൾ വഴി ഓഡിഷനു പോയ പ്രദീപിന് അവിചാരിതമായി നറുക്ക് വീഴുകയായിരുന്നു. അതിലെ ഡയലോഗ് ശ്രദ്ധ നേടിയതോടെ കോട്ടയം പ്രദീപിനെ തേടി അവസരങ്ങൾ വന്നെത്തി. ആ ചിത്രത്തിന്റെ തന്നെ ഹിന്ദി, തെലുങ്ക് പതിപ്പുകളിലും പ്രദീപ് വേഷമിട്ടു. വിനീത് ശ്രീനിവാസന്റെ തട്ടത്തിൻ മറയത്തിലെ പോലീസ് കോണ്‍സ്റ്റബിളിന്റെ വേഷം ചെയ്ത ശേഷം പ്രദീപ് മലയാളത്തിലെ മിക്ക സിനിമകളുടെയും ഭാഗമായി മാറി. തമിഴിൽ രാജാ റാണി, നന്‍പനടാ തുടങ്ങി നിരവധി ചിത്രങ്ങളിലും അഭിനയിച്ചു. കട്ടപ്പനയിലെ ഋതിക് റോഷൻ, ഒരു വടക്കൻ സെൽഫി കുഞ്ഞിരാമായണം, തോപ്പിൽ ജോപ്പൻ തുടങ്ങി നൂറോളം സിനിമകളിൽ അഭിനയിച്ചു.\nകോട്ടയം കുമാരനല്ലൂർ സ്വദേശിയായ പ്രദീപ് ജനിച്ചതും വളര്‍ന്നതുമെല്ലാം കോട്ടയം ജില്ലയിലെ തിരുവാതുക്കലായിരുന്നു. സ്‌കൂളില് പഠിക്കുന്ന സമയത്ത് യുവജനോത്സവത്തിലും സ്‌കൂള് വാര്‍ഷിക പരിപാടികളിലും സജീവമായിരുന്നു. പാട്ട്, ഡാന്‍സ്, എകാങ്കനാടകം തുടങ്ങിയവയിലായിരുന്നു പ്രധാനമായും പങ്കെടുത്തിരുന്നത്. വർഷങ്ങളായി കോട്ടയം തിരുവാതുക്കൽ രാധാകൃഷ്‌ണ തീയേറ്ററിന് സമീപം താമസിച്ചിരുന്ന അദ്ദേഹം പത്താം വയസ്സിൽ എൻ എൻ പിള്ളയുടെ “ഈശ്വരൻ അറസ്റ്റിൽ” എന്ന നാടകത്തിൽ ബാലതാരമായി അഭിനയിച്ചു.\nAlso Read- Kottayam Pradeep Passes Away| പ്രശസ്ത നടൻ കോട്ടയം പ്രദീപ് അന്തരിച്ചു\nനാല്പത് വർഷമായി നാടകരംഗത്ത് സജീവമാണ്. കാരാപ്പുഴ സര്‍ക്കാര് സ്‌കൂളിലും ബസേലിയസ് കോളജിലും കോപ്പറേറ്റീവ് കോളജിലുമായി പഠനം പൂര്‍ത്തിയാക്കി. 1989 മുതൽ എൽ ഐ സി ഉദ്യോഗസ്ഥനായി. പുലർച്ചെ മൂന്നരയോടെ ഹൃദയാഘാതം ഉണ്ടായതിനെ തുടർന്ന് അദ്ദേഹത്തെ സ്വകാര്യ ആശുപത്രിയിലേക്ക് കൊണ്ടുപോകുകയായിരുന്നു. നാലേ കാലിന് അന്ത്യം സംഭവിച്ചു എന്നാണ് ഡോക്ടർമാർ പറയുന്നത്. ഇന്നലെ രാത്രി മുതൽ അദ്ദേഹത്തിന് ശാരീരിക ബുദ്ധിമുട്ടുകൾ ഉണ്ടായിരുന്നു. തുടർന്ന് പുലർച്ചെ സുഹൃത്തിനെ വിളിച്ചാണ് ആശുപത്രിയിലേക്ക് പോയത്. ആശുപത്രിയിലെത്തുമ്പോൾ ഗുരുതരാവസ്ഥയിലായിരുന്നു അദ്ദേഹം. വൈകാതെ മരണം സംഭവിച്ചു. കോവിഡ് പരിശോധന പൂർത്തിയാക്കിയശേഷം അദ്ദേഹത്തിന്റെ മൃതദേഹം കുമാരനെല്ലൂരിലെ വസതിയിൽ എത്തിച്ചു. കോവിഡ് പരിശോധന നെഗറ്റീവായ സാഹചര്യത്തിലാണ് വേഗത്തിൽ തന്നെ മൃതദേഹം വീട്ടിലെത്തിച്ചത്. മായ ആണ് ഭാര്യ , മക്കൾ വിഷ്ണു, വൃന്ദ.\nFirst published: February 17, 2022, 07:21 IST\nactorKottayam PradeepMalayalam filmobit news


രാജ്യത്തിൻറെ ഭാവി നിർണയിക്കുന്ന തിരഞ്ഞെടുപ്പ് ഫലമറിയാൻ മുമ്പെങ്ങുമില്ലാത്തത്ര സജീവമായിട്ടായിരുന്നു പ്രവാസികളും കാത്തിരുന്നത്.\n24 May, 2019 at 02:47 AM\nതെരഞ്ഞെടുപ്പ് ഫലമറിയാൻ സൗദിയിലെ പ്രവാസികളും പുലർച്ചെ മുതൽ തന്നെ സജീവമായിരുന്നു. റൂമുകളിലെ ടെലിവിഷന് മുമ്പിലും ചാനലുകളുടെ യൂട്യൂബ് പേജിലുമായി അവർ ഫലമറിയാൻ കാത്തിരുന്നു. വിവിധ സംഘടനകൾക്ക് കീഴിൽ വലിയ സ്‌ക്രീനിലും ഫലമറിയാനുള്ള സൗകര്യമൊരുക്കിയിരുന്നു.\nരാജ്യത്തിൻറെ ഭാവി നിർണയിക്കുന്ന തെരഞ്ഞെടുപ്പ് ഫലമറിയാൻ മുമ്പെങ്ങുമില്ലാത്തത്ര സജീവമായിട്ടാരുന്നു പ്രവാസികളും കാത്തിരുന്നത്. സൗദിയിൽ വിവിധ സ്ഥലങ്ങളിൽ ഇന്ന് പുലർച്ചെ മുതൽ പ്രവാസികൾ ടെലിവിഷൻ ചാനലുകൾക്ക് മുമ്പിൽ കണ്ണും നട്ടിരുന്നു. വിവിധ സംഘടനാ കൂട്ടായ്മകൾ വലിയ സ്‌ക്രീൻ ഒരുക്കിത്തന്നെ ഫലമറിയാൻ കാത്തിരുന്നു. ജിദ്ദ കെ.എം.സി.സി ഒരുക്കിയ ബിഗ് സ്‌ക്രീനിനു മുമ്പിൽ നൂറുക്കണക്കിന് പ്രവർത്തകർ തടിച്ചുകൂടി.\nകേരളത്തിൽ യു.ഡി.എഫ് സ്ഥാനാർത്ഥികളുടെ ശക്തമായ മുന്നേറ്റം പ്രവർത്തകരിൽ ആവേശമുണർത്തി. എന്നാൽ കേന്ദ്രത്തിൽ എൻ.ഡി.എയുടെ മുന്നേറ്റം ഏവരിലും നിരാശ പടർത്തി. എന്തായിരുന്നാലും കേരളത്തിൽ പ്രതീക്ഷിക്കാതെ എത്തിയ യു.ഡി.എഫ് തരംഗം വിപുലമായി ആഘോഷിക്കാനുള്ള ഒരുക്കത്തിലാണ് കെ.എം.സി.സി പ്രവർത്തകർ.\nകുവൈത്തിൽ കോവിഡ് ബാധിതരുടെ എണ്ണം 417 ആയി


Mohanlal Archives - metromatinee.com Lifestyle Entertainment & Sports\nBy Vijayasree VijayasreeJune 26, 2022\nBy AJILI ANNAJOHNJune 24, 2022\nനിരവധി ആരാധകരുള്ള താരങ്ങളില് ഒരാളാണ് മോഹന്‍ലാല്. കേരളത്തില് മാത്രമല്ല, കേരളത്തിനു പുറത്തും ആരാധകരുടെ പ്രിയപ്പെട്ട ലാലേട്ടന് ആരാധകരുണ്ട്. ഇപ്പോഴിതാ മോഹന്‍ലാലിന്റെ അഭിനയത്തെ...\nമോഹന്‍ലാല് നായകനായെത്തിയ ആറാട്ടിനും, മമ്മൂട്ടി നായകനാകുന്ന ചിത്രത്തിനും ശേഷം ബി. ഉണ്ണികൃഷ്ണന് സുരേഷ് ഗോപിയെ നായകനാക്കി സിനിമ സംവിധാനം ചെയ്യുമെന്ന് റിപോർട്ടുകൾ...\nസ്ഫടികം എന്ന സിനിമയിലൂടെ ഭദ്രനും മോഹന്‍ലാലും മലയാള സിനിമയ്ക്ക് നല്‍കിയത് എക്കാലത്തും ഓര്‍ത്തുവെക്കാവുന്ന മാസ് സിനിമയാണ്. ആടുതോമയേയും ചാക്കോ മാഷെയും രാവുണ്ണി...\nവീട്ടില് തിരികെയെത്തി; വലിയ ഇടവേളയ്ക്കു ശേഷം മോഹന്‍ലാലിനെ നേരില് കണ്ട സന്തോഷം പങ്കുവെച്ച് പൃഥ്വിരാജ്\nBy Vijayasree VijayasreeJune 21, 2022\nമലയാളികളുടെ പ്രിയപ്പെട്ട താരമാണ് പൃഥ്വിരാജ്. തന്റെ ആടുജീവിതം എന്ന ചിത്രം പൂര്‍ത്തിയാക്കിയതിന്റെ സന്തോഷത്തിലാണ് താരം. ഇപ്പോഴിതാ വലിയ ഇടവേളയ്ക്കു ശേഷം മോഹന്‍ലാലിനെ...\nഎന്റെ അച്ഛൻ എനിക്ക് എങ്ങനെയാണോ അതുപോലെയാണ് എനിക്ക് എന്റെ മകനും, അവന് ഞാൻ പൂർണ സ്വാതന്ത്ര്യം നൽകി, അവൻ ഇഷ്ടം പോലെ പറക്കട്ടെ; അച്ഛനെ കുറിച്ച മോഹൻലാൽ !\nBy AJILI ANNAJOHNJune 20, 2022\nകഴിഞ്ഞ ദിവസംയിരുന്നു ഫാദേഴ്സ് ഡേ .ബിഗ് ബോസ് മലയാളം സീസൺ ഫോറിലെ മത്സാർഥികളും പിതൃദിനം ആഘോഷമാക്കി. തങ്ങളുടെ ജീവിതത്തിൽ അച്ഛനുള്ള പ്രാധാന്യത്തെ...\nജീവിതത്തിലും എനിക്ക് പിതൃതുല്യനാണ് അദ്ദേഹം, പിതൃ ദിനത്തില് സന്ദര്‍ശിക്കാനായത് ഒരു സുകൃത നിയോഗം; മധുവിനൊപ്പമുള്ള ചിത്രവുമായി മോഹന്‍ലാല്\nBy Vijayasree VijayasreeJune 20, 2022\nനിരവധി ചിത്രങ്ങളില് അച്ഛനും മകനുമായി ഏറെ ശ്രദ്ധിക്കപ്പെട്ട താരങ്ങളാണ് മധുവും മോഹന്‍ലാലും. ഇപ്പോഴിതാ ഇക്കഴിഞ്ഞ ഫാദേഴ്സ് ഡേയില് മധുവിനെ, അദ്ദേഹത്തിന്റെ തിരുവനന്തപുരത്തുള്ള...\nയുവാക്കള് അഗ്‌നിപഥില് ചേരണം, സ്വന്തം ഇഷ്ടപ്രകാരം ജീവിതത്തിലെ മൂന്നുനാലു വര്‍ഷം എങ്ങനെ ഉപയോഗിക്കണമെന്ന് നിങ്ങള്‍ക്ക് തീരുമാനിക്കാം; മോഹന്‍ലാലിന് ഉണ്ടായ അനുഭവത്തെ കുറിച്ചും തിരക്കഥാകൃത്ത്\nഅഗ്‌നിപഥ് പദ്ധതിക്കെതിരെ രാജവ്യാപകമായി പ്രതിഷേധമുയരുമ്പോള് പദ്ധതിയെ അനുകൂലിച്ച് രംഗത്തെത്തിയിരിക്കുകയാണ് തിരക്കഥാകൃത്ത് രാമാനന്ദ്. അദ്ദേഹം എഴുതിയ ഫേസ് ബുക്ക് പോസ്റ്റ് വൈറലായിരിക്കുകയാണ്. ലെഫ്റ്റനന്റ്...


November 2021 - 4:59 am IST\nസിറിയയിൽ സ്ഫോടനങ്ങൾ, 13 പേർ കൊല്ലപ്പെട്ടു\nസ്ഫോടനത്തിന്‍റെ ഉത്തരവാദിത്വം ആരും ഏറ്റെടത്തിട്ടില്ല. ഒരു പാലത്തിനു താഴെ പ്രധാന ബസ് പോയിന്‍റിലാണ് സ്ഫോടനമുണ്ടായത്. വിവിധ ഭാഗങ്ങളിലേക്കുള്ള ബസുകൾ പോകുന്ന സ്ഥലമാണിത്. സമീപകാലത്തായി ഇത്തരം സ്ഫോടനങ്ങൾ സിറിയയിൽ വിരളമായിരുന്നു.\nഡമാസ്കസ്: രാവിലെ തിരക്കു സമയത്ത് ഒരു ബസിനു സമീപം റോഡരികിൽ സ്ഥാപിച്ചിരുന്ന രണ്ടു ബോംബുകൾ പൊട്ടിത്തെറിച്ച് സിറിയൻ തലസ്ഥാനം ഡമാസ്കസിൽ ചുരുങ്ങിയത് 13 പേർ മരിച്ചു. മൂന്നു പേർക്കെങ്കിലും പരുക്കേറ്റിട്ടുണ്ടെന്നും സിറിയൻ സ്റ്റേറ്റ് ടിവി റിപ്പോർട്ട് ചെയ്തു. സെൻട്രൽ ഡമാസ്കസിലാണു ദുരന്തം. ബസ് തകർന്നിട്ടുണ്ട്. ഇതേ പ്രദേശത്തുനിന്ന് മറ്റൊരു ബോംബ് കണ്ടെത്തി നിർവീര്യമാക്കി.\nസ്ഫോടനത്തിന്‍റെ ഉത്തരവാദിത്വം ആരും ഏറ്റെടത്തിട്ടില്ല. ഒരു പാലത്തിനു താഴെ പ്രധാന ബസ് പോയിന്‍റിലാണ് സ്ഫോടനമുണ്ടായത്. വിവിധ ഭാഗങ്ങളിലേക്കുള്ള ബസുകൾ പോകുന്ന സ്ഥലമാണിത്. സമീപകാലത്തായി ഇത്തരം സ്ഫോടനങ്ങൾ സിറിയയിൽ വിരളമായിരുന്നു. നേരത്തേ തീവ്രവാദികളുടെ നിയന്ത്രണത്തിലായിരുന്ന നഗരത്തിന്‍റെ പ്രാന്തപ്രദേശങ്ങൾ സർക്കാർ സേന പിടിച്ചെടുത്തതോടെയാണ് ആക്രമണങ്ങൾ കുറഞ്ഞത്.\nപ്രസിഡന്‍റ് ബാഷർ അസാദിന്‍റെ സേനയ്ക്കാണ് സിറിയയിലെ ബഹുഭൂരിപക്ഷം പ്രദേശങ്ങളുടെയും നിയന്ത്രണം. ഒരു ദശകക്കാലമായി തുടരുന്ന സിറിയയിലെ സംഘർഷങ്ങളിൽ മൂന്നര ലക്ഷത്തോളം പേർ കൊല്ലപ്പെട്ടിട്ടുണ്ട്. ജനസംഖ്യയിൽ പകുതിയോളം പേർക്കും വീടും സ്വത്തുമൊക്കെ നഷ്ടപ്പെട്ടു.


Comedy Stars Fame Meera Anil About Her Childhood Onam Celebrations, എല്ലാവരും 20 മിനുറ്റോളം കരയുകയായിരുന്നു, മറക്കാനാവാത്ത പൂക്കള മത്സരത്തെ കുറിച്ച് മീര - Malayalam Filmibeat\nഎല്ലാവരും 20 മിനുറ്റോളം കരയുകയായിരുന്നു, മറക്കാനാവാത്ത ആ ഓണത്തെ കുറിച്ച് മീര അനിൽ\n| Updated: Thursday, August 27, 2020, 20:17 [IST]\nകോമഡി സ്റ്റാർ എന്ന പരമ്പരയിലൂടെ പ്രേക്ഷകരുടെ പ്രിയങ്കരിയായി മാറിയ താരമാണ് മീര അനിൽ. വ്യത്യസ്ത അവതരണ ശൈലിയാണ് മീരയെ മിനി സ്ക്രീൻ പ്രേക്ഷകരുടെ പ്രിയങ്കരിയാക്കിയത് ചെറിയ സമയം കൊണ്ട് തന്നെ ഷോയുടെ വിജയ ഭാഗമായി മീര അനിൽ മാറുകയായിരുന്നു. ഈ വർഷത്തെ ഓണം മീരയ്ക്ക് വളരെ സ്പെഷലാണ്. വിവാഹത്തിന് ശേഷമുളള ആദ്യ ഒണമാണിത്. ഇപ്പോഴിത തന്റെ ഓണം വിശേഷം പങ്കുവെയ്ക്കുകയാണ് താരമിപ്പോൾ. സമയം മലയാളത്തിന് നൽകിയ അഭിമുഖത്തിലാണ് മറക്കാൻ കഴിയാത്ത ഓണത്തെ കുറിച്ച് മീര വെളിപ്പെടുത്തിയത്.\nബാല്യകാലത്തെ ഓണം അനുഭവമായിരുന്നു മീര അനിൽ വെളിപ്പെടുത്തിയത്. എനിക്ക് 10 വയസുള്ളപ്പോഴാണ് ഈ സംഭവം നടക്കുന്നത്. സ്കൂളില് ക്ലാസ് തിരിഞ്ഞ് അത്തപ്പൂക്കള മത്സരം നടക്കുമായിരുന്നു. ഒളിമ്പിക്സിനു പോലുമില്ലാത്ത വാശിയായിരുന്നു അതിനൊക്കെ. കഴിഞ്ഞ കൊല്ലത്തെ കണക്ക് തീര്‍ക്കലുമൊക്കെയായി ഭയങ്കര വാശിയായിരിക്കും എല്ലാവര്‍ക്കും. അന്ന് അടുത്ത കാല്സിലെ ക്ലാസിന്റെ പൂക്കളത്തിന്റെ ഡിസെന് കണ്ട് ഞങ്ങള്‍ക്ക് അസൂയ ആയി. അങ്ങനെ അവരുടെ പ്രധാന പൂവ് മോഷ്ടിക്കാന് ഞങ്ങള് തീരുമാനിച്ചു. അതിനായി അവരുടെ ക്ലാസില് കയറിപ്പറ്റി പൂവ് മോഷ്ടിച്ചു. ആ കൊല്ലം ഞങ്ങൾക്കായിരുന്നു പൂക്കള മത്സരത്തിന് ഒന്നാം സമ്മാനം. എന്നാൽ പക്ഷെ മറ്റൊന്നായിരുന്നു പിന്നീട് സംഭവിച്ചത് .\nപൂക്കളത്തിലെ പൂവെല്ലാം വാരി പരസ്പരം എറിഞ്ഞ് ഞങ്ങള് വിജയം ആഘോഷിക്കുകയായിരുന്നു. കുറച്ച് കഴിഞ്ഞതും എല്ലാവര്‍ക്കും അസ്വസ്ഥത അനുഭവപ്പെടാന് തുടങ്ങി. ദേഹത്ത് പൊള്ളുന്നത് പോലെ തോന്നി. അപ്പോഴാണ് ഞങ്ങളെ തോല്‍പ്പിക്കാനായി എതിര് ക്ലാസുകാര് ഞങ്ങളുടെ പൂക്കളില് മുളകുപൊടി വിതറിയിട്ടുണ്ടായിരുന്നുവെന്ന് മനസിലായത്. എല്ലാവരും നേരെ ബാത്ത് റൂമിലേക്ക് ഓടി. പക്ഷെ ടാപ്പെല്ലാം പൂട്ടിയിരിക്കുകയായിരുന്നു. 20 മിനുറ്റോളം എല്ലാവരും കരയുകയായിരുന്നു'' മീര സമയത്തിനോട് പറ‍ഞ്ഞു.\nവിവാഹം കഴിഞ്ഞതിന് ശേഷമുള്ള ആദ്യത്തെ ഓണമാണ് മീരയുടേത്. ലോക്ക് ഡൗൺ കാലത്ത് പ്രേക്ഷകർ വളരെ ആഘോഷമാക്കിയ വിവാഹമായിരുന്നു മീരയുടേയും വിഷ്ണുവിന്റേയു. വീട്ടുകാരും അടുത്ത ബന്ധുക്കളും മാത്രം പങ്കെടുത്ത വളരെ ലളിതമായ വിവാഹമായിരുന്നു ഇവരുടേത്. വിവാഹ ചിത്രങ്ങളു വീഡിയോയും സോഷ്യൽ മീഡിയയിൽ വൈറലായിരുന്നു. വിവാഹത്തിന് ശേഷമുള്ള തന്റെ ഏറ്റവും വലി. സ്വപ്നമായ വീടിനെ കുറിച്ചും താരം വെളിപ്പെടുത്തിയിരുന്നു, മനോരമ ഓൺലൈന് നൽകിയ അഭിമുഖത്തിലാണ് മീര ഇക്കാര്യം വെളിപ്പെടുത്തിയത്.\nComedy Stars Fame Meera Anil About Her Childhood Onam Celebrations


india australia 2nd t20 രണ്ടാം ടി-20; ഓസ്ട്രേലിയ ബാറ്റ് ചെയ്യും; രണ്ട് ടീമുകളിലും മൂന്ന് മാറ്റങ്ങൾ വീതം\nരണ്ടാം ടി-20; ഓസ്ട്രേലിയ ബാറ്റ് ചെയ്യും; രണ്ട് ടീമുകളിലും മൂന്ന് മാറ്റങ്ങൾ വീതം\nഇന്ത്യക്കെതിരായ രണ്ടാമത്തെ ടി-20യിൽ ഓസ്ട്രേലിയ ബാറ്റ് ചെയ്യും. ഇരു ടീമുകളും മൂന്ന് മാറ്റങ്ങൾ വീതമാണ് വരുത്തിയിരിക്കുന്നത്. രവീന്ദ്ര ജഡേജ, മുഹമ്മദ് ഷമി, മനീഷ് പാണ്ഡെ എന്നിവർക്ക് പകരം യുസ്‌വേന്ദ്ര ചഹാൽ, ഷർദ്ദുൽ താക്കൂർ, ശ്രേയാസ് അയ്യർ എന്നിവർ ടീമിലെത്തി. പരുക്കായതിനാലാണ് പാണ്ഡെയെ പുറത്താക്കിയത്.\nആരോൺ ഫിഞ്ച്, ജോഷ് ഹേസൽവുഡ്, മിച്ചൽ സ്റ്റാർക്ക് എന്നിവരാണ് ഓസ്ട്രേലിയ ടീമിൽ നിന്ന് പുറത്തായത്. ഫിഞ്ചിനു പരുക്കാണ്. സ്റ്റാർക്ക് നാട്ടിലേക്ക് മടങ്ങി. ഡാനിയൽ സാംസ്, മാർക്കസ് സ്റ്റോയിനിസ്, ആന്ദ്രൂ തൈ എന്നിവർ ഇവർക്കു പകരം ടീമിലെത്തി.\nRead Also : ഇന്ത്യ-ഓസ്ട്രേലിയ രണ്ടാം ടി-20 ഇന്ന്: പരുക്കിൽ കുരുങ്ങി ആതിഥേയർ; സഞ്ജു ടീമിൽ തുടരും\nആദ്യ ടി-20 മത്സരത്തിൽ ഇന്ത്യ വിജയിച്ചിരുന്നു. 11 റൺസിനാണ് ഇന്ത്യ വിജയിച്ചത്. അതുകൊണ്ട് തന്നെ ഈ മത്സരം വിജയിച്ച് പരമ്പര സമനില പിടിക്കാനാവും ഓസ്ട്രേലിയയുടെ ശ്രമം. അതേസമയം, ഏകദിന പരമ്പര നഷ്ടമായ ഇന്ത്യയാവട്ടെ ഈ മത്സരം വിജയിച്ച് ടി-20 പരമ്പര സ്വന്തമാക്കാനായാവും ഇറങ്ങുക.\nStory Highlights – india australia 2nd t20


വഹ്ദതുല് വുജൂദ് :വഹ്ഹാബികളുടെ പിഴവെവിടെ ? | ISLAM\n← Models From English Scholars\nവഹ്ദതുല് വുജൂദ് :വഹ്ഹാബികളുടെ പിഴവെവിടെ ?\nPosted on February 7, 2011\tby ABDULLA BUKHARI\nവഹ്ദതുല് വുജൂദ് എന്ന സുഫി സംജ്ഞയും വിശ്വാസ ശാസ്ത്ര ഗ്രന്ഥങ്ങളില് പണ്ഡിതര് വിശദീകരിച്ചു വെച്ച ഹുലൂല് എന്ന ഹൈന്ദവ വിശ്വാസ ത്തിലെ അദ്വൈദ സിദ്ധാന്ത വും തമ്മില് വ്യത്യാസം കാണാന്‍കഴിയും ബുദ്ധിയുള്ള ആളുകള്‍ക്ക് അല്ലെങ്കില് ബുദ്ധി മറ്റാരുടെയോ അച്ചാരതിനു വേണ്ടി പനയപ്പെടുത്താത്തവര്‍ക്ക്.\nവഹ്ദതുല് വുജൂദ് എന്നതുകൊണ്ട് ഉദേശിക്കുന്നത് യഥാര്‍ത്ഥവും സ്വയം പര്യാപ്തവും സ്വതന്ത്രവുമായ നിലനില്‍പ്പ് അല്ലാഹുവിനെ ഉള്ളൂ എന്നും മറ്റെതല്ലാം ആശ്രിതവും അപര്യാപ്തവും ആണ് എന്നുമാണ് . അതിനാല് ലോകം മുഴവനും അല്ലാഹുവിന്റെ നിലനില്‍പ്പിലേക്ക് ആശ്രയിക്കേണ്ടതാണ്. അല്ലാഹുവിനെ അല്ലാതെ ജീവിതത്തില് മറ്റൊന്നിനെയും ലക്ഷ്യമായിരുന്നില്ല മഹാന്മാരായ സൂഫികള്‍ക്ക് അതൊക്കെയാണ് വഹ്ദതുല് വുജൂദ് എന്നത് കൊണ്ട് അര്‍ത്ഥമാക്കുന്നത് . എന്നാല് ഹുലൂല് എന്ന ഹൈന്ദവ വിശ്വാസ ത്തിലെ അദ്വൈദ സിദ്ധാന്തം പറയുന്നത് എല്ലാത്തിലും ദൈവത്തിന്റെ അംശം കുടികൊള്ളുന്നു എന്നാണ് . ഈ രണ്ടു കാര്യങ്ങളും ഒന്നല്ല ,രണ്ടാണെന്ന് പകല് വെളിച്ചം പോലെ സ്പഷ്ടം . എന്നിട്ടും വാഹ്ഹബികള് എന്തിനാണ് സുന്നികളെ ഇവ്വിധം ആക്ഷേപിക്കുന്നതും സ്പഷ്ട്ടമാണ്. ലോക മുസ്ലിംകള് മുഴുവനും വിശ്വസിക്കുന്ന അല്ലാഹുവിനു മുഖവും കയ്യും വശങ്ങളും ഒന്നുമില്ല . പക്ഷെ വഹ്ഹാബി മതത്തിലെ ദൈവത്തിനു അതെല്ലാം ഉണ്ട് .അതിനവര് ഖുര്,ആനും സുന്നത്തും തെളിവായി നാട് നീളെ ഉദ്ധരിക്കുകയും ചെയ്യാറുണ്ട്. ഹൈന്ദവ മിത്തുകളില് കാണുന്ന കയ്യും കാലുമുള്ള ദൈവ സങ്കല്പ്പതിലെക്കല്ലേ ഈ വഹാബിസം ആളുകളെ ക്ഷണിക്കുന്നത് .ശിര്‍ക്കും കുഫ്രും തൌഹീദും വിശദീകരിക്കാന് അവര്‍ക്ക് അര്‍ഹത ഇല്ല. അര്‍ഹത നേടാന് അവര്‍ക്ക് കഴിഞ്ഞില്ല .ഫലത്തില് കയ്യും കാലും മുഖവുമുള്ള ജഡവല്കരിച്ച ദൈവത്തിനെ ആരാധിക്കാന് വിധിക്കപ്പെട്ടവരാണ് അവര്. മുല്സ്ലിം വിശ്വസിക്കുന്ന അല്ലാഹുവിന്റെ പരിശുദ്ധിയെ മനസ്സിലാക്കാന് കഴിഞ്ഞില്ല. അതുകൊണ്ട് തന്നെ അല്ലാഹുവില് നിന്ന് ദത്തമായ ഔലിയാകളുടെ കഴിവ് പോലും അവര് അന്ഗീകരിക്കുന്നില്ല . അവര് പറയും അത് ദൈവത്തിനു മാത്രമേ കഴിയൂ എന്ന്. അതില് നിന്ന് ബുദ്ധിയുള്ളവര് മനസ്സിലാക്കുന്നത് അപൂര്‍ണവും പരിമിതവുമായ കഴിവുള്ള ഏതോ ദൈവതിനെയാണ് ഈ വഹാബീ പുത്തന് കൂറ്റുകാര് വിശ്വസിക്കുന്നതെന്നു. ഇവര്‍ക്ക് ഗഹനമായ പഠന പരംപര്യമില്ല . തീവ്ര വാദത്തിന്റെയും മറ്റു വിധ്വംസക പ്രവര്‍ത്തനത്തിന്റെയും ഇടയില് ഇതിനൊക്കെ സമയമെവിടെ ഇവര്‍ക്ക് . ഇബ്നു അബ്ദുല് വാഹ്ഹാബും കിന്കിരന്മാരും ചേര്‍ന്ന് നടത്തിയ കിരാതമായ നരഹത്യയും നശീകരണ പ്രവര്‍ത്തങ്ങ ളുമാണ് ഇവര്‍ക്ക് മാത്ര്ക.\nഅവര് ദജ്ജാല് വരുന്നതും കാത്തു കെട്ടിക്കിടക്കുകയാണ് ; അവനെ പ്പുല്കാനും അവന്റെ പിന്നാലെ ക്കൂടാനും , കാരണം അവര് അല്ലാഹുവിനു ആരോപിക്കുന്ന മിക്കവാറും എല്ലാ ഗുണങ്ങളും ദജ്ജാലിലും അവര് കാണും.\n2011/2/7 Abdulla bukhari <abdullakbukhari@gmail.com>


trump | വളഞ്ഞിട്ട് ചോദ്യം ചെയ്ത് ഏഷ്യൻ-ആഫ്രിക്കൻ പത്രപ്രവർത്തകർ; ട്രോളുകളുമായി ലോകരാജ്യങ്ങൾ; വാക്കിന്റെ അർഥം വിവർത്തനം ചെയ്യാനാവാതെ ലോക മാധ്യമങ്ങൾ; ട്രംപിന്റെ ഷിറ്റ്‌ഹോൾ പ്രയോഗം ലോകമെമ്പാടും പ്രകോപനം സൃഷ്ടിച്ചത് ഇങ്ങനെ - MarunadanMalayali.com\nവളഞ്ഞിട്ട് ചോദ്യം ചെയ്ത് ഏഷ്യൻ-ആഫ്രിക്കൻ പത്രപ്രവർത്തകർ; ട്രോളുകളുമായി ലോകരാജ്യങ്ങൾ; വാക്കിന്റെ അർഥം വിവർത്തനം ചെയ്യാനാവാതെ ലോക മാധ്യമങ്ങൾ; ട്രംപിന്റെ ഷിറ്റ്‌ഹോൾ പ്രയോഗം ലോകമെമ്പാടും പ്രകോപനം സൃഷ്ടിച്ചത് ഇങ്ങനെ\nമൂന്നാം ലോകരാജ്യങ്ങളിൽനിന്നുള്ള കുടിയേറ്റക്കാരെ ഉദ്ദേശിച്ച് അമേരിക്കൻ പ്രസിഡന്റ് ഡൊണാൾഡ് ട്രംപ് നടത്തിയ അസഭ്യ പരാമർശം ലോകത്തെ മുഴുവൻ ഞെട്ടിച്ചത് ഇന്നലെയാണ്. കടുത്ത വംശീയ വിദ്വേഷം തുളുമ്പുന്ന ഭാഷയിലായിരുന്നു ട്രംപിന്റെ പരാമർശം. 'ഈ ഷിറ്റ്‌ഹോൾ രാജ്യങ്ങളിൽനിന്നുള്ളവർ എന്തിന് അമേരിക്കയിലേക്ക് വരുന്നു' എന്ന ചോദ്യം ട്രംപുയർത്തിയത് കോൺഗ്രസംഗങ്ങൾ ഉൾപ്പെട്ട ഒരു സമിതിക്ക് മുമ്പാകെയായിരുന്നു. ഹെയ്ത്തിയിൽനിന്നും എൽസാൽവഡോറിൽനിന്നുമുള്ള കുടിയേറ്റക്കാരെ ഉദ്ദേശിച്ചായിരുന്നു പ്രയോഗമെങ്കിലും അത് മൂന്നാം ലോകരാജ്യങ്ങൾക്കാകെ വലിയ അവമതിപ്പാണുണ്ടാക്കിയത്.\nവായിൽനിന്നുവീണുപോയ പ്രയോഗം അബദ്ധമായെന്ന് തിരിച്ചറിയാൻ ട്രംപിന് അധികനേരമൊന്നും വേണ്ടിവന്നില്ല. വൈറ്റ് ഹൗസിൽ മാർട്ടിൻ ലൂതർ കിങ് ജൂനിയർ ദിനാചരണച്ചടങ്ങിനെത്തിയ ട്രംപിന്, മാധ്യമപ്രവർത്തകരുടെ ചോദ്യങ്ങളിൽനിന്ന് രക്ഷപ്പെടാൻ അവിടെനിന്ന് തിടുക്കത്തിൽ പോകേണ്ടിവന്നു. ഏഷ്യൻ-ആഫ്രിക്കൻ വംശജരായ മാധ്യമപ്രവർത്തകരാണ് അമേരിക്കൻ പ്രസിഡന്റിനെ ചോദ്യങ്ങൾകൊണ്ട് വീർപ്പുമുട്ടിച്ചത്.\nഇന്നലത്തെ പരാമർശത്തിന് താങ്കൾ മാപ്പുപറയുമോ എന്നായിരുന്നു അമേരിക്കൻ അർബൻ റേഡിയോ നെറ്റ്‌വർക്കിന്റെ വൈറ്റ്ഹൗസ് കറസ്‌പോണ്ടന്റ് ഏപ്രിൽ റയാന്റെ ചോദ്യം. നിങ്ങളൊരു വർണവെറിയനാണോയെന്നും അവർ എടുത്തുചോദിച്ചു. ചോദ്യങ്ങൾക്ക് ഉത്തരം പറയാതെ ഒഴിഞ്ഞുമാറിയ ട്രംപ്, അവിടെക്കൂടിയിരുന്ന അതിഥികളോട് ഗുഡ്‌ബൈ പറഞ്ഞ് അതിവേഗം തന്റെ ഓഫീസിലേക്ക് മടങ്ങുകയായിരുന്നു.\nലോകരാജ്യങ്ങളെല്ലാം ട്രംപിന്റെ വംശീയ വിദ്വേഷം തുളുമ്പുന്ന അസഭ്യപരാമർശത്തോട് മുഖം തിരിച്ചതും അമേരിക്കൻ പ്രസിഡന്റിന് നാണക്കേടായി. ആഫ്രിക്കൻ രാജ്യങ്ങൾ ട്രംപ് വിശേഷിപ്പിച്ചതുപോലെ മോശം സ്ഥലങ്ങളാണെന്ന് താൻ കരുതുന്നില്ലെന്ന് ബ്രിട്ടീഷ് പ്രധാനമന്ത്രി തെരേസ മെയ് പറഞ്ഞു. സ്വകാര്യ ചടങ്ങിൽ ട്രംപ് നടത്തിയ പരാമർശത്തോട് കൂടുതൽ പ്രതികരിക്കാനില്ലെന്നും ബ്രിട്ടീഷ് പ്രധാനമന്ത്രിയുടെ വക്താവ് വ്യക്തമാക്കി.\nട്രംപിന്റെ അസഭ്യ പരാമർത്തെ സഭ്യമായ രീതിയിൽ വിമർശനം ചെയ്യാനും ലോകത്തെ പല രാജ്യങ്ങളിലെയും മാധ്യമങ്ങൾ ബുദ്ധിമുട്ടി. വിനയത്തോടെ മാത്രം എഴുതാറുള്ള ജപ്പാനിലെ മാധ്യമങ്ങൾ, 'കക്കൂസുകളെപ്പോലുള്ള രാജ്യങ്ങൾ' എന്നാണ് ഈ പ്രയോഗത്തെ വിശേഷിപിപിച്ചത്. തായ്‌വാനിലെ സിഎൻഎ ന്യൂസ് ഏജൻസിയാകട്ടെ, 'പക്ഷികൾ മുട്ടയിടാത്ത രാജ്യങ്ങളെ'ന്ന വിചിത്രമായ തർജമയും ട്രംപിന്റെ പ്രയോഗത്തിന് നൽകി. അഴുക്കുപിടിച്ച രാജ്യങ്ങൾ, വൃത്തികെട്ട രാജ്യങ്ങൾ എന്നൊക്കെയാണ് വിയറ്റ്‌നാം മാധ്യമങ്ങൾ വിശേഷിപ്പിച്ചതെങ്കിൽ, തെണ്ടികളുടെ രാജ്യങ്ങളെന്ന ഭേദപ്പെട്ട തർജമയാണ് ദക്ഷിണ കൊറിയൻ മാധ്യമങ്ങൾ നൽകിയത്.\nട്രംപിന്റെ പരാമർശത്തെ അവജ്ഞയോടെയാണ് അമേരിക്കൻ മാധ്യമങ്ങളും വിലയിരുത്തിയത്. ട്രംപ് ഒരു വംശീയ വിരോധിയാണെന്ന് ഡെയ്‌ലി ഷോ അവതാരകൻ ട്രെവർ നോവ പറഞ്ഞു. സി.എൻ.എന്നിന്റെ ഡോൺ ലെമണും ട്രംപിന്റെ പരാമര്ശത്തെ നിശിതമായി വിമർശിച്ചു. ട്രംപ് പരാമർശിച്ചതുപോലുള്ള രാജ്യങ്ങളിൽനിന്നെത്തി ഇവിടെ അടിമ വേലചെയ്തവരാണ് അമേരിക്കയെ സൃഷ്ടിച്ചതെന്ന് ചരിത്രത്തിൽനിന്ന് പഠിക്കണെമന്ന് ലെമൺ പറഞ്ഞു. സെറ്റഫാൻ കോൽബെർട്ട്, ജിമ്മി കിമ്മൽ, ജോർഡൻ കെപ്ലർ തുടങ്ങിയ വാർത്താ അവതാരകരും തങ്ങളുടെ എതിർപ്പ് രേഖപ്പെടുത്തി.


ആദ്യ അന്തര്‍സംസ്ഥാന കെ.എസ്.ആര്.ടി.സി ബോണ്ട് സര്‍വീസ് പാലക്കാട ്‌കോയമ്പത്തൂര് റൂട്ടില് ആരംഭിച്ചു\nപാലക്കാട് : കോവിഡിന്റെ പശ്ചാത്തലത്തില് സംസ്ഥാനത്തെ ആദ്യ അന്തര്‍സംസ്ഥാന കെ.എസ്.ആര്.ടി.സി ബോണ്ട് സര്‍വീസ് പാലക്കാട് കോയമ്പത്തൂര് റൂട്ടില് ആരംഭിച്ചു. പാലക്കാട് കെ.എസ്.ആര്.ടി.സി സ്റ്റാന്റില് നടന്ന പരിപാടിയില് കെ.എസ്.ആര്.ടി.സി ഉത്തരമേഖല എക്‌സിക്യൂട്ടീവ് ഡയറക്ടര് സി.വി.രാജേന്ദ്രന് ഫഌഗ് ഓഫ് നിര്‍വഹിച്ചു. ബോണ്ട് സര്‍വീസ് ജില്ലാ കോഡിനേറ്റര് പി.എസ്.മഹേഷ് അധ്യക്ഷനായി.\nകോവിഡ് മാനദണ്ഡങ്ങള് അനുസരിച്ച് പൊതുഗതാഗതം അസാധ്യമായ തമിഴ്‌നാട്ടിലേക്ക് സര്‍ക്കാര്, സ്വകാര്യ മേഖല ഉദ്യോഗസ്ഥര്‍ക്കായാണ് കെ.എസ്.ആര്.ടി.സി ബോണ്ട് (ബസ് ഓണ് ഡിമാന്റ്) സര്‍വീസ് ആരംഭിച്ചിരിക്കുന്നത്. ലോക്ക് ഡൗണിനു ശേഷം ജില്ലയില് കെ.എസ്.ആര്.ടി.സി ബോണ്ട് സര്‍വീസിന് തുടക്കമിട്ടിരുന്നു. ഇതിന്റെ തുടര്‍ച്ചയായാണ് അന്തര് സംസ്ഥാന സര്‍വീസും ആരംഭിച്ചിരിക്കുന്നത്. ബോണ്ട് സര്‍വീസ് പ്രകാരം രാവിലെ എട്ടിന് പാലക്കാട് നിന്നും ആരംഭിച്ച് 9.45 ന് കോയമ്പത്തൂര് ഗാന്ധിപുരത്ത് എത്തുകയും വൈകീട്ട് 5.15 ന് കോയമ്പത്തൂരില് നിന്നും തിരിച്ച് 6.45 ന് പാലക്കാട് എത്തുന്ന രീതിയിലാണ് സര്‍വീസ് ക്രമീകരിച്ചിരിക്കുന്നത്. 32 യാത്രക്കാര് ഇതിനകം പാസ് എടുത്തതായി ജില്ലാ ട്രാന്‍സ്‌പോര്‍ട്ട് ഓഫീസര് അറിയിച്ചു. ബോണ്ട് യാത്രക്കാര് ദിവസേന പോയി വരുന്നതിനുള്ള ഇ പാസ് കൈയില് കരുതണം.\nപരിപാടിയില് ജില്ലാ ട്രാന്‍സ്‌പോര്‍ട്ട് ഓഫീസര് ടി.എ. ഉബൈദ്, ഡിപ്പോ എഞ്ചിനീയര് സുനില്, ഇന്‍സ്‌പെക്ടര് കെ. വിജയകുമാര്, വി. സഞ്ജീവ് കുമാര് എന്നിവര് പങ്കെടുത്തു. കെ.എസ്.ആര്.ടി.സി ബോണ്ട് സര്‍വീസിന് 9447152425, 8943489389 ല് ബന്ധപ്പെടാം. ജില്ലയില് കെ.എസ്.ആര്.ടി.സി ബോണ്ട് സര്‍വീസ് പ്രകാരം യാത്ര ചെയ്യാന് താത്പര്യമുള്ള സര്‍ക്കാര്, സ്വകാര്യ മേഖല ഉദ്യോഗസ്ഥര് 9447152425, 8943489389 എന്നീ നമ്പറുകളിലോ പാലക്കാട് കെ.എസ്.ആര്.ടി.സി ബസ് സ്റ്റേഷനില് നേരിട്ടോ ബന്ധപ്പെടണമെന്ന് ജില്ലാ ട്രാന്‍സ്‌പോര്‍ട്ട് ഓഫീസര് അറിയിച്ചു. കൂടുതല് യാത്രക്കാര് ആവശ്യപ്പെടുന്ന പക്ഷം പുതിയ സര്‍വീസുകള് തുടങ്ങുന്നതിനു വേണ്ട ക്രമീകരണങ്ങള് പാലക്കാട് യൂണിറ്റില് നടപ്പാക്കിയിട്ടുണ്ട്. യാത്രാ പാസുമായി ബന്ധപ്പെട്ട എല്ലാ കാര്യങ്ങളും ഡിപ്പോയില് ചെയ്ത് കൊടുക്കും.


Pakistan Premier League, Starts, March 24, ക്രിക്കറ്റ്, പാകിസ്താന്, ട്വന്റി20 - Malayalam MyKhel\n» പാകിസ്താന് ട്വന്റി ലീഗ് മാര്‍ച്ചില്\nപാകിസ്താന് ട്വന്റി ലീഗ് മാര്‍ച്ചില്\nPublished: Wednesday, January 9, 2013, 11:19 [IST]\nപാകിസ്താന് ട്വന്റി ലീഗ്(പാകിസ്താന് പ്രീമിയര് ലീഗ്) മാര്‍ച്ച് മാസത്തില് നടക്കുമെന്ന് പിസിബി(പാകിസ്താന് ക്രിക്കറ്റ് ബോര്‍ഡ്) അറിയിച്ചു. പാകിസ്താന്റെ ദക്ഷിണാഫ്രിക്കന് പര്യടനം പൂര്‍ത്തിയായ ഉടന് തന്നെ ലീഗ് മത്സരങ്ങള് ആരംഭിക്കാനാണ് പദ്ധതി. ഇതു പ്രകാരം മാര്‍ച്ച് 24 മുതല് മത്സരം ആരംഭിക്കേണ്ടതുണ്ട്.\nപിപിഎല്ലിന്റെ ലോഗോ വ്യാഴാഴ്ച ബോര്‍ഡ് പ്രസിഡന്റ് സക്കാ അഷ്‌റഫ് പ്രകാശനം ചെയ്യും. മുന് ബാങ്കര് സര്‍വാര് സല്‍മാന് ഭട്ടിന്റെ നേതൃത്വത്തിലുള്ള പ്രത്യേക സംഘമാണ് ട്വന്റി സൂപ്പര്‍ലീഗ് മത്സരങ്ങള്‍ക്കു ചുക്കാന് പിടിക്കുന്നത്.. മുന് ഐസിസി എക്‌സിക്യുട്ടീവ് ഹാറൂണ് ലോര്‍ഗത്തിനെ പ്രതിമാസം 25000 ഡോളര് ശമ്പളത്തില് ഉപദേശകനായും നിയമിച്ചിട്ടുണ്ട്.\nഇന്ത്യയില് നിന്നുള്ള ഒരു പ്രമുഖ കമ്പനിയും ടൂര്‍ണമെന്റുമായി സഹകരിക്കുന്നുണ്ട്. വിദേശതാരങ്ങളെ ടൂര്‍ണമെന്റിലെത്തിക്കാനുള്ള ചുമതല ഈ കമ്പനിക്കായിരിക്കുമെന്നാണ് അറിയുന്നത്. ഇന്ത്യന് പ്രീമിയര് ലീഗ് ഏപ്രില് ആദ്യവാരം ആരംഭിക്കുന്നതിനാല് മത്സരങ്ങള് അതിനു മുമ്പ് പൂര്‍ത്തീകരിയ്ക്കാന് ശ്രമിക്കും. അഞ്ചു ടീമുകളെ പങ്കെടുപ്പിച്ചുകൊണ്ടുള്ള മത്സരങ്ങളാണ് ആസൂത്രണം ചെയ്യുന്നത്.\nപക്ഷേ, പ്രമുഖ രാജ്യങ്ങളില് നിന്നുള്ള മുന്‍നിര താരങ്ങളൊന്നും പിപിഎല്ലിനെത്തില്ലെന്ന് ഏറെക്കുറെ ഉറപ്പാണ്. ഇന്ത്യയും പാകിസ്താനും തമ്മിലുള്ള നയതന്ത്രബന്ധം വീണ്ടും വഷളായി വരുന്നതിനാല് ഇന്ത്യയില് നിന്നുള്ള താരങ്ങളും വിട്ടുനിന്നേക്കും.\nRead more about: cricket pakistan twenty20 ക്രിക്കറ്റ് പാകിസ്താന് ട്വന്റി20\nStory first published: Wednesday, January 9, 2013, 11:19 [IST]


💥ഒരു കുത്ത് കഥ 18💥 [അജിത് കൃഷ്ണ] – Kambikuttan kambistories\n💥ഒരു കുത്ത് കഥ 18💥 [അജിത് കൃഷ്ണ] 418\nഅവിഹിതം, കുക്കോൾഡ്, ചീറ്റിംഗ്, നിഷിദ്ധ സംഗമം, സംഘം ചേർന്ന്\nKambi Views 313835\nഒരു കുത്ത് കഥ 18\nOru Kuthu Kadha Part 18 | Author : Ajith Krishna | Previous Part\n2020ഇൽ നിന്ന് പോയ ഒരു സ്റ്റോറി ആണ് ഇതു.അതുകൊണ്ട് പുതിയ ആൾക്കാർ ഉണ്ടെങ്കിൽ ആദ്യം മുതൽ വായിച്ചു തുടങ്ങുന്നത് ആകും നല്ലത്. പിന്നെ ഇതൊരു കുക്കോൾഡ് ടൈപ്പ് കഥയാണ്. അത്പോലെ ചീറ്റിങ് എല്ലാം നിറഞ്ഞു നിൽക്കുന്നു. ഒരു പാട് പേരുടെ റിക്വസ്റ്റ് ഈ കഥയുടെ പുനർ ആരംഭത്തിനു കാരണം ആണ്. കുറെ പേര് എന്നേ തെറി പറഞ്ഞു അതൊന്നും ഞാൻ കാര്യമായി എടുക്കുന്നില്ല.\nകഥയുടെ ചെറിയൊരു ഉള്ളടക്കം നാട്ടിൻ പുറത്ത് നിന്നും കല്യാണം കഴിഞ്ഞു ബാംഗ്ലൂരിലേക്ക് പോകുന്ന ഒരു പെൺകുട്ടിയുടെ കഥയാണ് ഇത്. അവിടെ വച്ചു കുക്കോൾഡ് സെക്സിൽ അഡിക്‌ട് ആയി പോകുന്ന അവളിൽ സൃഷ്ടിക്കുന്ന മാറ്റങ്ങൾ ആണ്. അത് പോലെ തന്നെ അവളുടെ അനുജത്തിയും അനാവശ്യമായ ഓൺലൈൻ ചാറ്റിങ്ങിൽ കൂടി വിവാഹത്തിന് മുൻപ് തന്നെ പുരുഷ സുഖം തേടി പോകുന്നു. തുടർന്ന് വായിക്കുക…….\nഒരു നാടൻ പെൺ കൊടിയുടെ കാമം ഉണർത്തി അവൾ ഇപ്പോൾ തികച്ചും ഒരു കാമ റാണി ആയി മാറി. ഒരിക്കലും താൻ പ്രതീക്ഷിക്കുന്നതിലും അപ്പുറത്തേക്ക് അനു പാറി പറക്കാൻ തുടങ്ങി. അവളെ അങ്ങനെ ഒക്കെ ചെയ്യണം എന്ന് ആലോചിച്ചു എങ്കിലും ഒരിക്കലും അത് കൈ വിട്ട് പോകും എന്ന് അയാൾ പോലും കരുതി ഇല്ല. മൂന്ന് പേരും അവളെ നല്ലത് പോലെ ചെയ്തു സുഖിച്ചു. ആ മുറിയിൽ കാമ ജലത്തിന്റെ വല്ലാത്ത ഒരു സ്മെൽ പരന്നു. കുറേ സമയം കഴിഞ്ഞപ്പോൾ ആദ്യം കണ്ണ് തുറന്നത് അൻസി ആയിരുന്നു. അവൾ കണ്ണ് തുറക്കുമ്പോൾ തന്റെ ഒരു വശത്ത് ആയി കിടക്കുന്ന ഷെഫീഖിനെ കണ്ടു. ശരീരത്തിൽ ഉടു തുണി ഒന്നും ഇല്ലാതെ ആണ് തന്റെ കിടപ്പ് എന്ന് അവൾക്ക് മനസ്സിൽ ആയി. മദ്യപിച്ചു എങ്കിലും അൻസിയെ പോലെ ഒരു അച്ചായത്തിക്ക് അത് ഒന്നും അല്ലായിരുന്നു. അവൾ നിവർന്നു ഇരുന്നു കൈ എത്തി തന്റെ വസ്ത്രങ്ങൾ എടുത്തു ചുറ്റി തിരിഞ്ഞു നോക്കിയപ്പോൾ. അതാ രണ്ട് പുരുഷന്മാരുടെ ഇടയ്ക്ക് മലർന്ന് കിടക്കുക ആണ് പുതു പെണ്ണ് അനുട്ടി.\nഅൻസി :ആഹാ നല്ലത് പോലെ രണ്ടും കൂടെ ചെയ്തിട്ടുണ്ടല്ലോ. ശെരിക്കും ഒലിച്ചു ഇറങ്ങുന്നുണ്ട്.\nTags: kambi kadhakal, kambi kathakal, Kambi kuttan, അജിത് കൃഷ്ണ, അനു, കുക്കോൾഡ്\nSindhooraregha vannallo ajith njangal kuthkadhayude fanskare koodi onn pariganikku plzz\nഇത് ഞാൻ പ്രതീ്ഷിച്ചിരുന്നു. ഒരു പാർട്ട് ഇട്ടാൽ പിന്നെ 5/6 മാസം കഴിഞ്ഞാണ് അടുത്ത part. nirthi പോക്കൂടെ ajith …………\nNext part entha bro idathath…..\nനല്ലകഥ നിർത്താതെ ബാക്കികൂടി എഴുതൂ\nകഥ സൂപ്പർ ആണ് ആണ് വിനെ പുറത്തുള്ളവർ മാത്രം കളിക്കാതെ റാം മിനെയും കൊണ്ടു കളിപ്പിക്കു.പിന്നെ കഥയിൽ ഗർഭം ഒന്നും വേണ്ട അതു കഥ യുടെ flow പോകും.\nഅനുവും റാം ഉം ഒകെ പങ്കെടുക്കുന്ന ഒരു സ്വപ്പിംഗ് ഒകെ കഥയിൽ കൊണ്ടുവാ ബ്രോ..


സംസ്ഥാനത്ത് ഇന്ന് 195പേർക്ക് കോവിഡ് | Wayanad Vision\nBy NEWS DESK\t Last updated Jun 27, 2020\nസംസ്ഥാനത്ത് ഇന്ന് 195 പേർക്കു കൂടി കോവിഡ് സ്ഥിരീകരിച്ചു. 102പേർ രോഗമുക്തി നേടി. കോവിഡ് സ്ഥിരീകരിച്ചവരിൽ 118 പേർവിദേശത്തു നിന്നെത്തിയവരാണ്. 62 പേർ മറ്റ് സംസ്ഥാനങ്ങളിൽനിന്ന് എത്തിയവരാണ്. 15 പേർക്ക് സമ്പർക്കത്തിലൂടെയാണ് രോഗബാധ.\nസ്വര്‍ണ വില കുതിക്കുന്നു; പവന് 35,920\nജില്ലയില് കുട്ടികളുടെ ആത്മഹത്യകളുടെ എണ്ണം പെരുകുന്നു.\nമൈക്രോ/കണ്ടെയ്ന്‍മെന്റ് സോണില് നിന്നും ഒഴിവാക്കി


bijumenon parayunnu | അത് ഞങ്ങളുടെ പേഴ്സണല് കാര്യമാണ്.. മകന്റെ ലൈഫിനെ അത് ബാധിക്കും!! ഞങ്ങളുടെ രണ്ടുപേരുടെയും സ്നേഹം കിട്ടാതെ പോകരുത്!! അതുകൊണ്ടാണ് സംയുക്തയ്ക്ക് ആ തീരുമാനം എടുക്കേണ്ടി വന്നത്... മനസ് തുറന്ന് ബിജുമേനോന് - Malayalivartha.com Widgets Magazine\n23 OCTOBER 2019 11:52 AM IST\nനടന് ബിജു മേനോനോട് ലേശം കുശുമ്പള്ളവരാണ് മലയാള സിനിമാപ്രേമികളില് പലരും. സിനിമയില് തിളങ്ങി നില്‍ക്കവേ നടി സംയുക്ത വര്‍മ്മയെ കുടുംബിനിയാക്കി എന്നുള്ളതാണ് പലരുടെയും ആരോപണം. എന്നാല് വിവാഹശേഷം സിനിമ വേണ്ടെന്ന് വെച്ചത് സംയുക്തയുടെ തീരുമാനമായിരുന്നെന്ന് പലപ്പോഴും അഭിമുഖങ്ങളില് വ്യക്തമാക്കിയിരുന്നു.ബിജു മേനോനും സംയുക്ത വര്‍മ്മയും ഒന്നിച്ചഭിനയിച്ച മേഘമല്‍ഹാര് എന്ന സിനിമയില് അഭിനയിച്ച് കൊണ്ടിരിക്കുമ്പോഴാണ് ജീവിതത്തിലും തങ്ങള് ഒന്നിക്കേണ്ടവരാണെന്ന സത്യം ബിജുവും സംയുക്തയും തിരിച്ചറിയുന്നത്. 2002ലായിരുന്നു ബിജു മേനോനും സംയുക്തയും തമ്മിലുളള വിവാഹം നടന്നത്. വിവാഹശേഷം സിനിമയിൽ എന്തുകൊണ്ട് സംയുക്ത മടങ്ങി വന്നില്ല എന്നതിനെ കുറിച്ച് തുറന്ന് പറയുകയാണ് ബിജുമേനോൻ ഇപ്പോൾ. 'സംയുക്ത അഭിനയിക്കുമോ ഇല്ലയോ എന്നുള്ളത് ഞങ്ങളുടെ പേഴ്സണല് കാര്യമാണ്. സംയുക്ത തല്‍ക്കാലം സിനിമയില് അഭിനയിക്കണ്ട എന്നത് ഞാനും സംയുക്തയും ഒന്നിച്ച് എടുത്ത തീരുമാനം തന്നെയാണ്. ഞാനും സംയുക്തയും ഒരുമിച്ച് അഭിനയിച്ചാല് ഞങ്ങളുടെ മകന്റെ കരിയര് ആര് നോക്കും എന്ന ഒരു പ്രശ്നം വരും. സാധാരണ ഒരു ഓഫീസ് ജോലി പോലെ കാലത്ത് ഒന്‍പത് മണിക്ക് പോയി വൈകുന്നേരത്ത് അഞ്ചു മണിക്ക് വരുന്ന ഒരു പ്രൊഫഷനല്ല സിനിമ.\nഒരു മാസം ഒരു സ്ഥലത്ത്‌അടുത്ത മാസം വേറെ ഒരു സ്ഥലത്ത് അങ്ങനെയുള്ള ഒരു മേഖലയാണ്. അപ്പോള് മകന്റെ ലൈഫിനെ അത് ബാധിക്കും അത് കൊണ്ട് ഞങ്ങളുടെ രണ്ടുപേരുടെയും സ്നേഹം കിട്ടാതെ പോകരുത് എന്നൊക്കെയുള്ള ഒരു തീരുമാനത്തില് നിന്നായിരുന്നു സിനിമയില് നിന്നുള്ള സംയുക്തയുടെ പിന്മാറ്റം. സംയുക്തയ്ക്ക് ഇനി എപ്പോള് വേണേലും തിരിച്ചു വരാനുള്ള ഫ്രീഡം ഉണ്ട്. സംയുക്ത അഭിനയിക്കുന്നതില് യാതൊരു വിധമായ എതിര്‍പ്പും എനിക്ക് ഇല്ല. അഭിനയിക്കണോ വേണ്ടയോ എന്ന് തീരുമാനിക്കേണ്ടത് സംയുക്തയാണ്'. റിപ്പോര്‍ട്ടര് ചാനലിലെ ക്ലോസ് ആന്‍ഡ് എന്‍കൗണ്ടര് എന്ന പ്രോഗ്രാമില് സംസാരിക്കുകയായിരുന്നു ബിജു മേനോന്.


[www.keralites.net] ഇതും ഒരു വീടാണ് | Email OF The Day\nഇതും ഒരു വീടാണ്\nകൂറ്റന് കോണ്‍ക്രീറ്റ് കെട്ടിടങ്ങളില് കിടന്നുറങ്ങുന്ന നമ്മള്‍ക്ക് ലിയുവും ലിയുവിന്റെ വീടും ഭാവനയില് കാണാന് പോലും കഴിയാത്ത ഒരു അത്ഭുതമാകും\nവീട് വിട്ട് പോകുമ്പോള് ഇയാള്‍ക്ക് ഒരിക്കലും വീടിനെ പറ്റി ഉത്കണ്ഠ ആവശ്യമില്ല. വീട് കള്ളന്‍മാര് കുത്തിത്തുറക്കുമെന്നോ, വീട്ടിലെ വസ്തുക്കള് മോഷണം പോകുമെന്നോ ചിന്തിച്ച് തല പുണ്ണാക്കണ്ട. കാരണം എന്താണെന്നല്ലേ ഇയാള് വീട് തലയില് വെച്ചാണ് നടക്കുന്നത് തന്നെ. നമ്മുടെ വീടെന്ന സങ്കല്‍പ്പത്തില് നിന്നും വളരെ വിദൂരമാണ് ഈ വീടും വീട്ടില് ജീവിക്കുന്ന ഈ യുവാവും.\nഒരുപക്ഷേ ലോകത്തിലെ ആദ്യത്തെ മൊബൈല് വീട് ഇതായിരിക്കും. ലിയൂ ലിങ്‌ച്ചോ എന്നാണ് മൊബൈല് വീടിന്റെ ഉടമസ്ഥന്റെ പേര്. ചൈന സ്വദേശിയായ ലിയൂ എവിടെ പോയാലും കൂടെ വീടും കാണും.\nസെയില്‍സ് മാനായ ലിയു വീടിന്റെ നിര്‍മാണത്തിന് ഉപയോഗിച്ചിരിക്കുന്നത് മുളയാണ്. അതുകൊണ്ട് തന്നെ വീട് സുഖമായി തലയില്‍വെക്കുകയും ചെയ്യാം. പ്ലാസ്റ്റിക് കവര് ഉപയോഗിച്ചാണ് വീടിന്റെ ചുമര് നിര്‍മിച്ചിരിക്കുന്നത്. ഏകദേശം 60 കിലോ മാത്രമാണ് ഈ വീടിന്റെ ഭാരം.\nഏകദേശം ഒന്‍പത് വര്‍ഷങ്ങള്‍ക്ക് മുമ്പാണ് ലിയു മൊബൈല് വീട് ആദ്യമായി തലയിലെടുത്ത് വയ്ക്കുന്നത്. റീസൈക്കിള് ചെയ്യാവുന്ന വെള്ളക്കുപ്പികള് വില്പന നടത്തിയാണ് ലിയു ഉപജീവനമാര്‍ഗം കണ്ടെത്തിയത്.\nകണ്ടാല് കുട്ടികള് കളിയ്ക്കാനായി ഉണ്ടാക്കുന്ന കുട്ടിപ്പുരയ്ക്ക് സമാനമായി തോന്നുമെങ്കിലും ഈ വീട്ടില് കിടപ്പുമുറിയും അടുക്കളയുമെല്ലാമുണ്ട്. ആഗ്രഹിക്കുന്നിടത്തേക്ക് വീടും എത്തുമെന്നതിനാല് ലിയുവിന് ഇഷ്ടമുള്ള പ്രദേശത്തെ താമസക്കാരനാകുകയും ചെയ്യാം.


സലയ്ക്ക് വേണ്ടി കാത്തിരിപ്പ് തുടരുന്നു; സ്വന്തം നിലയ്ക്ക് തിരച്ചില് തുടരുമെന്ന് ബന്ധുക്കള് – East Coast Daily Malayalam\nസലയ്ക്ക് വേണ്ടി കാത്തിരിപ്പ് തുടരുന്നു; സ്വന്തം നിലയ്ക്ക് തിരച്ചില് തുടരുമെന്ന് ബന്ധുക്കള്\nJan 28, 2019, 10:43 am IST\nവിമാന യാത്രക്കിടെ ദുരൂഹമായി കാണാതായ ഫുട്‌ബോള് താരം എമിലിയാനോ സലയ്ക്ക് വേണ്ടി സ്വന്തം നിലക്ക് തെരച്ചില് ആരംഭിച്ച് ബന്ധുക്കള്. ഒരാഴ്ച്ച പിന്നിട്ടശേഷവും താരത്തെ കണ്ടെത്താന് സാധിക്കാതിരിക്കുകയും, പൊലീസ് തെരച്ചില് അവസാനിപ്പിക്കുകയും ചെയ്തതിനെ തുടര്‍ന്നാണ് സുഹൃത്തുക്കളുടെയും എന്.ജി.ഓകളുടെയും സഹായത്തോടെ തെരച്ചില് തുടരാന് ബന്ധുക്കള് തീരുമാനിച്ചിരിക്കുന്നത്.\nതെരച്ചിലിനായി ഫണ്ട് റൈസിംഗ് പരിപാടി നടത്തിയിരുന്നു. ഇതിന് വലിയ പിന്തുണയാണ് ഓണ്‍ലൈന് കൂട്ടായ്മകളില് നിന്നും ലഭിച്ചത്. രണ്ട് ബോട്ടുകളുള്‍പ്പടെയുള്ള സംഘമാണ് സലക്ക് വേണ്ടി തെരച്ചില് നടത്തുന്നത്. ഇംഗ്ലീഷ് പ്രീമിയര് ലീഗ് ക്ലബായ കാര്‍ഡിഫ് സിറ്റിക്കുവേണ്ടി ശനിയാഴ്ച 19.3 ദശലക്ഷം ഡോളറിന് കരാര് ഒപ്പിട്ടതിനു പിന്നാലെയാണ് ദുരൂഹ കാണാതാകല്. കാര്‍ഡിഫിന്റെ ചരിത്രത്തിലെ ഏറ്റവും വലിയ ട്രാന്‍സ്ഫര് തുകയായിരുന്നു ഇത്. ഫ്രഞ്ച് ക്ലബായ നാന്റസിലാണ് സല കളിച്ചിരുന്നത്.\nനാന്റസ് ടീമംഗങ്ങളോട് യാത്രപറഞ്ഞശേഷം പുതിയ ക്ലബിലേക്ക് പുറപ്പെട്ടതായിരുന്നു സല. ചെറു വിമാനത്തിലാണ് ഉത്തര ഫ്രാന്‍സിലെ നാന്റസില്‍നിന്ന് കാര്‍ഡിഫിലേക്ക് പുറപ്പെട്ടത്. ചാനല് ദ്വീപിന് സമീപം വെച്ച് റഡാറില്‍നിന്ന് വിമാനം അപ്രത്യക്ഷമാകുകയായിരുന്നു.തിങ്കളാഴ്ച രാത്രി 8.30 ഓടെയാണ് അപകടം. അഞ്ചു വിമാനങ്ങളും രണ്ടു ലൈഫ് ബോട്ടുകളും ഉള്‍പ്പെട്ട രക്ഷാസംഘം ഉടന് രംഗത്തെത്തി മേഖലയില് തിരച്ചില് നടത്തിയെങ്കിലും അവശിഷ്ടങ്ങളൊന്നും കണ്ടെത്താനായില്ല.\nഅര്‍ജന്റീനന് പ്രസിദ്ധീകരണമായ ഒലെയുടെ വെബ്‌സൈറ്റിലൂടെയാണ് സല, ഉറ്റസുഹൃത്തുക്കള്‍ക്ക് അയച്ചതെന്ന് കരുതപ്പെടുന്ന ശബ്ദസന്ദേശം പുറത്തുവന്നത്. താന് യാത്ര ചെയ്യുന്ന വിമാനത്തിന്റെ അവസ്ഥയെ കുറിച്ച് ആശങ്ക പങ്കുവെയ്ക്കുന്നതായിരുന്നു ശബ്ദസന്ദേശം. ആദ്യത്തെ ശബ്ദസന്ദേശത്തില് നാന്റസിലെ ഓര്‍മകളും രണ്ടാമത്തെ സന്ദേശത്തില് താന് കാര്‍ഡിഫിലേക്കുള്ള വിമാനയാത്രയിലാണെന്നുമായിരുന്നു സല പറഞ്ഞത്. മൂന്നാമത്തെ ശബ്ദസന്ദേശത്തിലാണ് സല വിമാനാപകട സൂചന നല്‍കിയത്. ”എല്ലാവര്‍ക്കും സുഖമല്ലേ ? ഒന്നര മണിക്കൂറിനുള്ളില് എന്നെ കുറിച്ച് വിവരമൊന്നും നിങ്ങള്‍ക്ക് ലഭിച്ചിട്ടില്ലെങ്കില്, എന്നെ കണ്ടെത്താന് ആരെയെങ്കിലും പറഞ്ഞയക്കേണ്ടി വരുമോയെന്ന് എനിക്കറിയില്ല. എനിക്ക് ഭയമാകുന്നു.” ഇതായിരുന്നു സലയുടെ അവസാന സന്ദേശം.\nfootballer EMILIANO SALA missing


പോർച്ചുഗൽ-ബ്രിട്ടീഷ് ത്രില്ലർ ചിത്രം, ‘ട്രാഷ്’ (Trash-2014) – ഈ ആഴ്ചയിലെ Foreign ചലചിത്രം! – ONE TV\nപോർച്ചുഗൽ-ബ്രിട്ടീഷ് ത്രില്ലർ ചിത്രം, ‘ട്രാഷ്’ (Trash-2014) – ഈ ആഴ്ചയിലെ Foreign ചലചിത്രം!\nഈ വെള്ളിയാഴ്ച (13/07/2018) രാത്രി 8:30ന് വണ് ടിവിയില് മലയാളം സബ്ടൈറ്റിലോടു കൂടി സംപ്രേക്ഷണം ചെയ്യുന്ന പോര്‍ച്ചുഗല്-ബ്രിട്ടീഷ് ത്രില്ലര് ചിത്രം, ‘ട്രാഷ്’ (Trash-2014).\nതിയറ്റർ, ടെലിവിഷൻ, സിനിമാരംഗങ്ങളിൽ പ്രശസ്തനായ ഇംഗ്ലീഷ് സംവിധായകൻ സ്റ്റീഫൻ ഡാൽഡ്രിയുടെ സംവിധാനത്തിൽ 2014-ൽ പുറത്തിറങ്ങിയ പോർച്ചുഗൽ-ബ്രിട്ടീഷ് ത്രില്ലർ ചിത്രമാണ് ‘ട്രാഷ്’ (Trash). പ്രശസ്ത ഇംഗ്ലീഷ് നോവലിസ്റ്റായ ആൻഡ്രി മുള്ളിഗൻ ഇതേ പേരിലെഴുതിയ നോവലിനെ ആസ്പദമാക്കിയാണ് ഈ ചിത്രമൊരുക്കിയിരിക്കുന്നത്.\nബ്രിട്ടീഷ് അക്കാദമി ഫെലോഷിപ്പ് വരെ നേടിയിട്ടുള്ള തിരക്കഥാകൃത്ത് റിച്ചാർഡ് കർട്ടിസ് ആണ് ട്രാഷിന്റെ തിരക്കഥ രചിച്ചിരിക്കുന്നത്. റാഫേൽ, ഗാർഡോ, റാറ്റ് എന്നിവർ ബ്രസീലിലെ റിയോ ഡി ജനൈറോയിലെ തെരുവിൽ വളരുന്ന നിരവധി കുട്ടികളിൽ മൂന്നു പേരാണ്. ഇവരാണ് ചിത്രത്തിലെ നായകൻമാർ. തെരുവിന്റെ ഒരു ഭാഗത്ത് തള്ളുന്ന നഗരമാലിന്യങ്ങൾക്കിടയിൽ നിന്നും ആക്രികൾ പെറുക്കിയാണ് ഇവരുടെ ജീവിതം. ചവറുകൾക്കിടയിൽ നിന്നും അവിചാരിതമായി റാഫേലിന് കിട്ടുന്ന ഒരു വാലറ്റ് അവരെ പോലീസുമായുള്ള ഏറ്റുമുട്ടലിലേക്ക് നയിക്കുന്നു.\nഉന്നതനായൊരു രാഷ്ട്രീയനേതാവിന്റെ അഴിമതികൾക്കെതിരെയുള്ള പോരാട്ടത്തിലേക്ക് അവർ അറിയാതെ എത്തിച്ചേരുകയായിരുന്നു. പോലീസിന് കൈമാറിയാൽ ലഭിക്കാവുന്ന ഇനാം വേണ്ടെന്നു വച്ച അവർ ശരിയെന്നു തോന്നിയ പോരാട്ടവുമായി മുന്നോട്ടുപോകാൻ തീരുമാനിച്ചു. ഒന്നിനു പിറകെ ഒന്നായി ദുർഘടമായ വെല്ലുവുളികൾ നേരിടുന്ന അവരുടെ പോരാട്ടമാണ് ഈ ചിത്രത്തിന്റെ പ്രമേയം.\n2014: Rome Film Festival – BNL People’s Choice Award: Gala (won)\n2014: Rome Film Festival – ‘Alice in the City’ Award (won)\nമറക്കാതെ കാണുക, വെള്ളിയാഴ്ച രാത്രി 8:30നും, ഞായറാഴ്ച ഉച്ചയ്ക്ക് 1:30നും മലയാളം സബ്ടൈറ്റിലോടു കൂടി!\nJuly 12, 2018 July 12, 2018 onetv\tComments Off on പോർച്ചുഗൽ-ബ്രിട്ടീഷ് ത്രില്ലർ ചിത്രം, ‘ട്രാഷ്’ (Trash-2014) – ഈ ആഴ്ചയിലെ Foreign ചലചിത്രം!\tUncategorized\nPrevious Post കുശലം പറഞ്ഞ് ആസിഫ് അലിയും സണ്ണി വെയ്‌നും, മന്ദാരം ഓഡിയോ ലോഞ്ച്! ... Next Post അഡാറ് ടീച്ചറും കുട്ടികളും – “ഒരു അഡാറ് ലവ്” ന്റെ മേക്കിംഗ് വീഡിയോ കാണാം! ...\nസംവൃത സുനിലും ലാല് ജോസും തമ്മിലുള്ള ഒരു പഴയ Chat Show കാണാം!\n‘എപ്പോഴാണ് പ്രേമമുണ്ടാകുന്നത്’ എന്ന് ചോദിച്ചപ്പോള്, ആസിഫ് അലിക്ക് കിട്ടിയ മറുപടി!\n‘ലില്ലി’ യെക്കുറിച്ചും മറ്റു പ്രൊജക്ടുകളെ കുറിച്ചും സംയുക്ത മേനോന് സംസാരിക്കുന്നു!\n© ONE TV 2018 - Designed & Developed by PIEBYTWO


Shiv sena will politically defend ed notice, will support sanjay raut | റാവത്തിനൊപ്പം അണിനിരക്കാന് ശിവസേന, നിയമോപദേശം തേടി, ഇഡി ഓഫീസിന് മുന്നില് ബിജെപി ബാനര്!! - Malayalam Oneindia\nPublished: December 29 2020, 2:00 [IST]\nമുംബൈ: മഹാരാഷ്ട്രയില് സഞ്ജയ് റാവത്തിന്റെ ഭാര്യക്കെതിരെയുള്ള എന്‍ഫോഴ്‌സ്‌മെന്റ് നീക്കത്തെ രാഷ്ട്രീയമായി നേരിടാന് ശിവസേന. റാവത്തിന്റെ ഭാര്യ വര്‍ഷ ഇഡിക്ക് മുന്നില് ഹാജരാവണമോ എന്ന കാര്യത്തില് മഹാവികാസ് അഗാഡി സര്‍ക്കാര് തീരുമാനമെടുക്കും. ഡിസംബര് 29ന് ഇഡിക്ക് മുന്നില് ഹാജരാവാനാണ് വര്‍ഷയോട് ആവശ്യപ്പെട്ടിരിക്കുന്നത്. മൂന്നാം തവണയാണ് അവര്‍ക്ക് ഇഡി നോട്ടീസ് അയക്കുന്നത്. ഇഡിയുടെ നോട്ടീസ് രാഷ്ട്രീയമാണെന്ന് കോണ്‍ഗ്രസും എന്‍സിപിയും ആരോപിച്ചു. മഹാവികാസ് അഗാഡിയിലെ സഖ്യകക്ഷികള് ഇതിനെ ഒരുമിച്ച് നിന്ന് എതിര്‍ക്കും.\nമുഖ്യമന്ത്രി ഉദ്ധവ് താക്കറെയും സഞ്ജയ് റാവത്തും എംവിഎ സഖ്യത്തിലെ പ്രമുഖ നേതാക്കളും രഹസ്യ യോഗം ഇന്ന് ചേര്‍ന്നു. അജിത് പവാര് അടക്കമുള്ളവര് ഇതില് പങ്കെടുത്തു. ഒന്നര മണിക്കൂറോളം ചര്‍ച്ച നീണ്ടു. ശിവസേന ഇഡിയുടെ നോട്ടീസില് നിയമോപദേശം തേടിയിട്ടുണ്ട്. ഉദ്ധവ് താക്കറെ സര്‍ക്കാരിനെ വീഴ്ത്താന് കേന്ദ്ര ഏജന്‍സികളെ ഉപയോഗിക്കുകയാണ് ബിജെപി നേതാക്കള്. ഒരു വര്‍ഷത്തോളമായി ഇഡിയുമായി മഹാരാഷ്ട്രയിലെ ബിജെപി നേതാക്കള് ബന്ധപ്പെടുന്നുണ്ട്. ബിജെപിയുടെ എതിരാളികളുടെ കുടുംബത്തിനെതിരെയാണ് ഇവര് കേന്ദ്ര ഏജന്‍സികള് ഉപയോഗിക്കുന്നതെന്നും ശിവസേന പറഞ്ഞു.\nഅതേസമയം കോണ്‍ഗ്രസിന്റെയും എന്‍സിപിയുടെയും 22 എംഎല്‍എമാര്‍ക്കെതിരെ ഇത്തരത്തില് കേന്ദ്ര ഏജന്‍സികളെ ഉപയോഗിക്കുന്നുണ്ട്. ഇവരെ സമ്മര്‍ദത്തിലാക്കി രാജിവെപ്പിക്കുകയാണ് ബിജെപി ലക്ഷ്യമിടുന്നതെന്നും സഞ്ജയ് റാവത്ത് പറയുന്നു. ശരത് പവാറുമായി കൂടിക്കാഴ്ച്ച് നടത്തി കാര്യങ്ങള് മുന്നോട്ട് കൊണ്ടുപോകാനാണ് സഞ്ജയ് റാവത്തിന്റെ തീരുമാനം. വിജയ് മല്യയെയും നീരവ് മോദിയെയും പോലെ ബിജെപി ഈ രാജ്യം വിട്ട് ഓടേണ്ടി വരും. അവരെ ഞങ്ങള് തുറന്നുകാണിക്കും. തന്റെ ഭാര്യ ഇഡിക്ക് മുന്നില് ഹാജരാവുമെന്നും റാവത്ത് പറഞ്ഞു.\nമഹാരാഷ്ട്രയില് ഒരിക്കലും രാഷ്ട്രീയ നേട്ടത്തിനായി കേന്ദ്ര ഏജന്‍സികളെ ഉപയോഗിക്കുന്നത് നടന്നില്ലെന്ന് മഹാരാഷ്ട്ര ആഭ്യന്തര മന്ത്രി അനില് ദേശ്മുഖ് പറഞ്ഞു. ഇപ്പോള് അതും നടന്നിരിക്കുകയാണ്. ബിജെപിക്കെതിരെ സംസാരിച്ചാല് അവരെ തേടി കേന്ദ്ര ഏജന്‍സികള് എത്തും. അതേസമയം സംസ്ഥാന സര്‍ക്കാരിന്റെ അനുമതിയില്ലാതെ ഇവര്‍ക്ക് കേസുമായി മുന്നോട്ട് പോകാനാവില്ലെന്നും ദേശ്മുഖ് പറഞ്ഞു. അതേസമയം എംവിഎ സര്‍ക്കാര് ഇതിനെ ഭയപ്പെടുന്നില്ലെന്ന് ആദിത്യ താക്കറെ പറഞ്ഞു.\nഇതിനിടെ ഇഡിയുടെ മുംബൈ ഓഫീസിന് മുന്നില് ഇത് ബിജെപിയുടെ സംസ്ഥാന കമ്മിറ്റി ഓഫീസ് എന്ന ബാനര് ശിവസേന സ്ഥാപിച്ചു. ബിജെപി കാര്യാലയം എന്ന് ബാനറില് പറയുന്നുണ്ട്. ഒരു പോലീസ് ഓഫീസര് ഈ ബാനര് തൂക്കുന്ന ശിവസേന പ്രവര്‍ത്തകനെ തടയാനും ശ്രമിക്കുന്നുണ്ട്. ബിഎംസിയില് പരാതി പറയൂ എന്നായിരുന്നു ഇയാളുടെ മറുപടി.\nshiv sena bjp maharashtra uddhav thackeray ശിവസേന ബിജെപി മഹാരാഷ്ട്ര ഉദ്ധവ് താക്കറെ politics\nshiv sena will politically defend ed notice, will support sanjay raut\nStory first published: Tuesday, December 29, 2020, 2:00 [IST]


ദുല്‍ഖര് സല്‍മാന്റെ കുറുപ്പും ഒ.ടി.ടി റിലീസിലേക്കോ? എത്തുന്നത് അഞ്ച് ഭാഷകളില്\nPublished on : 01 Jan, 2021 , 8:01 am\nദൃശ്യം സെക്കന്‍ഡ് ആമസോണ് പ്രൈം വഴി ഒടിടി റിലീസ് പ്രഖ്യാപിച്ചതിന് പിന്നാലെ കൂടുതല് താരചിത്രങ്ങള് ഒ.ടി.ടി റിലീസിന് തയ്യാറെടുക്കുന്നതായി സൂചന. ദുല്‍ഖര് സല്‍മാന് നായകനും നിര്‍മ്മാതാവുമായ കുറുപ്പ് ഒടിടി പ്രിമിയറിനായി നെറ്റ്ഫ്‌ളിക്‌സ് ഇന്ത്യയും ആമസോണും ചര്‍ച്ച നടത്തിയിരുന്നതായി നേരത്തെ റിപ്പോര്‍ട്ടുകള് വന്നിരുന്നു. അഭിനയരംഗത്തേക്ക് കടന്നു വന്ന സെക്കന്‍ഡ് ഷോ എന്ന ചിത്രമൊരുക്കിയ ശ്രീനാഥ് രാജേന്ദ്രന് സംവിധാനം നിര്‍വഹിക്കുന്ന കുറുപ്പ് പ്രേക്ഷകരിലേക്ക് എത്തുന്നത് അഞ്ച് ഭാഷകളിലാണ്. മലയാളം, തമിഴ്, തെലുങ്ക്, ഹിന്ദി, കന്നഡ ഭാഷകളിലാണ് കുറുപ്പ് പ്രേക്ഷകരിലേക്കെത്തുക. റെക്കോര്‍ഡ് തുകക്കാണ് ചിത്രം ഒടിടി റിലീസിനൊരുങ്ങുന്നതെന്ന് ഇവരുമായി അടുത്ത കേന്ദ്രങ്ങള് വ്യക്തമാക്കിയിരുന്നു.\nദുല്‍ഖറിന്റെ കരിയറിലെ തന്നെ ഏറ്റവും വലിയ ബഡ്ജറ്റില് ഒരുങ്ങുന്ന ചിത്രത്തിന്റെ മുടക്കുമുതല് 35 കോടിയാണ്. ദുല്‍ഖര് സല്‍മാന്റെ ഉടമസ്ഥതയിലുള്ള വേഫറെര് ഫിലിംസും എം സ്റ്റാര് എന്റര്‍ടൈന്‍മെന്റ്‌സും ചേര്‍ന്നാണ് നിര്‍മ്മാണം. കേരളം, അഹമ്മദാബാദ്, ബോംബെ, ദുബായ്, മാംഗ്‌ളൂര്, മൈസൂര് എന്നിവിടങ്ങളിലായി ആറു മാസം നീണ്ടുനിന്ന ചിത്രീകരണമാണ് കുറുപ്പിന് വേണ്ടി നടത്തിയത്. 105 ദിവസങ്ങള് പൂര്‍ണമായും ഷൂട്ടിങ്ങിനായി ചിലവഴിച്ചു.\nകുപ്രസിദ്ധ പിടികിട്ടാപ്പുള്ളി സുകുമാരക്കുറുപ്പിന്റെ ജീവിതത്തെ ആസ്പദമാക്കി ഒരുക്കുന്ന സിനിമയുടെ പോസ്റ്റ് പ്രൊഡക്ഷന് പൂര്‍ത്തിയായിരിക്കുകയാണ്. ജിതിന് കെ ജോസ് കഥ ഒരുക്കിയിരിക്കുന്ന ചിത്രത്തിന്റെ തിരക്കഥയും സംഭാഷണവും ഒരുക്കിയിരിക്കുന്നത് ഡാനിയേല് സായൂജ് നായരും കെ എസ് അരവിന്ദും ചേര്‍ന്നാണ്. നിമിഷ് രവി ഛായാഗ്രഹണവും സുഷിന് ശ്യാം സംഗീത സംവിധാനവും നിര്‍വഹിക്കുന്നു. ക്രീയേറ്റീവ് ഡയറക്ടറായി വിനി വിശ്വ ലാലും കുറുപ്പിന് പിന്നിലുണ്ട്. കമ്മാരസംഭവത്തിലൂടെ മികച്ച പ്രൊഡക്ഷന് ഡിസൈനുള്ള ദേശീയ അവാര്‍ഡ് കരസ്ഥമാക്കിയ ബംഗ്ലാനാണ് ചിത്രത്തിന്റെ പ്രൊഡക്ഷന് ഡിസൈനര്. മവിവേക് ഹര്‍ഷനാണ് എഡിറ്റിംഗ്.\nമൂത്തോന് എന്ന ചിത്രത്തിലൂടെ മലയാളത്തിലേക്ക് അരങ്ങേറ്റം കുറിച്ച ശോഭിത ധുലിപാലയാണ് ചിത്രത്തിലെ നായിക. ഇവരെ കൂടാതെ ഇന്ദ്രജിത്ത് സുകുമാരന്, സണ്ണി വെയ്ന്, ഷൈന് ടോം ചാക്കോ, വിജയരാഘവന്, പി ബാലചന്ദ്രന്, സുരഭി ലക്ഷ്മി, ശിവജിത് പദ്മനാഭന് തുടങ്ങിയവരും ചിത്രത്തില് അഭിനയിക്കുന്നുണ്ട്.\nKurup Movie dulquer salmaan Releasing across5languages,#DulquerSalmaan #kurupmovie


arnab-goswami-owns-over-82-of-republic-tv-company | എആർജി ഔട്ട് ലിയർ മീഡിയ പ്രൈവറ്റ് ലിമിറ്റഡ് കമ്പനിയുടെ 82 ശതമാനം ഓഹരിയും അർണാബിന്റേത്; റിപബ്ലിക് മീഡിയ നെറ്റ് വർക്കിന്റെ ഡിജിറ്റൽ ആസ്തികൾ നിയന്ത്രിക്കുന്ന ഡൗൺസ്ട്രീം ഡിജിറ്റലിന്റെ 99ശതമാനവും സ്വന്തമാക്കിയതും ഇതേ കമ്പനി; അർണാബ് ഗോസാമി എങ്ങനെ റിപബ്ലിക് ടിവിയുടെ ഉടമസ്ഥനായി എന്ന കഥ ഇങ്ങനെ - MarunadanMalayali.com\nFebruary 21, 2020 | 05:15 PM IST | Permalink\nന്യൂഡൽഹി: ദേശീയ രാഷ്ട്രീയത്തിൽ ബിജെപിക്കായി സംഘപരിവാർ അനുകൂല നിലപാടുകളുമായി നിലകൊള്ളുന്ന ചാനലാണ് റിപബ്ലിക് ചാനൽ. ഈ ചാനലും ഇതിന്റെ പ്രധാന മുഖമായ അർണബ് ഗോസാമിയും എന്നും വിവാദങ്ങളിലും നിറഞ്ഞുനിൽക്കും. ആരുടേതാണി ചാനൽ എന്നും ആരാണിതിന് പിന്നിലെന്നുമുള്ള ചർച്ചകളും പലഘട്ടത്തിലും ഉയർന്ന് വന്നിട്ടുണ്ട്. ഇപ്പോൾ ഈ വിവാദങ്ങൾക്കെല്ലാം വിരാമം ഉണ്ടായിരിക്കുന്നു.\nഅർണാബ് ഗോസാമിയുടെ ഓഹരികളുമായി ബന്ധപ്പെട്ട കണക്കുകൾ കമ്പനി തന്നെ ഇക്കഴിഞ്ഞ ദിവസം പുറത്തുവിട്ടു. അർണാബ് ഗോസാമിക്ക് ചാനലിൽ 82 ശതമാനം ഓഹരിയാണുള്ളത്. ഇതോടെ ചാനലിന്റെ ഉടമസ്ഥതയുമായി ബന്ധപ്പെട്ട പൂർണ ചിത്രം പുറത്തുവരികയും ചെയ്തു. അർണാബ് ഗോസാമിക്ക് 82 ശതമാനം ഓഹരിയുള്ള എആർജി ഔട്ട് ലിയർ മീഡിയ പ്രൈവറ്റ് ലിമിറ്റഡ് കമ്പനിയുടെ കീഴിൽ പ്രവർത്തിക്കുന്ന ചാനലാണ് റിപബ്ലിക് മീഡിയ നെറ്റ് വർക്ക്.\nകൊടുംകുറ്റവാളി മുഹമ്മദ് ഷഹാബുദ്ദീനിൽനിന്നു രാഷ്ട്രീയ ചാണക്യൻ ലാലു യാദവ് ഉത്തവുകൾ സ്വീകരിക്കുന്ന ഓഡിയോ പുറത്തുവിട്ട് റിപബ്ലിക് ടിവിയുടെ ലോഞ്ചിങ്; ആർജെഡി നേതാവിനു നിർദ്ദേശങ്ങൽ നല്കുന്നത് ഷഹാബുദ്ദീൻ ജയിലിൽ ആയിരുന്നപ്പോൾ; ഓഡിയോ പുറത്തുവിടരുതെന്ന് ലാലു അപേക്ഷിച്ചെന്ന് അർണാബ്; ആരോപണം ഏറ്റെടുത്തും അർണാബിനെ അഭിനന്ദിച്ചും ബിജെപി\nഅർണബിനെ കണ്ടപ്പോൾ സന്തോഷം കൊണ്ട് ഇരിക്കാൻ വയ്യാതായെന്ന് പിയൂഷ് ഗോയൽ; സുരേഷ് പ്രഭുവിന്റെ വെരി ബെസ്റ്റ് വിഷസ്; റിപബ്ലിക്കെനെതിരേ പരാതി കൊടുത്ത സ്വാമിക്കു മാത്രം അത്ര സന്തോഷമില്ല; ഇത് അർണബിന്റെ റിപബ്ലിക് ടിവിയും ബിജെപിയും തമ്മിലുള്ള പ്രണയകഥ\nഅതസമയം നെറ്റ് വർ്ക്കിന്റെ ഡിജിറ്റൽ ആസ്തികൾ നിയന്ത്രിക്കുന്ന ഡൗൺസ്ട്രീം ഡിജിറ്റൽ സ്ഥാപനത്തിന്റെ 99 ശതമാനം ഓഹരികളും കമ്പനിക്ക് കീഴിലാണുള്ളത്. എന്നാൽ ചാനലിന്റെ ഓഹരിയുമായി ബന്ധപ്പെട്ട അടിസ്ഥാനപരമായ ആരോപണങ്ങൾ പ്രചരിക്കവെയാണ് കമ്പനി ഓഹരി ഉടമയുമായി ബന്ധപ്പെട്ട കണക്കുകൾ പുറത്തുവിട്ടത്. 2017 ൽ അന്നത്തെ സ്വതന്ത്ര എംപിയായിരുന്നു രാജീവ് ചന്ദ്രശേഖരന്റെ പിന്തുണയോടെയാണ് അർണാബ് ഗോസാമി റിപബ്ലിക് ചിനലിന്റെ പ്രവർത്തനത്തിന് തുടക്കം കുറിച്ചത്. രാജീവ് പിന്നീട് ബിജെപിയിൽ ചേരുകയും കമ്പനി ബോർഡിൽ നിന്ന് രാജിവെക്കുകയും ചെയ്തു. റിപബ്ലിക് ടിവിയുടെ നിലപാട് ആർഎസഎസ് സംഘ്പരിവാർ അനുകൂലമായതിനാൽ വിവാദങ്ങൾക്കിരയായിരുന്നു അർണാബ് ഗോസാമിയും ചാനലും.\nദേശീയതലത്തിൽ ഏറെ ശ്രദ്ധിക്കപ്പെട്ട മാധ്യമ പ്രവർത്തകനാണ് അർണാബ് ഗോ സാമി. വിവാദങ്ങൾക്കൊണ്ടും നിലപാട് കൊണ്ടും ശ്രദ്ധിക്കപ്പെട്ട മാധ്യമ പ്രവർത്തകൻ. മാത്രമല്ല, ബിജെപിയുടെ രാഷ്ട്രീയത്തിന് ശക്തമായ പിന്തുണ നൽകുന്ന വ്യക്തി. സംഘ്പരിവാർ രാഷ്ട്രീയത്തിന് വേണ്ടി മാധ്യമ പ്രവർത്തനം അടിയറവെച്ചുവെന്നതിന്റെ പേരിൽ നിരവധി തവണ വിമർശനങ്ങൾക്ക് വിധേയമാക്കപ്പെട്ട വ്യക്തിയാണ് അർണാബ് ഗോസാമി. റിപബ്ലിക് ടിവിയുടെ ഗ്ലാമർ മുഖമായ അർണാബ് ഗോ സാമിയെ ചുറ്റിപ്പറ്റി വിവാദങ്ങൾ നിലനിൽക്കുന്ന ഘട്ടങ്ങൾ പോലും കമ്പനിക്കകത്ത് അർണാബിന്റെ ഓഹരിയുമായി ബന്ധപ്പെട്ട വിവാദങ്ങളും ചർച്ചകളും പലകോണിൽ ചർച്ചയായിരുന്നു.


Kraisthava Ezhuthupura | മുൻ അഡിഷണൽ ചീഫ് സെക്രട്ടറി ഡോ. ഡി. ബാബു പോൾ നിര്യാതനായി\nമുൻ അഡിഷണൽ ചീഫ് സെക്രട്ടറി ഡോ. ഡി. ബാബു പോൾ നിര്യാതനായി\nLast updated Apr 13, 2019 3,840\nതിരുവനന്തപുരം: ചിന്തിപ്പിച്ചും ചിരിപ്പിച്ചും കേരളത്തിന്റെ ഭരണ, സാംസ്കാരിക, ആത്മീയ രംഗങ്ങളിൽ നിറഞ്ഞുനിന്ന ഡോ. ഡി. ബാബു പോൾ അന്തരിച്ചു. 78 വയസ്സായിരുന്നു. ഒരാഴ്ചയായി അസുഖത്തെ തുടർന്ന് തിരുവനന്തപുരത്തെ സ്വകാര്യ ആശുപത്രിയിൽ ചികിത്സയിലായിരുന്നു. പ്രമേഹംമൂലം കാലിൽ ഉണ്ടായ മുറിവിൽനിന്നുള്ള അണുബാധ വൃക്കകളെയും കരളിനെയും ബാധിച്ചതാണ് അസുഖം.\nപ്രഗത്ഭനായ ഭരണാധികാരി, എഴുത്തുകാരൻ, ചിരിയും ചിന്തയും സമന്വയിപ്പിച്ച പ്രഭാഷകൻ, ഔദ്യോഗിക ജീവിത്തിനൊപ്പം സഭാപ്രവർത്തനത്തിലും മുഴുകിയ വിശ്വാസി, അഭിപ്രായങ്ങളും അഭിപ്രായവ്യത്യാസങ്ങളും ഉറക്കെപ്പറഞ്ഞ സാമൂഹിക, രാഷ്ട്രീയ നിരീക്ഷകൻ… കേരളത്തിന് ഇങ്ങനെ പലതുമായിരുന്നു അദ്ദേഹം.\nഎൻജിനീയറായി ഐ.എ.എസിലേക്ക് എത്തിയ ഡാനിയേൽ ബാബു പോൾ നാൽപ്പതുവർഷത്തോളം ഭരണ രംഗത്ത് പ്രഗത്ഭനായിനിന്നു.\nഅഡീഷണൽ ചീഫ് സെക്രട്ടറി, തദ്ദേശ സ്വയംഭരണ ഓംബുഡ്സ്മാൻ അംഗം, കൊച്ചിൻ പോർട്ട് ട്രസ്റ്റ് ചെയർമാൻ, കേരള സർവകലാശാല വൈസ് ചാൻസലർ തുടങ്ങി നിർണായക പദവികൾ വഹിച്ചു. കേരളത്തിലെ ആദ്യവൈദ്യുത പദ്ധതിയായ ഇടുക്കി ജലവൈദ്യുതി പദ്ധതി യാഥാർഥ്യമായത് ബാബു പോളിന്റെ നേതൃത്വത്തിലായിരുന്നു. വല്ലാർപ്പാടം കണ്ടെയ്നർ ടെർമിനൽ പദ്ധതിക്ക് തുടക്കം കുറിച്ചതും അദ്ദേഹമാണ്.\nമുപ്പതോളം പുസ്തകങ്ങൾ അദ്ദേഹം എഴുതി. ആറുലക്ഷം വാക്കുകൾ ഉൾപ്പെടുത്തി 22 വർഷം ഗവേഷണം ചെയ്ത് തയ്യാറാക്കിയ വേദശബ്ദ രത്നാകാരം മലയാളത്തിലെ ആദ്യ ബൈബിൾ നിഘണ്ടുവാണ്. ഒമ്പതുവർഷമെടുത്താണ് അനുപമമായ ഈ നിഘണ്ടു അദ്ദേഹം എഴുതിയത്. 2000-ലെ വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ നിഘണ്ടു നേടുകയുണ്ടായി.\nഇടുക്കി ജില്ല നിലവിൽ വന്ന 26-01-1972 മുതൽ 19-08-1975 വരെ ഇടുക്കി ജില്ലാ കലക്ടറായിരുന്നു.\nനവകേരള നിർമാണ പദ്ധതികളുടെ ഉപദേശകനായും അദ്ദേഹം പ്രവർത്തിച്ചു വരികയായിരുന്നു. ഇടുക്കി ജല വൈദ്യുത പദ്ധതിയുടെ (I.H.E.P.) പ്രോജക്റ്റ് കോ ഓർഡിനേറ്ററും, സ്പെഷ്യൽ കലക്ടറുമായി 08-09-1971 മുതൽ പ്രവർത്തിച്ചു.\n1941-ൽ എറണാകുളം ജില്ലയിലെ കുറുപ്പംപടിയിലെ അറിയപ്പെടുന്ന പൗരോഹിത്യ കുടുംബത്തിൽ ആയിരുന്നു ബാബു പോളിന്റെ ജനനം.\nകുറുപ്പംപടി എം.ജി.എം. ഹൈസ്‌കൂളിൽ നിന്നു പ്രാഥമികവിദ്യാഭ്യാസം നേടി. ആലുവ യു.സി. കോളേജ്, തിരുവനന്തപുരം എൻജിനീയറിംങ്ങ് കോളെജ്, മദ്രാസ് സർവകലാശാല എന്നിവിടങ്ങളിൽ ഉന്നതവിദ്യാഭ്യാസം നടത്തി. ബി.എസ്‌സി. എൻജിനീയറിങ്ങ്, എം.എ എന്നീ ബിരുദങ്ങൾ നേടിയശേഷം 1964 ൽ ഐ.എ.എസിൽ പ്രവേശിച്ചു.\nഉത്തരസ്യാം ദിശി (ഇടുക്കിയിലെ സേവന കാലം സംബന്ധിച്ച അനുഭവക്കുറിപ്പുകൾ), കഥ ഇതുവരെ (അനുഭവകുറിപ്പുകൾ), രേഖായനം: നിയമസഭാഫലിതങ്ങൾ, സംഭവാമി യുഗേ യുഗേ, ഓർമ്മകൾക്ക് ശീർഷകമില്ല, പട്ടം മുതൽ ഉമ്മൻചാണ്ടി വരെ, നിലാവിൽ വിരിഞ്ഞ കാപ്പിപ്പൂക്കൾ എന്നീ പുസ്തകങ്ങൾ രചിച്ചിട്ടുണ്ട്.


ആണ്ടുവട്ടത്തിലെ രണ്ടാം ഞായർ: ആനന്ദലഹരിയായി ഒരു ദൈവം – JEEVANAADAM official newspaper of Roman catholics (latin rite) of Kerala, owned by KRLCBC\nവിചിന്തനം:- ആനന്ദലഹരിയായി ഒരു ദൈവം (യോഹ 2: 1-11)\nകാനായിലെ അത്ഭുതം യേശുവിന്റെ ആദ്യ അടയാളമാണ്. തൻ്റെ പിതാവിന്റെ കാര്യത്തിൽ വ്യാപൃതനാകാൻ വേണ്ടി പന്ത്രണ്ടാമത്തെ വയസ്സിൽ വീടുവിട്ടിറങ്ങിയവനാണവൻ. പക്ഷേ, അന്ന് അവന്റെ മാതാപിതാക്കൾ അവനെ വിലക്കുകയായിരുന്നു (cf. ലൂക്കാ 3: 41-52). ഇന്നിതാ അവൻ്റെ അമ്മതന്നെ അവനോട് പറയുന്നു; “സമയമായിരിക്കുന്നു”.\nഅടിച്ചമർത്തപ്പെട്ട ഒരു ജനതയാണ് ഇസ്രായേൽ. അടിമകളുടെയും കുഷ്ഠരോഗികളുടെയും വിലാപമാണ് ചുറ്റിലും. എന്നിട്ടും അവൻ തന്റെ ശുശ്രൂഷ ആരംഭിക്കുന്നത് ഒരു കല്യാണ വിരുന്നിൽ നിന്നാണ്. കണ്ണുനീർ തുടയ്ക്കുന്നതിനുപകരം പാനപാത്രങ്ങളിൽ വീഞ്ഞ് നിറയ്ക്കുന്നു അവൻ. ഉൽപതിഷ്ണുക്കൾക്ക് ഇനി ചോദ്യങ്ങൾ ഉയർത്താം; എവിടെ നൊമ്പരങ്ങളിൽ ആശ്വാസമാകുന്ന ദൈവം? ദരിദ്രരുടെ വേദനയുടെ മുൻപിൽ എന്തിനാണീ നിസ്സംഗത?എന്നിട്ടും കാനായിലെ സംഭവം അവന്റെ അടയാളങ്ങളുടെ ആദ്യ അടയാളമെന്ന് അറിയപ്പെടുക തന്നെ ചെയ്യുന്നു.\nകാനായിലെ സംഭവം ഒരു അത്ഭുതമല്ല, അടയാളമാണ്. അടയാളം സത്യത്തിന്റെ പച്ചപ്പിലേക്കുള്ള വഴികാട്ടി മാത്രമാണ്. ദൈവവും മനുഷ്യനും തമ്മിലുള്ള ബന്ധത്തിലെ വശ്യത കാനായിലെ സംഭവത്തിൽ അടങ്ങിയിട്ടുണ്ട്. വിശുദ്ധ ഗ്രന്ഥം പഠിപ്പിക്കുന്നുണ്ട് ഇസ്രായേലും ദൈവവും തമ്മിലുള്ള ബന്ധം വൈവാഹിക ബന്ധസമമാണെന്ന്. എല്ലാ വികാരവിചാരങ്ങളുടെയും സമഞ്ജസമാണ് ആ ബന്ധം. അതിൽ മുന്നിൽനിൽക്കുന്നത് ആനന്ദം മാത്രമാണ്. കാനാ ഒരടയാളമാണ്. നിന്റെ സന്തോഷത്തിൽ ലഹരിയായി മാറുന്നവനാണ് ദൈവം എന്ന അടയാളം.\nഎന്തിനാണ് കാനായിലെ വിവാഹ വിരുന്നിൽ ദൈവപുത്രൻ പങ്കെടുത്തത് എന്ന ചോദ്യമുയരാം. ഉത്തരം ഒന്നേയുള്ളൂ; നമ്മുടെ സ്നേഹത്തിൽ ദൈവത്തിന് വിശ്വാസമുണ്ട്. വൈവാഹിക സ്നേഹത്തെ അങ്ങനെ അവൻ അനുഗ്രഹിക്കുന്നു. അതിന്റെ ഉള്ളിൽ ഒരു ലഹരിയായി അവൻ നിറഞ്ഞു തുളുമ്പുന്നു. സ്നേഹം എവിടെയുണ്ടോ, അവിടെ പുതുവീഞ്ഞായി യേശുവും ഉണ്ടാകും. ഇത്രയും നാളും നമ്മൾ വിചാരിച്ചിരുന്നത് ബലികളുടെയും ത്യാഗങ്ങളുടെയും ഉടയോനാണ് ദൈവമെന്നാണ്. അതുകൊണ്ടുതന്നെ ദൈവവിചാരങ്ങളെ സങ്കടങ്ങളുടെ മൂടുപടം കൊണ്ട് പുതപ്പിക്കുകയെന്നത് സർവ്വസാധാരണവുമായിരുന്നു. എന്നാലിതാ, കാനായിലെ വിരുന്നിൽ നമ്മുടെ സന്തോഷം ആസ്വദിക്കുകയും അതിനെ പരിപാലിക്കുകയും ചെയ്യുന്ന ഒരു ദൈവത്തെ നമ്മൾ കണ്ടുമുട്ടുന്നു. അതെ, നൊമ്പരങ്ങളുടെയിടയിൽ ആനന്ദ ലഹരിയുമായി ഒരു ദൈവം കടന്നുവരുന്നു.\n“യേശുവിന്റെ അമ്മ അവനോടു പറഞ്ഞു: അവര്‍ക്കു വീഞ്ഞില്ല” (v.3). ബൈബിളിൽ സ്നേഹത്തിന്റെ പ്രതീകമാണ് വീഞ്ഞ്. ഇതാ, സ്നേഹത്തിനു മേൽ ഒരു ഭീഷണിയുടെ നിഴൽ പതിഞ്ഞിരിക്കുന്നു. നമ്മളും കടന്നു പോകുന്ന അവസ്ഥ തന്നെയാണിത്. എന്തൊക്കെയോ വെട്ടിപ്പിടിക്കാനുള്ള നെട്ടോട്ടത്തിൽ ജീവിതം ആവർത്തന വിരസമാകുമ്പോഴും, സംശയങ്ങളുടെ വേട്ടയാടലിൽ പ്രണയത്തിന്റെ ചിറകുകളറ്റു വീഴുമ്പോഴും, സ്നേഹമില്ലാതെ ശാരീരിക ബന്ധങ്ങളിലേർപ്പെടുമ്പോഴും, ആനന്ദവും ആഘോഷവും പടിയിറങ്ങിപ്പോയ ഭവനങ്ങളിൽ താമസിക്കുമ്പോഴും, വിശ്വാസത്തിന്റെ തിരിനാളം ഉള്ളിൽ കെട്ടണയുമ്പോഴും, ഓർക്കുക, നമ്മളിലും വീഞ്ഞ് തീർന്നിരിക്കുകയാണ്.\nഎങ്കിലും സുവിശേഷം അതിന്റെ ആഖ്യാനത്തിൽ ഒരു വഴിത്തിരിവുണ്ടാക്കുന്നുണ്ട്. മറിയം – ഒരു ഗർഭവതിയുടെ ഭവനത്തിൽ ശുശ്രൂഷയായി നിറഞ്ഞവൾ, വിശക്കുന്നവരെ വിശിഷ്‌ടവിഭവങ്ങള് കൊണ്ട് സംതൃപ്‌തരാക്കുന്ന ദൈവത്തെ പാടിസ്തുതിച്ചവൾ – ഒരു വാതിൽ നമ്മുടെ മുന്നിൽ തുറന്നിടുന്നു. “അവന് നിങ്ങളോടു പറയുന്നതു ചെയ്യുവിന്” (v.5). അതെ, സ്നേഹമെന്ന വീഞ്ഞ് നമ്മളിൽ ഇല്ലാതാകുമ്പോൾ മുന്നിലുള്ളത് ഒരേയൊരു മാർഗ്ഗം മാത്രമാണ്; യേശു പറയുന്നത് ചെയ്യുക.\n“അവൻ നിങ്ങളോടു പറയുന്നത് ചെയ്യുവിൻ”. മറ്റൊരു രീതിയിൽ പറഞ്ഞാൽ സുവിശേഷാത്മകമായ ഒരു ജീവിതം നയിക്കുക എന്ന് തന്നെയാണ്. അപ്പോൾ നിന്റെ മജ്ജയിലും മാംസത്തിലും സ്നേഹത്തിന്റെ ദൈവിക ലഹരി പടർന്നുപിടിക്കുന്നത് നിനക്കനുഭവിക്കാൻ സാധിക്കും. നിന്റെ ഹൃദയത്തിനുള്ളിലെ കൽഭരണികളിൽ പുതു വീഞ്ഞു നിറഞ്ഞു തുളുമ്പും. അങ്ങനെ സ്നേഹരഹിതമായ ശൂന്യതയിൽനിന്നും പൂർണതയിലേക്ക് നീ വളരും. എത്രത്തോളം സുവിശേഷനന്മകൾ ഉള്ളിൽ നിറയുന്നുവോ അത്രത്തോളം സ്നേഹം അതിന്റെ അതിരുകൾ വർദ്ധിപ്പിക്കും. അപ്പോഴും ഒരു കാര്യം ഓർക്കണം, നമ്മുടെ യോഗ്യതകൾ കണക്കിലെടുത്തല്ല അവൻ കൽഭരണികളിലെ പച്ച വെള്ളത്തെ വീഞ്ഞാക്കി മാറ്റുന്നത്, ആനന്ദമെന്ന നമ്മുടെ ആന്തരീകാഭിലാഷത്തിൽ ഒരു സ്നേഹസാന്നിധ്യമാകുന്നതിനു വേണ്ടിയാണ്.\nmarriage at canasunday homily malayalam


ഷഹീൻ ബാഗ് ചാവേറുകളുടെ പരിശീലന കേന്ദ്രം: കേന്ദ്രമന്ത്രി ഗിരിരാജ് സിങ്-Shaheen Bagh training squads of suicide bombers, says Union Minister Giriraj Singh\nരാജ്യ തലസ്ഥാനത്ത് രാജ്യത്തിനെതിരെ ഗൂഢാലോചന നടക്കുന്നുണ്ടെന്നും കേന്ദ്രമന്ത്രി\nFebruary 6, 2020 12:37:12 pm\nന്യൂഡൽഹി: പൗരത്വ ഭേദഗതി നിയമത്തിനെതിരായി പ്രതിഷേധം നടക്കുന്ന ഷഹീൻ ബാഗ് ചാവേറുകളുടെ പരിശീലന കേന്ദ്രമാണെന്ന് കേന്ദ്ര മന്ത്രിയും ബിജെപി നേതാവുമായ ഗിരിരാജ് സിങ്. “ഷഹീൻ ബാഗ് ഇപ്പോൾ ഒരു പ്രസ്ഥാനമല്ല. ഇവിടെ ചാവേർ ആക്രമണത്തിന് പരിശീലനം നൽകുന്നുണ്ട്. രാജ്യ തലസ്ഥാനത്ത് രാജ്യത്തിനെതിരെ ഗൂഢാലോചന നടക്കുന്നുണ്ട്,” ഗിരിരാജ് സിങ് ട്വിറ്ററിൽ കുറിച്ചു.\nഡിസംബർ പകുതിയോടെയാണ് പൗരത്വ ഭേദഗതി നിയമത്തിനെതിരെ നിരവധി സ്ത്രീകൾ തെക്ക് കിഴക്കൻ ഡൽഹിയിലെ ഷഹീൻ ബാഗിൽ രാപ്പകൽ കുത്തിയിരിപ്പ് സമരം ആരംഭിച്ചത്.\nഡൽഹി നിയമസഭാ തിരഞ്ഞെപ്പുമായി ബന്ധപ്പെട്ട് നടന്ന പ്രചാരണ റാലികളിൽ നിരവധി ബിജെപി നേതാക്കൾ ഷഹീൻ ബാഗിനെതിരെ പരസ്യമായി രംഗത്ത് വന്നിരുന്നു. ഷഹീൻ ബാഗ് പോലുള്ള സംഭവങ്ങൾ ഉണ്ടാകാതിരിക്കാൻ ബിജെപിക്ക് വോട്ട് ചെയ്യാൻ കേന്ദ്ര ആഭ്യന്തരമന്ത്രി അമിത് ഷാ ജനങ്ങളോട് അഭ്യർഥിച്ചിരുന്നു. ഷഹീൻ ബാഗിനോടുള്ള വെറുപ്പ് ഫെബ്രുവരി എട്ടിന് വോട്ടിങ് യന്ത്രത്തിൽ വിരൽ അമർത്തുമ്പോൾ കാണിക്കണമെന്നായിരുന്നു അമിത് ഷാ പറഞ്ഞത്.\nഷഹീൻ ബാഗ്, ജാമിയ, സീലാംപൂർ എന്നിവിടങ്ങളിൽ നടക്കുന്ന പ്രതിഷേധങ്ങൾക്കെതിരെ പ്രധാനമന്ത്രി നരേന്ദ്ര മോദിയും രംഗത്തെത്തിയിരുന്നു. രാജ്യത്തിന്റെ ഐക്യം തകർക്കാനുള്ള ശ്രമങ്ങളുടെ ഭാഗമാണ് ഇതെന്നും ഇതിന് പിന്നിൽ വ്യക്തമായ ഗൂഢാലോചന നടക്കുന്നുണ്ടെന്നുമായിരുന്നു നരേന്ദ്ര മോദി പറഞ്ഞത്.\nഷഹീൻ ബാഗിൽ പ്രതിഷേധിക്കുന്നവർക്കെതിരെ വിവാദ പ്രസ്താവനയുമായി ബിജെപി എംപി പർവേഷ് വർമയും രംഗത്തെത്തിയിരുന്നു. ഷഹീൻ ബാഗിലെ പ്രതിഷേധക്കാർ വീടുകളിൽ പ്രവേശിക്കുമെന്നും സഹോദരിമാരെയും പെൺമക്കളെയും ബലാത്സംഗം ചെയ്യുമെന്നുമായിരുന്നു പർവേഷ് വർമയുടെ പ്രസ്താവന.\n“ലക്ഷക്കണക്കിന് ആളുകൾ അവിടെ ഒത്തുകൂടുന്നു (ഷഹീൻ ബാഗ്). ഡൽഹിയിലെ ജനങ്ങൾ ചിന്തിക്കുകയും തീരുമാനമെടുക്കുകയും ചെയ്യേണ്ടിവരും. അവർ നിങ്ങളുടെ വീടുകളിൽ പ്രവേശിക്കും, സഹോദരിമാരെയും പെൺമക്കളെയും ബലാത്സംഗം ചെയ്യുകയും കൊല്ലുകയും ചെയ്യും. ഇപ്പോൾ സമയമുണ്ട്. നാളെ നിങ്ങളെ രക്ഷിക്കാൻ മോദി ജിയും അമിത് ഷായും വരില്ല,” പർവേഷ് വർമ പറഞ്ഞു.\n“ഈ തിരഞ്ഞെടുപ്പ് ഒരു ചെറിയ തിരഞ്ഞെടുപ്പല്ല, മറിച്ച് രാജ്യത്തിന്റെ സ്ഥിരതയ്ക്കും ഐക്യത്തിനുമുള്ള തിരഞ്ഞെടുപ്പാണ്. ഫെബ്രുവരി 11 ന് ഭാരതീയ ജനതാ പാർട്ടി സർക്കാർ രൂപീകരിക്കുകയാണെങ്കിൽ, ഒരു മണിക്കൂറിന് ശേഷം ഷഹീൻ ബാഗിൽ ആരെയും കാണില്ല,” പശ്ചിമ ഡൽഹി ബിജെപി എംപി പർവേഷ് വർമ പറഞ്ഞു.\nCitizenship Amendment ActGiriraj Singh\nWeb Title: Shaheen bagh training squads of suicide bombers says union minister giriraj singh


മനം കവരുന്ന പാ | Paa, Review, Abhishek Bachchan, Abhishek Bachchan, Vidya Balan, Balki, പാ, നിരൂപണം, അമിതാഭ് ബച്ചന്, അഭിഷേക് ബച്ചന്, വിദ്യാ ബാലന്, ബാല്‍ക്കി - Malayalam Filmibeat\n» മനം കവരുന്ന പാ\nമനം കവരുന്ന പാ\nPublished: Friday, December 4, 2009, 17:23 [IST]\nഒരു ബിഗ് ബി ചിത്രം കാണാന് നിങ്ങള് തിയറ്ററില് കയറുക. ആ സിനിമയില് അമിതാഭ് ബച്ചന് ഇല്ലാതിരിയ്ക്കുക. ഒരിയ്ക്കലും നടക്കാത്ത കാര്യമല്ലേ? എന്നാല് സംവിധായകന് ബാല്‍കി ഒരുക്കിയ പാ കാണാനാണ് നിങ്ങള് പോകുന്നതെങ്കില് മേല്‍പറഞ്ഞ അനുഭവമായിരിക്കും നിങ്ങള്‍ക്കുണ്ടാവുക. പായില് അറുപത്തിയേഴുകാരന് ബച്ചനെ നിങ്ങള്‍ക്ക് ഒരിയ്ക്കലും കാണാനാവില്ല, മറിച്ച് പതിമൂന്നുകാരനായ അരോ ആയിരിക്കും നിങ്ങള്‍ക്ക് മുമ്പിലുണ്ടാവുക. ഒരു പത്ത് നിമിഷം സിനിമയില് നിങ്ങള് മുഴുകിയാല് ഒരു ബച്ചന് സിനിമായാണ് കാണുന്നതെന്ന കാര്യം പോലും നിങ്ങള് ഒരുപക്ഷേ മറന്നേക്കും.\nഅതേ ഒരിയ്ക്കല് കൂടി ബച്ചന് കുടുംബം വെള്ളിത്തിരയില് അദ്ഭുതങ്ങള് സൃഷ്ടിയ്ക്കുകയാണ്. അമിതാഭ് ബച്ചനും മകന് അഭിഷേക് ബച്ചനും ജീവിതത്തിലെ റോളുകള് പരസ്പരം കൈമാറിയ പാ നിങ്ങളെ വിസ്മയിപ്പിയ്ക്കുമെന്ന കാര്യത്തില് സംശയമില്ല.\nലളിതമായ ഒരു കഥ, അധികം മെലോഡ്രാമയുടെയോ സെന്റിമെന്‍സിന്റെയോ ഒഴുക്കില്ലാതെലളിതമായി പറഞ്ഞു തീര്‍ക്കുക, പാ പ്രേക്ഷക മനസ്സുകളിലേക്ക് കുടിയേറുന്നത് ഈ വഴിയിലൂടെയാണ്. ജനിതകത്തകരാറ് മൂലം ബാല്യത്തില് തന്നെ വാര്‍ധക്യം ബാധിയ്ക്കുന്ന പ്രോഗേറിയ എന്ന രോഗത്തിനടിമയാണ് പതിമൂന്നുകാരനായ അരോ (അമിതാഭ് ബച്ചന്). ഗൈനോക്കോളജിസ്റ്റായ അമ്മ വിദ്യയ്ക്കും (വിദ്യാ ബാലന്) അമ്മൂമ്മയ്ക്കുമൊപ്പം താമസിയ്ക്കുന്ന അരോവിന് തന്റെ അച്ഛനാരാണെന്ന കാര്യമറിയില്ല.\nലേശം കുസൃതിക്കാരനാണെങ്കിലും മിടുക്കനായ അരോ ഒരിയ്ക്കല് സ്‌കൂളിന്റെ വാര്‍ഷിക ചടങ്ങില് വെച്ച് അമോല് എന്ന യുവരാഷ്ട്രീയക്കാരനെ കണ്ടുമുട്ടുന്നു. സ്‌കൂളില് വെച്ച് അരോ കണ്ടുമുട്ടിയത് അവന്റെ പിതാവിനെ തന്നെയാണ് വിദ്യ മനസ്സിലാക്കുന്നു. ലണ്ടനിലെ പഠനകാലത്താണ് അരോയുടെ പിതാവായ അമോലിനെ വിദ്യ പരിചയപ്പെടുന്നത്. ആ ബന്ധത്തില് വിദ്യ ഗര്‍ഭിണിയാകുന്നു. എന്നാല് ഇന്ത്യയില് തിരികെയെത്തി വലിയൊരു രാഷ്ട്രീയക്കാരനാവാണെന്നാണ് അമോലിന്റെ ആഗ്രഹം. വിദ്യയുമായുള്ള ബന്ധവും അതില് ജനിയ്ക്കാനിരിയ്ക്കുന്ന കുഞ്ഞും തന്റെ രാഷ്ട്രീയഭാവിയ്ക്ക് തടസ്സമായാണ് അമോല് കരുതുന്നത്. വിദ്യയെ ഉപേക്ഷിച്ച് ഇന്ത്യയിലേക്ക് മടങ്ങുന്ന അമോല് രാഷ്ട്രീയത്തില് പ്രവേശിയ്ക്കുന്നു.\nപ്രോഗേറിയ രോഗം ബാധിച്ചവര് 14-15 വയസ്സിനപ്പുറം ജീവിയ്ക്കാനുള്ള സാധ്യതകള് വിരളമാണ്. ഇതറിയാവുന്ന വിദ്യ ഒരു പ്രത്യേക സന്ദര്‍ഭത്തില് അച്ഛനെ പറ്റിയുള്ള രഹസ്യം അരോവിനോട് വെളിപ്പെടുത്തുന്നു. വേര്‍പിരിഞ്ഞ മാതാപിതാക്കളെ ഒന്നിപ്പിയ്ക്കാനുള്ള ദൗത്യം അരോ ഏറ്റെടുക്കുന്നതോടെ പാ പുതിയൊരു ദിശയിലേക്ക് തിരിയുന്നു.\nപായില് ബാല്‍ക്കിയുടെ മികവ്\nRead more about: abhishek bachchan അഭിഷേക് ബച്ചന് അമിതാഭ് ബച്ചന് നിരൂപണം പാ ബാല്‍ക്കി വിദ്യാ ബാലന് balki paa review vidya balan\nStory first published: Friday, December 4, 2009, 17:23 [IST]\n'ഡിവോഴ്‌സ് നല്‍കിയ ഷോക്കിലാണ് രാവണപ്രഭുവിലേക്ക് വിളിക്കുന്നത്, അത് ആശ്വാസമായി'\nഅതിനെ കുറിച്ച് മാത്രം ചോദിക്കല്ലേ!! നാണം വരുന്നു.. രൺബീറുമായുളള ഡേറ്റിങ്ങനെ കുറിച്ച് ആലിയ


ചൂടപ്പം: Gurukulam | ഗുരുകുലം - ഷോലേ സിനിമയും കാളിദാസനും\nഷോലേ സിനിമയും കാളിദാസനും\nURL:http://malayalam.usvishakh.net/blog/archives/169 Published: 8/3/2006 6:00 AM\nഷോലേ (Sholay) എന്ന ഹിന്ദിസിനിമയിലെ അമിതാഭ് ബച്ചനും ഹേമമാലിനിയുടെ അമ്മായിയും തമ്മിലുള്ള സംഭാഷണം പലര്‍ക്കും ഓര്‍മ്മയുണ്ടാവും. ധര്‍മ്മേന്ദ്രയ്ക്കു കല്യാണമാലോചിക്കാന് ചെന്ന അമിതാഭ് പ്രതിശ്രുതവരന്റെ ചെറിയ കുറ്റങ്ങള് പറഞ്ഞുതുടങ്ങി അതു വലിയ കുറ്റങ്ങളിലെത്തുന്നതു്. ആ സംഭാഷണം ഹിംഗ്ലീഷില് ഇവിടെ കാണാം.\nഈ ഫലിതം പല രൂപത്തിലും കാണാറുണ്ടു്. സ്വന്തം വീടു കത്തിപ്പോയി ഭാര്യയും മരിച്ച ഒരുത്തനോടു മറ്റൊരുവന് ആ വാര്‍ത്ത അറിയിക്കാന് അയല്‍വക്കത്തെ പൂച്ച മരിച്ച വിവരത്തില് തുടങ്ങുന്നതു്, ജീര്‍കം തിന്നുക എന്നൊരു ദുശ്ശീലം മാത്രമുള്ള മകന്റെ കഥ അങ്ങനെ പലതും.\nഞാന് അറിഞ്ഞിടത്തോളം ഈ ഫലിതം ആദ്യമായി കാണുന്നതു് കാളിദാസന്റെ ഒരു ശ്ലോകത്തിലാണു്. ഭ്രഷ്ടസ്യ കാന്യാ ഗതിഃ (ഭ്രഷ്ടനു് എന്താണു വേറേ വഴി?) എന്ന സമസ്യയുടെ പൂരണമായി കാളിദാസന് രചിച്ച താഴെക്കൊടുത്തിരിക്കുന്ന ശ്ലോകം.\nഒരു കള്ളസന്ന്യാസി വഴിയരികിലുള്ള കടയില് നിന്നു മാംസം വാങ്ങുകയായിരുന്നു. അതു കണ്ട ഒരു വഴിപോക്കനും സന്ന്യാസിയുമായുള്ള സംഭാഷണരൂപത്തിലാണു് ഈ ശ്ലോകം. അര്‍ത്ഥം താഴെച്ചേര്‍ക്കുന്നു.\nഭിക്ഷോ, മാംസനിഷേവണം കിം ഉചിതം? : സന്ന്യാസീ, ഇറച്ചി കഴിക്കുന്നതു ഉചിതമാണോ?\nമദ്യം വിനാ തേന കിം? : (അതു ശരിയാ), മദ്യമില്ലാതെ എന്തോന്നു് ഇറച്ചി?\nതവ മദ്യം ച അപി പ്രിയം? : ഓ, നിങ്ങള്‍ക്കു മദ്യവും ഇഷ്ടമാണോ?\nഅഹോ പ്രിയം, വാരാംഗനാഭിഃ സമം : പിന്നേ, ഇഷ്ടം തന്നെ. വേശ്യകളെപ്പോലെ തന്നെ.\n(ഈ സന്ന്യാസി ഒരു ഫ്രോഡാണെന്നു വഴിപോക്കനു മനസ്സിലായി.)\nവാരസ്ത്രീരതയേ തവ ധനം കുതഃ? : വേശ്യകളുടെ അടുത്തു പോകാന് നിങ്ങള്‍ക്കു് എവിടെ നിന്നു പണം കിട്ടും?\nദ്യൂതേന വാ ചൌര്യേണ : ചൂതുകളിച്ചോ മോഷ്ടിച്ചോ.\nഭവതഃ ചൌര്യദ്യൂതപരിശ്രമഃ അസ്തി? : (ഒരു സന്ന്യാസിയായ) നിങ്ങള്‍ക്കു മോഷണവും ചൂതുകളിയും ബുദ്ധിമുട്ടല്ലേ?\nഭ്രഷ്ടസ്യ കാ അന്യാ ഗതിഃ? : ഭ്രഷ്ടനു വേറേ എന്തു വഴി?\nഇതിന്റെ പിന്നില് ചില ഐതിഹ്യങ്ങളൊക്കെയുണ്ടു്. കാളിദാസന് ഒരിക്കല് നാടുവിട്ടുപോയെന്നും, അദ്ദേഹത്തെ കണ്ടുപിടിക്കാന് ഭോജരാജാവു് ഒരു സമസ്യ നാട്ടിലെങ്ങും പ്രസിദ്ധപ്പെടുത്തിയെന്നും, ആരും നന്നായി പൂരിപ്പിച്ചില്ലെന്നും, രാജാവൊരിക്കല് വഴിയിലൂടെ പോകുമ്പോള് ഒരു സന്ന്യാസി ഇറച്ചി വാങ്ങുന്നതു കണ്ടുവെന്നും, അപ്പോള് രാജാവും കാളിദാസനും തമ്മില് നടന്ന സംഭാഷണമാണു് ഈ ശ്ലോകമെന്നും പറയുന്ന ഒരു കഥ കൊട്ടാരത്തില് ശങ്കുണ്ണിയുടെ ഐതിഹ്യമാലയില് കാണാം. (ആ കണക്കിനു് ഇതു കാളിദാസനും ഭോജരാജാവും കൂടി എഴുതിയതാണു്.) ഇതു കെട്ടുകഥയാകാനേ വഴിയുള്ളൂ. അന്നൊക്കെയുള്ള ആളുകള് ശാര്‍ദ്ദൂലവിക്രീഡിതത്തിലാണോ സംസാരിച്ചിരുന്നതു്, എന്തോ?\nഇതു കാളിദാസന്റേതു തന്നെയാണെന്നുള്ളതിനും ഒരുറപ്പുമില്ല. നല്ല സമസ്യാപൂരണങ്ങളുടെയെല്ലാം കര്‍ത്തൃത്വം കാളിദാസന്റെ മേല് കെട്ടിവയ്ക്കുന്ന പ്രവണതയുടെ ഭാഗമായി കാളിദാസന്റേതായതാവാം. എന്തായാലും ഒരു രസികന് ശ്ലോകം!\nഈ ശ്ലോകത്തിനു് എന്റെ ശാര്‍ദ്ദൂലവിക്രീഡിതവൃത്തത്തില് തന്നെയുള്ള പരിഭാഷ:\n“തിന്നാനെന്തിതിറച്ചിയോ വരമുനേ?” - “കള്ളില്ലയെന്നാലതി–\nന്നെന്തി?”; “ന്നെന്തു കുടിക്കുമോ?” - “കുടി ഹരം താനാണു, പെണ്ണുങ്ങളും”;\n“പെണ്ണുങ്ങള്‍ക്കു കൊടുപ്പതിന്നു പണമോ?” - “ചൂതാട്ടവും കക്കലും”;\n“നിന്നെക്കൊണ്ടിവ പറ്റുമോ?” - “മുറ മുടിഞ്ഞോനെന്തു വേറേ ഗതി?“\nസമസ്യാപൂരണം എന്നൊരു പുതിയ വിഭാഗവും തുടങ്ങി - ഇങ്ങനെ കിട്ടുന്ന ശ്ലോകങ്ങള് ചേര്‍ക്കാന്.\nposted by സ്വാര്‍ത്ഥന് at 5:42 PM


US Open 2020: യുഎസ് ഓപ്പണ് സെമി ലൈനപ്പ് പൂര്‍ത്തിയായി; സെറീനയും തീമും സെമിയില് - serena williams dominic thiem move into us open semi finals | Samayam Malayalam\nserena williams dominic thiem move into us open semi finals\nയുഎസ് ഓപ്പണ് സെമി ലൈനപ്പ് പൂര്‍ത്തിയായി; സെറീനയും തീമും സെമിയില്\nSamayam Desk | Lipi | Updated: 10 Sep 2020, 09:43:00 AM\nയുഎസ് ഓപ്പണ് ടെന്നീസ് ടൂര്‍ണമെന്റിലെ പുരുഷ വനിതാ വിഭാഗത്തില് സെമി ഫൈനല് ലൈനപ്പ് പൂര്‍ത്തിയായി. കഴിഞ്ഞ ദിവസം നടന്ന മത്സരത്തില് ഡൊമനിക് തീമും സെറീന വില്യംസും സെമിയില് കടന്നു.\nഡൊമിനിക് തീം സെമിഫൈനലിൽ\nയുഎസ് ഓപ്പണ് സെമിയില് ഡൊമനിക് തീമും ഡാനില് മദ്‌വേദേവും ഏറ്റുമുട്ടും\nവനിതാ വിഭാഗത്തില് സറീന വില്യംസും വിക്ടോറിയ അസാരങ്കയും നേര്‍ക്കുനേര്\nഅലക്‌സാണ്ടര് സ്വെരേവും പാബ്ലോ കരേനോ ബുസ്റ്റയും സെമിയില് കടന്നു\nന്യൂയോര്‍ക്ക്: കൊവിഡ് ഭീതിയില് ആരംഭിച്ച യുഎസ് ഓപ്പണ് ടെന്നീസ് ടൂര്‍ണമെന്റ് അവസാന ഘട്ടത്തോട് അടുക്കുന്നു. പുരുഷ വനിതാ വിഭാഗത്തില് സെമി ലൈനപ്പ് പൂര്‍ത്തിയായി. ഡൊമനിക് തീമും ഡാനില് മദ്‌വേദേവും തമ്മിലാണ് പുരുഷ വിഭാഗത്തിലെ സെമി ഫൈനല്. മറ്റൊരു സെമിയില് അലക്‌സാണ്ടര് സ്വെരേവും പാബ്ലോ കരേനോ ബുസ്റ്റയും ഏറ്റുമുട്ടും. വനിതാ വിഭാഗം സെമിയില് സെറീന വില്യംസിന്റെ എതിരാളി വിക്ടോറിയ അസാരങ്കയാണ്. നവോമി ഒസാക്കയും ജെന്നിഫര് ബ്രാഡിയും തമ്മിലാണ് മറ്റൊരു സെമി ഫൈനല് മത്സരം.\nടൂര്‍ണമെന്റിലെ രണ്ടാം സീഡും കിരീടസാധ്യത ഏറെയുള്ള താരവുമായ ഡൊമനിക് തീം ക്വാര്‍ട്ടറില് അനായാസ ജയവുമായാണ് സെമിയിലെത്തിയത്. അലക്‌സ് ഡി മിനൗറിനെ 6-1, 6-2, 6-4 എന്ന സ്‌കോറിന് തീം മറികടന്നു. മൂന്നു സെറ്റിലും ക്വാര്‍ട്ടര് നിലവാരത്തിലേക്ക് മത്സരം ഉയര്‍ന്നില്ല. ദ്യോക്കോവിച്ച് നേരത്തെ തന്നെ ടൂര്‍ണമെന്റില് നിന്നും പുറത്തായതിനാല് ഡൊമനിക് തീം കിരീടം നേടുമെന്ന് കരുതുന്നവര് ഏറെയാണ്. ആന്ദ്രേ റുബലേവും ഡാനില് മദ്‌വേദേവും തമ്മിലുള്ള പോരാട്ടം കടുപ്പമേറിയതായി. സ്‌കോര് 7-6, 6-3, 7-5. ഒന്നും മൂന്നും സെറ്റില് എതിരാളിയുടെ കടുത്ത വെല്ലുവിളി അതിജീവിച്ചാണ് മദ്‌വേദേവിന്റെ മുന്നേറ്റം.\nAlso Read: ടി20 ലോകകപ്പിന് ആരെല്ലാമെന്ന് ഐപിഎൽ തീരുമാനിക്കും; സഞ്ജുവടക്കം5ഇന്ത്യൻ താരങ്ങൾക്ക് നിർണായകം!!\nവനിതാ വിഭാഗം സിംഗിള്‍സില് വിക്ടോറിയ അസാരങ്കയും എലിസെ മെര്‍ട്ടെന്‍സും തമ്മിലുള്ള മത്സരം അതിവേഗം അവസാനിച്ചു. 6-1, 6-0 എന്ന സ്‌കോറിനായിരുന്നു അസാരങ്കെയുടെ വിജയം. അതേസമയം, മൂന്നു സെറ്റ് നീണ്ടുനിന്ന മത്സരത്തിലായിരുന്നു സെറീന വില്യംസ് പിറോങ്കോവയെ മറികടന്നത്. സ്‌കോര് 4-6, 6-3, 6-2. തന്റെ 24-ാം ഗ്ലാന്‍ഡ്സ്ലാം കിരീടം തേടുന്ന സെറീനയ്ക്ക് ഇത്തവണ മികച്ച അവസരമാണ് ഒരുങ്ങിയിരിക്കുന്നത്.\nഇന്ത്യൻ ക്രിക്കറ്റിൽ പുതിയ ദാദയോ?അമ്പരപ്പോടെ ആരാധകർ!!\nയുഎസ് ഓപ്പണ്: ബുസ്റ്റയും സ്വെരേവും ഒസാക്കയും സെമിയില്, ഷപ്പോവലോവ് പുറത്ത് ആര്‍ട്ടിക്കിള് ഷോ\nസെറീന വില്യംസ് യുഎസ് ഓപ്പണ് ഡൊമനിക് തീം US Open 2020 Tennis Serena Williams Dominic Thiem\nWeb Title : serena williams dominic thiem move into us open semi finals\nനിവാറില് വിറങ്ങലിച്ച് തമിഴ്‌നാട്;2മരണം, 70 ഓളം വിമാനങ്ങള് റദ്ദാക്കി


കടുത്ത വേനലില് ജലജന്യ രോഗങ്ങള്‍ക്കെതിരെ ജാഗ്രത | Newsthen l The news interactive\nHome/NEWS/Kerala/കടുത്ത വേനലില് ജലജന്യ രോഗങ്ങള്‍ക്കെതിരെ ജാഗ്രത\nകടുത്ത വേനലില് ജലജന്യ രോഗങ്ങള്‍ക്കെതിരെ ജാഗ്രത\nതിരുവനന്തപുരം: വേനല് ശക്തിപ്രാപിച്ചതോടെ ജലജന്യ രോഗങ്ങള്‍ക്കെതിരെ ജാഗ്രത പാലിക്കണമെന്ന് ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര്. വേനല് കടുത്തതോടെ സംസ്ഥാനത്തിന്റെ പലഭാഗങ്ങളിലും ശുദ്ധജല ദൗര്‍ലഭ്യം അനുഭവപ്പെടുന്നുണ്ട്. ഈ സാഹചര്യത്തില് ജലജന്യ രോഗങ്ങള് പ്രത്യേകിച്ച് മഞ്ഞപ്പിത്തം, ടൈഫോയ്ഡ്, വയറിളക്കരോഗങ്ങള് തുടങ്ങിയവ പടര്‍ന്നുപിടിക്കാന് സാധ്യതയുണ്ട്. വേനല്‍ക്കാലത്തും തുടര്‍ന്ന് വരുന്ന മഴക്കാലത്തുമാണ് വയറിളക്കരോഗം കൂടുതലായി റിപ്പോര്‍ട്ട് ചെയ്യുന്നത്. ശുദ്ധമായ ജലം മാത്രം കുടിക്കുക എന്നതാണ് വയറിളക്കരോഗങ്ങളെ പ്രതിരോധിക്കുവാനുള്ള ഏറ്റവും പ്രധാനപ്പെട്ട മാര്‍ഗം. അതിനാല് ആരോഗ്യ വകുപ്പ് നല്‍കുന്ന മാര്‍ഗനിര്‍ദേശങ്ങള് എല്ലാവരും കൃത്യമായി പാലിക്കണമെന്നും മന്ത്രി വ്യക്തമാക്കി.\nകടുത്ത വെയിലത്ത് യാത്ര ചെയ്യുന്നവരും സൂര്യപ്രകാശം നേരിട്ട് ഏല്‍ക്കുന്ന വിധത്തില് ജോലി ചെയ്യുന്നവരും പ്രത്യേകം ശ്രദ്ധിക്കണം. കൈയ്യില് എപ്പോഴും ഒരു കുപ്പി തിളപ്പിച്ചാറിയ ശുദ്ധജലം കരുതുന്നതായിരിക്കും ഏറ്റവും നല്ലത്. പുറത്ത് കടകളില് നിന്നും പാനീയങ്ങള്, പഴച്ചാറുകള്, സിപ് അപ് എന്നിവ വാങ്ങി കുടിക്കുന്നവര് അതുണ്ടാക്കുവാന് ഉപയോഗിക്കുന്ന വെള്ളം ശുദ്ധമാണെന്ന് ഉറപ്പ് വരുത്തണം. മാത്രമല്ല തണുപ്പിക്കുവാന് ഉപയോഗിക്കുന്ന ഐസ് ശുദ്ധജലത്തില് തയാറാക്കിയതാണെന്നും ഉറപ്പാക്കണം.\nജലാംശ ലവണാംശ നഷ്ടം പരിഹരിക്കുവാന് ഡോക്ടറുടെയോ ആരോഗ്യ പ്രവര്‍ത്തകരുടെയോ നിര്‍ദേശാനുസരണം കൃത്യമായ അളവിലും ഇടവേളകളിലും ഒആര്‍എസ് ലായനി കൊടുക്കേണ്ടതാണ്. രോഗിക്ക് ഛര്‍ദ്ദി ഉണ്ടെങ്കില് അല്‍പാല്‍പമായി ഒആര്‍എസ് ലായനി നല്‍കണം. അതോടൊപ്പം എളുപ്പം ദഹിക്കുന്ന ആഹാരങ്ങളായ കഞ്ഞി, പുഴുങ്ങിയ ഏത്തപ്പഴം എന്നിവയും നല്‍കാവുന്നതാണ്. എന്നാല് നിര്‍ജ്ജലീകരണ ലക്ഷണങ്ങള് എന്തെങ്കിലും കണ്ടാല് ഉടന് തന്നെ ഡോക്ടറുടെ സേവനം തേടേണ്ടതാണ്.\nപാനൂര് കേസ്; പ്രതി രതീഷിന്റെ മരണത്തില് ദുരൂഹത വിട്ടുമാറാതെ പോലീസ്; പോസ്റ്റ്‌മോര്‍ട്ടം നടത്തിയ ഡോക്ടര്‍മാരുടെ മൊഴിയെടുത്തു


നടന് സല്‍മാന് ഖാനും പിതാവിനും വധഭീഷണി | www.vyganews.com\nനടന് സല്‍മാന് ഖാനും പിതാവിനും വധഭീഷണി\nDeath threat letter against Salman Khan and father\nമുംബയ്: നടന് സല്‍മാന് ഖാനും പിതാവിനും വധഭീഷണി. പഞ്ചാബി ഗായകന് സിദ്ധു മൂസാവാലെയെ ചെയ്തതുപോലെ ചെയ്യും എന്നാണ് കത്തുവഴി വധഭീഷണി. സിദ്ധു മൂസാവാലെയെ കഴിഞ്ഞ മേയ് 29 ന് അജ്ഞാതര് വെടിവച്ചുകൊല്ലുകയായിരുന്നു.\nബാന്ദ്ര ബസ് സ്റ്റാന്‍ഡിനു സമീപത്തു നിന്നാണ് സല്‍മാന് ഖാനും പിതാവ് സലിം ഖാനുമെതിരായ കത്ത് സുരക്ഷാ ഉദ്യോഗസ്ഥര് കണ്ടെത്തിയത്. സലിം ഖാന് പതിവായി സുരക്ഷാ ഉദ്യോഗസ്ഥരുടെ അകമ്പടിയോടെ നടക്കാനെത്താറുള്ള സ്ഥലമാണിത്.\nസംഭവത്തില് ബാന്ദ്ര പൊലീസ് കേസെടുത്ത് അന്വേഷണം ആരംഭിച്ചു. സ്ഥലത്തെ സിസി ടിവി ദൃശ്യങ്ങള് പരിശോധിക്കുന്നതടക്കമുുള്ള നടപടികളിലേക്ക് പൊലീസ് കടന്നു.\nKeywords: Death threat letter, Salman Khan and father, Police\nwww.vyganews.com: നടന് സല്‍മാന് ഖാനും പിതാവിനും വധഭീഷണി